
Sfântul cuvios Sila s-a născut în anul 1697 în ţinutul Botoşanilor, din părinți orto- 
docşi, lon şi loana. A intrat ca frate începător la Schitul Orăşeni (com. Cristești, 
jud. Botoşani), fiind foarte tânăr, de unde în anul 1714, la vârsta de 17 ani a venit 
la Sihăstria Putnei, unde a fost primit şi apoi călugărit de stareţul Teodosie. 


Sfântul cuvios Paisie s-a născut în anul 1701 şi a intrat de tânăr în viața monahală. 
Pentru vrednicia sa a fost hirotonit diacon, apoi preot şi a ajuns egumen la Mănă- 
stirea Sfântul Ilie, de unde a trecut la Mănăstirea Râșca. După o vreme a venit la 
Schitul Sihăstria Putnei, vieţuind întru adâncă smerenie. 

Sfântul cuvios Natan s-a născut în anul 1717, fiind originar din Pașcani. A fost mai 
întâi vieţuitor şi eclesiarh la Mănăstirea Putna, unde a fost hirotonit diacon, apoi 
preot. Dornic de mai multă rugăciune şi linişte, s-a retras la Sihăstria Putnei, unde a 
primit schima cea mare cu numele de Natan. 


În şedinţa din 6-7 iunie 2016, Sfântul Sinod al Bisericii Ortodoxe Române a hotă- 
rât trecerea în rândul Sfinţilor a mitropolitului Iacob putneanul al Moldovei, cu zi 
de prăznuire 15 mai și a colaboratorilor săi: cuvioşii Sila, Paisie şi Natan, cu zi de 
prăznuire 16 mai. Aceşti trei sfinţi cu adevărat alcătuiesc o treime de slujitori, aşa 
cum spune acatistul lor. 

Slujba Sfinţilor cuvioşi Sila, Paisie şi Natan de la Sihăstria Putnei 





SISVIBA 
SFINTIISOR CYPIOŞI 
SIlsă, PISIC ȘI N4TaN, 
DE Ls4 SINĂSTRIA PYTNEI 


FIITURA INSTITUTULUI BIBLIC ȘI DE MISIUNE OHTODOXĂ 
BUCUREȘTI - 2017 


La Vecernia mică 


1. Doamne, strigat-am către Tine, auzi-mă; ia aminte la glasul rugăciunii mele, 
când strig către Tine. 

2. Să se îndrepteze rugăciunea mea ca tămâia înaintea Ta; ridicarea mâinilor mele, 
jertfă de seară. 

3. Pune Doamne, strajă gurii mele şi uşă de îngrădire, împrejurul buzelor mele. 

4. Să nu abaţi inima mea spre cuvinte de vicleşug, ca să-mi dezvinovăţesc păcatele 
mele; iar cu oamenii cei care fac fărădelege nu mă voi însoţi cu aleşii lor. 

5. Certa-mă-va dreptul cu milă şi mă va mustra, iar untdelemnul păcătoşilor să nu 
ungă capul meu; că încă şi rugăciunea mea este împotriva vrerilor lor. 

6. Prăbuşească-se de pe stâncă judecătorii lor. Auzi-se-vor graiurile mele că s-au 
îndulcit, 

7. Ca o brazdă de pământ s-au rupt pe pământ, risipitu-s-au oasele lor lângă iad. 

8. Căci către Tine, Doamne, Doamne, ochii mei, spre Tine am nădăjduit, să nu iei 
sufletul meu. 

9. Păzeşte-mă de cursa care mi-au pus mie şi de smintelile celor ce fac fărădelege. 
10. Cădea-vor în mreaja lor păcătoşii, ferit sunt eu până ce voi trece. 


Stihirile pe 4, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Pe fericiţii sihaştri cei prin minune vădiți: pe Natan și pe Sila şi pe Paisie astăzi 
veniţi toţi credincioşii să îi cinstim în cântare de laudă, că rugători către Domnul s- 
au arătat, pentru cei ce îi cinstesc pe ei. 


Cu netrupeștile cete vă bucuraţi nespus, în ceruri lăudându-L, prin cântări întreite, 
pe Cel prea minunat întru sfinţii Săi, înaintea Căruia pomeniţi pe cei ce astăzi cu 
evlavie prăznuiesc pomenirea voastră, sfinților. 


lată acum ce e bine sau ce este frumos fără numai ca fraţii să locuiască-n unire, că 
unde e aceasta a poruncit Dumnezeu viaţa veşnică, pe care astăzi primind-o, vă 
bucuraţi în sălaşurile drepţilor. 


Vase cu totul curate Dumnezeieştii Treimi v-aţi arătat în vremea cea din urmă în 
lume; Acesteia rugându-vă neîncetat cu îndrăzneală, părinţilor, pomeniţi-ne pu- 
rurea şi pe noi, mântuire mijlocindu-ne. 


Slavă Tatălui şi Fiului şi Sfântului Duh. 


Astăzi, toate cetele cele iubitoare de praznice, veniți să prăznuim soborul cuvio- 
şilor părinţi, celor din Sihăstria Putnei; că, prin vieţuirea lor cea dumnezeiască, 
lăcașuri prea curate făcându-se dumnezeieştii Treimi, cu cetele cuvioşilor se bu- 
cură în ceruri; către aceştia să strigăm: Rugaţi-vă totdeauna pentru obştea voastră şi 
pentru cei ce cu credinţă şi cu dragoste vă cinstesc după cuviinţă. 


Şi acum şi pururea şi în vecii vecilor. Amin, a praznicului 


La Stihoavnă 
Stihirile, glasul al 2-lea: 


XP Xp De Xe Xe e Xe e e Xe e e Xe De De e e De e e e e e e De e e e 
e Xe e e Xe De Xe e e Xe e e e De De e e e e e e De e e e e e e e e e XX 


khkkhkkhkhkkrhkhkhkhkhkhhkikhkhkikrhkikikik 


kkhkkkkkhkhkhkhkikhkhkhkrhkkhhkikrhkihkikihyik 


XP Xp e Xe Xe De Xe e e Xe e e Xe e e e Xe De e e e e e e e e e Xe e e XX 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Luceferi v-aţi arătat ai Sihăstriei Putnei, Sila prea înțelepte, Paisie slăvite și minu- 
natule Natan. 


Stih: Lăuda-se-vor cuvioşii întru slavă. 


Ceată de cuvioşi slăvită şi cinstită, soliți-i obştii voastre iertare de păcate şi milă, 
fericiţilor. 


Stih: Cântaţi Domnului cântare nouă, lauda Lui în Biserica cuvioşilor. 


Chipuri virtuţilor, dreptare nevoinţei, măsură înfrânării, la toți nevoitorii v-aţi ară- 
tat, slăviţilor. 


Slavă Tatălui şi Fiului şi Sfântului Duh. 


Sfintei Treimi slujind cu râvnă în viaţă, treime de sihaștri, acum în ceruri milă ne 
mijlociți, rugându-vă. 


Şi acum şi pururea şi în vecii vecilor. Amin, a praznicului 


Maica lui Dumnezeu, Împărăteasa lumii, celor ce cu credinţă te lăudăm, Fecioară, 
milă şi har trimite-ne. 


Acum slobozeşte pe robul Tău, Stăpâne, după cuvântul Tău, în pace, că văzură 
ochii mei mântuirea Ta, pe care ai gătit-o înaintea feţei tuturor popoarelor; lumină 
spre descoperirea neamurilor şi slava poporului Tău Israel. 


Şi celelalte. 

Troparul, glasul 1: 

Podobie: Piatra fund pecetluită de iudei şi ostaşii străjuind prea curat trupul Tău, 
înviat-ai a treia zi, Mântuitorule, dăruind lumii viaţă pentru aceasta, puterile 


cerurilor strigau Ție, Dătătorule de viaţă: Slavă învierii Tale, Hristoase; slavă 
Impărăției Tale; slavă rânduielii Tale, Unule, lubitorule de oame-ni. 

Mărturisitori ai dreptei credinţe şi apărători ai neamului românesc v-aţi arătat, 
Sfinților cuvioşi Sila, Paisie şi Natan. Cu postul, cu privegherea şi cu rugăciunea 
ostenindu-vă, cereştile daruri aţi luat. Rugaţi-vă lui Hristos Dumnezeu să se mân- 
tuiască sufletele noastre. 


Alt tropar, glasul |: 


Podobie: Locuitor pustiului şi înger în trup şi de minuni făcător te-ai arătat, de 
Dumnezeu purtătorule, părintele nostru (N) cu postul, cu privegherea şi cu 
rugăciunea cereştile haruri luând, vindeci pe cei bolnavi şi sufletele celor ce 
aleargă la tine cu credință. Slavă Celui ce ţi-a dat putere; slavă Celui ce te-a 
încununat pe tine; slavă Celui ce lucrează prin tine, tuturor tămăduiri. 


Pe cuvioşii sihaştri, pe îngerii cei în trup, pe ai Sihăstriei Putnei luceferi, pe Sila, 
Natan şi Paisie, cu laude veniți să îi cinstim, virtuțile acestora urmând; şi-adu- 
nându-ne toți cei binecredincioşi să zicem, dar, cu credință: Slavă Celui ce v-a 
încununat! Slavă Celui ce v-a sfințit! Slavă Celui ce nouă păzitori v-a arătat pe voi! 


La Vecernia mare 


Psalmul 103 

1. Binecuvântează, suflete al meu, pe Domnul! Doamne, Dumnezeul meu, măritu- 
Te-ai foarte. 

2. Întru strălucire şi în mare podoabă Te-ai îmbrăcat; Cel ce Te îmbraci cu lumina 
ca şi cu o haină; 

3. Cel ce întinzi cerul ca un cort; Cel ce acoperi cu ape cele mai de deasupra ale 
lui; 

4. Cel ce pui norii suirea Ta; Cel ce umbli peste aripile vânturilor; 

5. Cel ce faci pe îngerii Tăi duhuri şi pe slugile Tale pară de foc; 

6. Cel ce ai întemeiat pământul pe întărirea lui şi nu se va clătina în veacul 
veacului. 

7. Adâncul ca o haină este îmbrăcămintea lui; peste munţi vor sta ape. 

8. De certarea Ta vor fugi, de glasul tunetului Tău se vor înfricoşa. 

9. Se suie munți şi se coboară văi, în locul în care le-ai întemeiat pe ele. 

10. Hotar ai pus, pe care nu-l vor trece şi nici nu se vor întoarce să acopere 
pământul. 

11. Cel ce trimiţi izvoare în văi, prin mijlocul munţilor vor trece ape; 

12. Adăpa-se-vor toate fiarele câmpului, asinii sălbatici setea îşi vor potoli. 

13. Peste acelea păsările cerului vor locui; din mijlocul stâncilor vor da glas. 

14. Cel ce adapi munţii din cele mai de deasupra ale Tale, din rodul lucrurilor Tale 
se va sătura pământul. 

15. Cel ce răsări iarbă dobitoacelor şi verdeață spre slujba oamenilor; 

16. Ca să scoată pâine din pământ şi vinul veseleşte inima omului; 

17. Ca să veselească faţa cu untdelemn şi pâinea inima omului o întăreşte. 

18. Sătura-se-vor copacii câmpului, cedrii Libanului pe care i-ai sădit; acolo 
păsările îşi vor face cuib. 

19. Locaşul cocostârcului în chiparoşi. Munţii cei înalţi adăpost cerbilor, stâncile 
scăpare iepurilor. 

20. Făcut-ai luna spre vremi, soarele şi-a cunoscut apusul său. 

21. Pus-ai întuneric şi s-a făcut noapte, când vor ieşi toate fiarele pădurii; 

22. Puiu leilor mugesc ca să apuce şi să ceară de la Dumnezeu mâncarea lor. 

23. Răsărit-a soarele şi s-au adunat şi în culcuşurile lor se vor culca. 

24. leşi-va omul la lucrul său şi la lucrarea sa până seara. 

25. Cât s-au mărit lucrurile Tale, Doamne, toate cu înţelepciune le-ai făcut! 
Umplutu-s-a pământul de zidirea Ta. 

26. Marea aceasta este mare şi largă; acolo se găsesc târâtoare, cărora nu este 
număr, vietăți mici şi mari. 

27. Acolo corăbiile umblă; balaurul acesta pe care l-ai zidit, ca să se joace în ea. 

28. Toate către Tine aşteaptă ca să le dai lor hrană la bună vreme. 

29. Dându-le Tu lor, vor aduna, deschizând Tu mâna Ta, toate se vor umple de 
bunătăţi; 

30. Dar întorcându-ţi Tu faţa Ta, se vor tulbura; lua-vei duhul lor şi se vor sfârşi şi 
în ţărână se vor întoarce. 

31. Trimite-vei duhul Tău şi se vor zidi şi vei înnoi faţa pământului. 

32. Fie slava Domnului în veac! Veseli-se-va Domnul de lucrurile Sale. 

33. Cel ce caută spre pământ şi-l face pe el de se cutremură; Cel ce se atinge de 
munţi şi fumegă. 

34. Cânta-voi Domnului în viaţa mea, cânta-voi Dumnezeului meu cât voi fi. 

35. Plăcute să-l fie Lui cuvintele mele, iar eu mă voi veseli de Domnul. 

36. Piară păcătoşii de pe pământ şi cei fără de lege, ca să nu mai fie. Binecu- 
vântează, suflete al meu, pe Domnul. 


La Doamne strigat-am, punem Stihiri pe 8: 3 ale praznicului și 5 ale cuvioşilor, 
glasul al 4-lea: 


Podobie: Ca pe un viteaz... 


Astăzi ceata monahilor şi soborul creştinilor să cântăm cântarea prorocului David, 
că minunat arătându-Se Dumnezeu întru Sfinţii Săi, a slăvit cu slava Sa pe cei care 

L-au proslăvit cu viaţa lor: pe Natan, pe Paisie şi Sila, ai Luminii nezidite luceferi 
vii arătându-se. 


Cu zdrobirea de inimă aţi zdrobit prea cumplitele năvăliri diavoleşti, cuvioşilor; şi, 
cu post nevoindu-vă, strunit-aţi a trupului nărăvire din păcat, întărindu-vă pururea 
de la Duhul Sfânt; de al cărui har învredniciţi-i şi pe cei care vă cântă astăzi cu 
râvnă şi cu dragoste. 


Alte Stihiri, glasul 1: 
Podobie: Prea lăudaţilor mucenici... 


A cuviosului Sila: De prunc însetând de Dumnezeu, ca un cerb ai alergat către 
izvoarele harului, Sila slăvitule, şi, silindu-ţi firea cu nespuse osteneli, pe tine vas 
curat al Stăpânului cu totul te-ai făcut; pe Acesta fă-L îndurat şi nouă, celor ce te 
cinstim cu dragoste. 


A cuviosului Paisie: De norul ceresc ţi s-a umbrit inima îmbelşugat, de Dumnezeu 
iubitorule, Sfinte Paisie, şi spre toţi, părinte, iubitor făcându-te cu fapta şi cuvântul, 
i-al luminat, prea înţeleptule, ca făclia cea din sfeşnic arătându-te tuturor, prea 
minunatule. 


A cuviosului Natan: Toiag în războiul nevăzut făcându-te fraților prin rugăciunea şi 
sfatul tău, slăvitule Natan, cu pecetea crucii deplin ţi-ai pecetluit şi inima, şi 
mintea, şi capul tău, pe care l-ai lăsat mărturie de sfințenie obștii tale şi toiag, şi 
pavăză. 


Slavă Tatălui şi Fiului şi Sfântului Duh. 


Astăzi ne-au răsărit, ca niște luceferi ai Zilei celei neînserate şi ca nişte stele ale 
Soarelui celui mare, sihaştrii cei cu numărul Treimii numărați și întru o ceată 
dumnezeieşte uniți: prea minunaţii Sila, Paisie şi Natan; pe care lăudându-1, aşa să 
zicem: 

Bucuraţi-vă, dumnezeiești oglinzi ale harului, care cu dumnezeiască lumină stră- 
luciți pe cei ce vă laudă! 

Bucuraţi-vă, flori prea înmiresmate ale Raiului, care în lume ați adus mireasma cea 
mai presus de lume! 

Bucuraţi-vă, mlădiţe minunate ale Viţei celei cerești prea pline de strugurii virtu- 
ților, din care picură credincioșilor vinul cel dulce, de suflet veselitor! 

Rugaţi-vă, dar, cu de-adinsul să se mântuiască sufletele noastre. 

Şi acum şi pururea şi în vecii vecilor. Amin, a praznicului 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, Cel ce dai viaţă, 
pentru aceasta lumea Te slăveşte. 


Prochimenul zilei 
Paremiile 


Din Înţelepciunea lui Solomon, citire: (3: 1-9) 


Sufletele drepţilor sunt în mâna lui Dumnezeu şi chinul nu se va atinge de ele. În 
ochii celor nepricepuţi ei au părut că sunt morţi şi a fost socotită nenorocire ieșirea 
lor și nimicire plecarea lor dintre noi, dar ei sunt în pace. Şi chiar dacă înaintea 
feței oamenilor au primit chinuri, nădejdea lor este plină de nemurire ; şi, puţin 
fiind pedepsiți, cu mari binefaceri vor fi dăruiți, că Dumnezeu 1-a încercat și 1-a 
aflat vrednici de El. Ca aurul în topitoare i-a lămurit şi ca pe o jertfă de ardere 
întreagă i-a primit. ȘI în vremea cercetării lor vor străluci şi vor fi ca scânteile ce 
aleargă pe mirişte. Judeca-vor neamuri şi vor stăpâni popoare și Domnul va 
împărăţi peste ei în veci. Cei ce nădăjduiesc spre EI vor înţelege adevărul şi 
credincioșii vor rămâne lângă EI în iubire; că har şi milă va dărui cuvioşilor Lui şi 
va purta grijă de aleşii Săi. 


Din Înţelepciunea lui Solomon, citire: (5: 15 — 6: 3) 


Drepţii în veci vor fi vii şi răsplata lor este întru Domnul, iar Cel preaînalt poartă 
grijă de ei. Pentru aceasta, vor primi împărăția luminii și cununa frumuseţii din 
mâna Domnului; căci cu dreapta Sa îi va acoperi şi cu braţul Său îi va ocroti. Va 
lua râvna Lui în loc de armă şi va întrarma făptura spre izbândă asupra vrăjmașilor. 
Îmbrăca-Se-va ca într-o platoşă cu dreptatea și Îşi va pune coif judecata cea 
nefățarnică. Va lua cuvioşia ca pavăză nebiruită şi va ascuţi cumplita mânie ca o 
sabie; şi lumea va porni război împreună cu EI asupra celor fără de minte. Ca niște 
săgeți bine îndreptate, fulgerele vor porni din nori, ca dintr-un arc bine încordat, şi 
vor lovi la ţintă. Şi din mânia Sa, ca dintr-o praştie, va fi aruncat noian de 
grindină. Se va întărâta asupra lor apa mării şi râurile îi vor îneca deodată. Va sta 
împotriva lor duhul Puterii și ca o vijelie îi va risipi. Astfel, fărădelegea va pustii 
tot pământul și răutatea va răsturna tronurile celor puternici. Auziţi, dar, împărați, 
şi înţelegeţi! Învăţaţi-vă, judecători ai marginilor pământului! Ascultaţi, cei ce 


kk hkkhkhkkrhkhkhkhkhkhhkhkhkhkikrhikiki 


e Xe e Xe Xe e Xe e e Xe e e Xe De De e e e e e e De e e e e e e e e e XX 


kkkkkkkhkhkhhkikhkihkhkrhkhkhhkikrhkihkikihyik 


XP Xe e Xe Xe De Xe e e Xe e e Xe e e e Xe e e e e e e e e e e e Xe e XX 


stăpâniți mulțimi şi cei ce vă trufiți cu mulțimea popoarelor. Că de la Domnul s-a 
dat vouă stăpânirea, şi puterea de la Cel preaînalt. 


Din Înţelepciunea lui Solomon, citire: (4: 7-15) 


Dreptul, de va ajunge să se sfârșească, întru odihnă va fi. Că bătrâneţea cinstită nu 
este cea dată de lungimea vieţii, nici nu se măsoară după numărul anilor. Ci 
cărunteţea este, la oameni, înţelepciunea, iar vârsta bătrâneţii este viața neîntinată. 
Ajungând plăcut lui Dumnezeu, Domnul I-a iubit şi, fiindcă trăia între păcătoşi, l-a 
mutat. Răpit a fost, ca nu cumva răutatea să-i schimbe gândul, nici înşelăciunea să 
nu îi amăgească sufletul. Că vraja răutăţii întunecă cele bune şi ameţeala poftei 
schimbă mintea cea fără de răutate. Ajungând în scurtă vreme la desăvârşire, 
dreptul a dobândit o viaţă împlinită, cum alţii n-au izbutit în ani îndelungaţi. Plăcut 
era Domnului sufletul lui. Pentru aceasta, s-a grăbit să iasă din mijlocul răutății. lar 
popoarele, văzând, n-au priceput şi nici n-au pus în gând una ca aceasta: că har şi 
milă va dărui Domnul aleşilor Lui şi va purta grijă de cuvioşii Săi. 


La Litie 
Stihira hramului Bisericii, apoi Stihirile: 


Glas 1, însușşi-glasul: Veseleşte-te în Domnul şi saltă duhovniceşte, fericită obşte a 
Sihăstriei Putnei, că astăzi ca o primăvară a venit la tine cu flori prea minunate 
dintru grădinile cele cerești pomenirea cuvioşilor sihaştri; că cei pe care i-ai purtat 
în sânul tău astăzi, prin lucrarea Duhului, au înflorit şi tuturor dăruiesc buna- 
mireasmă a harului, veselind sufletele celor ce cu credință săvârşesc sfântă pome- 
nirea lor. 


Glas 4: Vase prea curate făcându-vă Luminii celei întreite, prin lumină lumii v-aţi 
descoperit, treime de sihaștri; şi cu toiegele voastre puterea cea diavolească alun- 
gând, v-aţi arătat, cuvioşilor, chipuri slăvite; deci, ca cei ce aveţi îndrăznire la 
Dumnezeu, pomeniţi-ne şi pe noi, cei ce vă cinstim, sărutând cu credință racla 
moaștelor voastre. 


Slavă Tatălui şi Fiului şi Sfântului Duh. 


Veniţi, toți credincioşii, să ne veselim duhovniceşte şi să cântăm lui Dumnezeu, 
Mântuitorului nostru. Că astăzi nemincinoasa Lui făgăduinţă iarăși străluceşte, pe 
CUVIOŞII cei pururea cugetători la îndreptările Sale întru pomenire veşnică arătându- 
i, ŞI de minuni făcători, şi prea tari apărători ai celor ce-i cinstesc; pe aceştia și noi, 

dar, cu credinţă lăudându-i, şi cu evlavie, să strigăm: Pentru rugăciunile lor, Hris- 
toase Dumnezeule, mântuiește sufletele noastre. 


Şi acum şi pururea şi în vecii vecilor. Amin, a praznicului sau a Născătoarei, 
aceasta: 

Fericimu-te pe tine, de Dumnezeu Născătoare Fecioară, și te slăvim credincioşii 
după datorie, cetatea cea neclintită, zidul cel nesurpat, folositoarea cea tare şi 
scăparea sufletelor noastre. 


La Stihoavnă 
Stihiri, glasul al 2-lea: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Crucea Împăratului Hristos ridicând pe umerii voştri, prea cuvioşilor, calea nevoin- 
țelor aţi străbătut-o uşor; şi deasupra suindu-vă nevoilor firii, toate uneltirile lui 
Veliar le-aţi stricat, care, tânguindu-se, zis-a către cei ai săi: O, prieteni, toată întă- 
rirea mea surpatu-s-a. 


Stih: Lăuda-se-vor cuvioşii întru slavă şi se vor veseli întru aşternuturile lor. 


Graiul lui David l-aţi împlinit, că punând în inima voastră suişuri, sfinţilor, şi, ca 
cei fără de trup viaţă petrecând, la înălțime suitu-v-aţi, la cea aşteptată a desă-vâr- 
şirii celei dumnezeieşti neîncetat, unde îngereştile cete au cântat, văzând, cu ui- 
mire: Cum, dar, netrupeşti se arată cei în trup! 


Stih: Cântați Domnului cântare nouă, lauda Lui în Biserica cuvioșşilor. 

Vase prea curate v-aţi făcut şi de bun folos - după Pavel - prea înţelepților, daru- 
rilor Duhului împărtăşindu-vă, căci credinţa şi dragostea, nădejdea şi pacea şi răb- 
darea îndelung pururea voi lucrând, partea cea de-a dreapta măririi, cea gătită vouă 


de Tatăl, astăzi moşteniţi, nevoitorilor. 


Slavă Tatălui şi Fiului şi Sfântului Duh. 

Mulţimile călugărilor, pe voi îndreptătorii noştri vă cinstim, cuvioşilor: Sila, Paisie 
şi Natan, că prin voi pe cărarea cea dreaptă cu adevărat a umbla am cunoscut. 
Fericiți sunteţi, că lui Hristos aţi slujit și a vrăjmașului aţi biruit puterea, cei ce 
sunteți cu Ingerii împreună vorbitori, cu drepții și cuvioşii împreună locuitori; cu 
care împreună rugaţi-vă Domnului să miluiască sufletele noastre. 

Şi acum şi pururea şi în vecii vecilor. Amin, a praznicului 

Acum slobozeşte şi celelalte. 


La Utrenie 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. 


Troparul de două ori (vezi la Vecernia mică) şi al praznicului sau al Născătoarei- 
Invierii. 

După catisma întâi, Sedealna, glasul 1: 

Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Invierea. Pe Tine Te -, 
Pierzătorul stricăciunii, la Tine cădem, Cel ce ai înviat din mormânt la Unul Dum- 
nezeul nostru. 

Cu toții să cântăm cu credință soborul slăvit şi minunat al sihaştrilor Putnei, pe 
bunul Paisie, şi pe Sila cel minunat, dar şi pe Natan nevoitorul duhovnic, care 
pentru noi solesc în ceruri la Domnul iertarea păcatelor. 


Slavă Tatălui şi Fiului şi Sfântului Duh. 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Pe vasele harului cele curate, pe Sila, pe Paisie şi pe Natan să-i lăudăm că tuturor 
celor ce-i cinstesc dau vindecare şi minuni izvorăsc în dar. 


Şi acum şi pururea şi în vecii vecilor. Amin, a praznicului 


După a doua Catismă, Sedealna, glasul al 5-lea: 

Podobie: Pe Cuvântul... 


Cu toiagul puterii celei dumnezeieşti de la bolnavi puterea celui viclean izgonind, 
minunat v-aţi arătat chipul, slăviţilor, şi în dar tămăduiri izvorâți celor ce vin la 
sfintele voastre moaşte, cele cu bună mireasmă, Sila, Natane şi Paisie. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin, a praznicului 


Polieleu: 

Robii, Robii Domnului lăudaţi numele Lui.Aliluia 

Cei ce staţi în casa Domnului în curțile Lui. Aliluia 
Lăudaţi pe Domnul că este bun Domnul. Aliluia 

Cântaţi numele Domnului că este bun. Aliluia 

Că pe Iacov şi-a ales Lui de moştenitor. Aliluia 

Şi pe Israel urmaş în legea sa. Aliluia 

Că eu am cunoscut că este mare Domnul. Aliluia 

Și Domnul nostru peste tot ce este viu. Aliluia 

Toate câte le-a voit în ceruri sus EI le-a tocmit. Aliluia 
Prin adânc şi pe pământ pe toate le-a zidit. Aliluia 

EI ridică nori prin nori spre ploaie tuturora dând. Aliluia 
Soare vânt şi fulgere arzând EI le-a făcut. Aliluia 
Trimis-a semne şi minuni în mijlocul acelei lumi. Aliluia 
Lui faraon cel împietrit şi paznicilor lui. Aliluia 

Că neamuri multe a bătut şi pe-mpăraţi a doborât. Aliluia 
Pe Og şi pe Sihon şi pe cei necredincioşi. Aliluia 

Şi-a dat pământul lor poporului iubit al Său. Aliluia 

Ca moştenire veşnică la toţi le-a dăruit. Aliluia 

Bine este cuvântat Domnul nostru Dumnezeu. Aliluia 
Bine este cuvântat Domnul nostru. Aliluia 


Mărimurile: 


Mărimu-vă pe voi, de trei ori fericiților: Sila, Paisie și Natan, și cinstim pomenirea 
voastră cea întru tot prăznuită. 


Veniţi toți cu evlavie să lăudăm pe sfinţii cuvioşi cei minunaţi, care cu harul au 
strălucit în Sihăstria Putnei. 


Stihuri: 

1. Aşteptând am aşteptat pe Domnul și El a căutat spre mine şi a auzit rugăciunea 
mea. 

2. Genunchii mei au slăbit de post și trupul meu s-a istovit de lipsa untdelemnului. 
3. Pentru cuvintele buzelor tale eu am păzit căi aspre. 

4. Schimbat-ai plângerea mea întru bucurie, rupt-ai sacul meu şi m-ai încins cu 
veselie. 

5. Să ştiţi că minunat a făcut Domnul pe cel cuvios al Său. 

6. Cântaţi Domnului cei cuvioşi ai Lui şi lăudați pomenirea sfințeniei Lui. 


După Polieleu, Sedealna, glasul al 3-lea: 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ţie? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ţie: Bucură-te, ceea ce eşti plină de har. 


Astăzi soboarele celor fără de trup cu adunările drepteredincioşilor prea minunat 
se veselesc şi saltă duhovniceşte, ceata cuvioşilor: Sila, Natan şi Paisie cinstind cu 
evlavie şi făcând prăznuirea lor, şi cântă cuvioasă cântare: Bucură-te, cinstită 
adunare! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin, a praznicului. sau aceasta 


Prea minunatul glas al slujitorului celui de foc venind, Stăpână cerului te-a arătat și 
mai presus de toate, Fecioară-Maică; că, pe Dumnezeu născând, covârșeşti toate 
minţile, pentru care pururea te mărim cu evlavie, cântându-ţi cu credinţă, Fecioară: 


Bucură-te, Impărăteasă Maică! 


Apoi îndată antifonul ] al glasului al 4-lea, după care Prochimenul, glasul al 4-lea: 
Bucura-se-vor cuvioşii întru slavă şi se vor veseli întru aşternuturile lor. 


Stih: Cântați Domnului cântare nouă, lauda Lui în adunarea cuvioşilor. 
Din Sfânta Evanghelie citire: 


[ Evanghelia (Matei 11: 27-30) Joi, în săptămâna a 4-a după Pogorârea Sfântului 
Duh. ] 

Zis-a Domnul ucenicilor săi: 

27. Toate Mi-au fost date de către Tatăl Meu şi nimeni nu cunoaşte pe Fiul, 
decât numai Tatăl, nici pe Tatăl nu-L cunoaşte nimeni, decât numai Fiul şi cel 
căruia va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


Slavă Tatălui şi Fiului şi Sfântului Duh 
Pentru rugăciunile cuvioșilor Tăi, Milostive, curățeşte mulțimea greşalelor mele. 
Şi acum şi pururea şi în vecii vecilor. Amin 


Pentru rugăciunile Născătoarei de Dumnezeu, Milostive, curățește mulțimea 
greșalelor mele. 


Şi îndată stihira, glas 2: 


Stih: Miluieşte-mă, Dumnezeule, după mare mila ta și după mulțimea îndu- 
rărilor Tale şterge fărădelegea mea. 


Cuvioşilor sihaştri, în tot pământul a ieşit vestea faptelor voastre. Pentru aceasta în 
ceruri ați aflat plata ostenelilor, taberile drăcești ați pierdut, cetele îngereşti aţi 
ajuns, a cărora şi viaţă fără prihană aţi urmat. Îndrăznire având către Hristos Dum- 
nezeu, cereţi pace sufletelor noastre. 


Canonul Sfinţilor cuvioşi Sila, Paisie şi Natan de la Sihăstria Putnei 
Cântarea 1 
Irmos: Pe Faraon cel purtat în car, l-a cufundat toiagul lui Moise, cel ce a făcut 
minuni oarecând, în chipul Crucii lovind şi despărțind marea; iar pe Israel, cel ce 
fugea, l-a arătat mergător pedestru, pe cel ce cânta cântare lui Dumnezeu. 
Pe cei ce pururea au împlinit cuvântul Tău, ca niște Îngeri în trup, după cuviință 


încercând a-i lăuda, Cuvântule al Tatălui, dă-mi cuvânt cu putere, limba mişcându- 
mi şi inima, şi gândul deșert alungându-l de la mine. 

Egipteneştile porniri surpându-le, ca Moise oarecând, Sfinţii trei sihaştri cu lacrimi 
au înecat pe faraonul netrupesc în pustiile Putnei şi în pământul făgăduit astăzi 
între cuvioşi se veselesc. 
Soarelui Celui nezidit făcându-vă luminători minunaţi, străluciți cu slavă pe cerul 
Bisericii, cuvioșşilor părinţi, alungând necredința şi pe cărarea poruncilor îndre- 
ptând pe cei care vă cinstesc. 
A Născătoarei de Dumnezeu. 
Făgăduința Dumnezeu plinind-o, cea către Eva dintâi, Maică a Vieţii pe tine te-a 
făcut, că tu pe cel Unul-Născut fără maică din Tatăl, fără de tată L-ai zămislit, 
Fecioară curată, din trupul tău. 

Alt canon, glas 8 


Cântarea | 


Irmos: Apa trecând-o ca pe uscat şi din răutatea Egiptului scăpând, israiliteanul 
striga: Izbăvitorului şi Dumnezeului nostru să-l cântăm. 


La crinii grădinilor Raiului: la Natan, la Sila şi Paisie să alergăm, mireasmă să 
luăm, dumnezeiască, izgonitoare a miesmei păcatelor. 


Ai negurii veacului de acum, sfinților sihaștrii, izgonitori v-aţi arătat; ci pururi 
străluciţi-ne şi nouă neînserata lumină a harului. 


Slavă Tatălui şi Fiului şi Sfântului Duh. 


Umbra întristărilor risipind, suit-ați pe scara împlinirii poruncilor, slăviților, în 
corturile slavei, la bucuria cerească şi veşnică. 


Şi acum şi pururea şi în vecii vecilor, a Născătoarei de Dumnezeu. 


De iarna păcatului celui cumplit scăpăm, Preacurată, alergând la solirea ta, care 
pururea ca o primăvară ne aduce calda suflare a harului. 


Catavasia. 


Canonul întâi 

Cântarea a III-a 


Irmos: Doamne, cel ce ai făcut cele de deasupra crugului ceresc şi ai zidit Bise- 
rica, Tu pe mine mă întăreşte întru dragostea Ta, că Tu eşti Marginea doririlor şi 
credincioşilor Intărire, Unule, lubitorule de oameni. 


Ispitiţi în pustie ca în topitoare, slăviților, toată pământeasca dorire cu totul aţi 
lepădat şi v-aţi unit pe deplin cu focul dumnezeirii, strălucind, părinților, astăzi, ca 
soarele. 


Netrupeştilor cete urmând cu dorul de Dumnezeu, aţi vieţuit îngereşte în trup, 
fericiților; cu care astăzi cântaţi în cereșştile lăcaşuri cântare de laudă Domnului 
Savaot. 
Ținând toată porunca până la capăt, slăviților, cu frică şi cu cutremur mântuirea aţi 
lucrat, ascultare făcând fără cârtire de-a pururea şi fii ai lui Dumnezeu arătându-vă 
neîntinaţi. 
A Născătoarei de Dumnezeu. 
Isaia pe tine mai dinainte vestindu-te, Maică, zis-a: lată fecioara în pântece va lua 
şi ne va naşte cu trup pe Cuvântul cel veşnic; pe carele II slăvim, pe tine mărindu- 
te. 

Alt canon 
Cântarea a III-a 
Acelaşi irmos: 
Pe-a Treimii treime: Sila, Natan şi Paisie, care pe pământ petrecut-au în unime 
desăvârşit, să îi cinstim în cântări, că în ceruri se roagă la tronul Acesteia pentru cei 
ce îi laudă. 
Lăudăm cu credință pe stâlpii cei neclintiți, pe cei ce pe Piatra credinței își au 
temeliile, pe cei cu totul de foc, înălțaţi până la ceruri, pe cei ce călăuzesc pe calea 


poruncilor. 


Slavă Tatălui şi Fiului şi Sfântului Duh. 

Urând odihna trupească şi ale lumii plăceri, cu râvnă dorit-aţi odihna cea cerească 
şi veşnică şi de a Numelui sfânt îndulcire gândită pururea v-aţi bucurat, prea înţe- 
lepților. 


Şi acum şi pururea şi în vecii vecilor, a Născătoarei de Dumnezeu. 


Minunată e, Maică, taina Intrupării Cuvântului, care întru tine, Fecioară, s-a lucrat 
mai presus de gând; pentru aceasta toți de Dumnezeu Născătoare te vestim, Bu- 
cură-te cântându-ți cu Ingerul. 


Catavasia. 


Sedealna, glas 1: Mormântul Tău, Mântuitorule, ostaşii străjuindu-l, morți s-au 
făcut de strălucirea îngerului ce s-a arătat, care a vestit femeilor Învie-rea. Pe Tine 
Te mărim, Pierzătorul stricăciunii, la Tine cădem, Cel ce ai înviat din mormânt la 
Unul Dumnezeul nostru. 


Scriind, ca nişte buni, în pomelnicul vostru pe cei ce dăruiau şi pomenindu-i cu 
râvnă, în cer pomeniţi acum pe toţi cei ce vă dăruie dar de laudă şi în cartea vieții îi 
scrieți, slăviților. 
Slavă Tatălui şi Fiului şi Sfântului Duh 
Izvor de vindecări dobândind credincioşii şi scut nebiruit, sfinte moaștele voastre, 
la ele cu dragoste şi osârdie alergăm, izbăvindu-ne de tulburări și necazuri, şi luând 
în dar tămăduire de boală degrabă, slăviților. 
Şi acum şi pururea şi în vecii vecilor. Amin, a praznicului 

Canonul întâi 
Cântarea a IV-a 
Irmos: Tu eşti tăria mea, Doamne; Tu şi puterea mea; Tu, Dumnezeul meu; Tu, 
bucuria mea, Cel ce nu ai părăsit sânurile părinteşti şi ai cercetat a noastră sărăcie. 


Pentru aceasta, cu proorocul Avacum, strig către Tine: Slavă puterii Tale, Iubi- 
torule de oameni. 

lată acum, sfinților, ce este bun şi frumos fără numai pururea cu dragoste a locui 
frații la un loc; ca mirul pe barbă, pe marginea veşmintelor; că binecuvântarea şi 
viaţa primit-aţi vieţuind în unire, slăviților. (Ps. 132) 


Partea mea ești, Bunule, Tu ești nădejdea mea, Tu, scăparea, Tu şi izbăvirea mea, 
0, prea minunatule Dumnezeu, cântat-aţi de-a pururi cu graiul prorocului; cu care 
şi astăzi cuvioasă cântare lui Hristos îi cântaţi, cuvioşilor. (Ps. 118, 24) 
Umbră văzând, Sfinţilor, zilele omului, şi că Domnul - numai EI - rămâne în veac, 
şi din neam în neam pomenirea Lui, prin neîncetata chemare a Numelui, căruia - 
precum zice - tot genunchiul se pleacă, Ziua cea neînserată ați dobândit. (Inţ.Sol. 
2,5; Ps. 101,13; Fil. 2, 9-10.) 
A Născătoarei de Dumnezeu. 
Toţi te cinstesc: Ingerii, Maică, şi oamenii; că încăpându-L negrăit în pântece pe 
Dumnezeu Cel neîncăput, mai presus de toate, Stăpână, te-ai arătat; pentru aceasta 
ție tot genunchiul se pleacă şi te laudă pururea, mărindu-te. 

Alt canon 


Cântarea a IV-a 


Irmos: Auzit-am, Doamne, Taina iconomiei Tale, înţeles-am lucrurile Tale şi am 
prea slăvit Dumnezeirea Ta 


Iubitori arătându-vă pururi ostenelilor trupului, aţi aflat odihnă sufletelor voastre pe 
Hristos, cuvioşilor. 


Necruţându-vă vasele trupurilor voastre cu nevoinţele, vase sfinte ale harului v-aţi 
făcut, de trei ori fericiților. 


Slavă Tatălui şi Fiului şi Sfântului Duh 


Ajutor neîntârziat ne sunteţi în pre acumplita năvală diavolească, slăviților; pentru 
care pururea vă lăudăm. 


Și acum şi pururea şi în vecii vecilor, a Născătoarei de Dumnezeu. 

Tuturor credincioşilor ești mijlocitoare la Cel Născut al tău, şi liman celor învi- 
foraţi, Maica Dumnezeului Celui viu. 


Catavasia 
Canonul întâi 


Cântarea a V-a 


Irmos: Pentru ce m-ai lepădat de la faţa Ta, Cel ce eşti Lumină neapusă şi m-a 
acoperit întunericul cel străin pe mine ticălosul? Ci, Te rog întoarce-mă şi la 
lumina poruncilor Tale îndreptează căile mele. 


Netrupeşte în lume aţi viețuit, tustrei adunându-vă, lucrarea îngerească săvârşind 
cu credinţă, în trup fiind, deci acum în ceruri cântați cântare întreită dumnezeieştii 
Treimi, cuvioşilor. 


Evanghelia slavei s-a încredinţat prea strălucit în voi, cuvioşilor, că prin strălucire 
de lumină v-aţi vădit, sfinților, moaștele slăvite şi de minuni izvorâtoare, pe care 
astăzi le cinstim cu evlavie. 

Ierarhului Iacob putneanul v-aţi însoțit, înțelepților, cu el de un suflet şi un gând 
arătându-vă pe pământ, căruia și în ceruri ca mieii cei curaţi urmat-aţi, la 
Păstorul cel mare suindu-vă. 

A Născătoarei de Dumnezeu. 

Avacum auzit-a glasul Tău cel sfânt şi s-a temut, Dumnezeule, şi, văzând venirea 
cea slăvită a Ta, spăimântatu-s-a, că dintru Fecioară aveai, Cuvinte, a Te naşte, 
tuturor ca un om arătându-Te. 

Alt canon 


Cântarea a V-a 


Irmos: Luminează-ne pe noi, Doamne, cu poruncile Tale şi cu braţul Tău cel înalt, 
pacea Ta dă-ne-o nouă, lubitorule de oameni. 


O, dumnezeiesc gândul vostru, fericiților, cel lipit totdeauna de Dumnezeu care de 
slava nezidită v-a împărtășit! 

Racla cea de har izvorâtoare a moașştelor voastre dumnezeiești, cuvioşilor, tămă- 
duire ne dăruieşte îmbelşugat. 


Slavă Tatălui şi Fiului şi Sfântului Duh 


Inima lăcaş v-aţi făcut-o, cuvioşilor, al Preasfântului Nume al lui Hristos, către ca- 
re vă rugaţi în lăcașurile cereşti. 


Şi acum şi pururea şi în vecii vecilor, a Născătoarei de Dumnezeu. 


lartă, ca un Bun, Ziditorule, pe robii tăi, rugăciunea cea de Maică ascultând a prea 
curatei Născătoare de Dumnezeu. 


Catavasia 
Canonul întâi 


Cântarea a VI-a 
Irmos: Curăţeşte-mă, Mântuitorule, că multe sunt fărădelegile mele şi Te rog 
ridică-mă din adâncul răutăților; căci către Tine am strigat şi mă auzi, Dumnezeul 


mântuirii mele. 


Silindu-vă, aţi luat Împărăţia Cerurilor, acum de la Dumnezeu, o, prea cuvioşilor: 
Natane slăvitule, Sila fericite şi prea bunule Paisie. 


Topitu-v-aţi neîncetat trupul cu postul, vitejilor, nimicind pornirile păcatului și 
deplin făcându-vă vase prea curate ale harului, slăviților. 


A Treimii. 


Ascultă cererea robilor Tăi, o, Dumnezeule, Treime fără început şi Unime, pururea, 
pentru rugăciunile cetei întreite a sihaștrilor nevoitori. 


A Născătoarei de Dumnezeu. 


Zid tare şi neclintit și apărare și pavăză, Stăpână, ești tuturor binecredincioșilor, 
celor care-ţi laudă facerea de bine pretutindenea cu dragoste. 


Alt canon 

Cântarea a VI-a 


Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 


Scăpându-o pe femeie, sfinților, de cumplita lucrare diavolească chipul slăvit și 
toiagul puterii v-aţi arătat, de Hristos iubitorilor; pentru aceasta vă cinstim prea 
cinstita icoană şi moaștele. 


Ispitele vrăjmășești goniți-ne cu toiagul mijlocirilor voastre, cum oarecând să- 
vârșit-ați minune, Sfinților Sila, Natan și Paisie, puterea celui prea viclean cu toie- 
gele voastre izgonindu-o. 


Slavă Tatălui şi Fiului şi Sfântului Duh 


Hrănindu-vă în pustie, sfinților, cu hrana împlinirii poruncilor v-aţi arătat mai 
frumoşi decât cedrii, învrednicindu-vă, Sfinților cuvioșşi, de frumuseţea cea dintâi a 
chipului celui dumnezeiesc. 


Şi acum şi pururea şi în vecii vecilor, a Născătoarei de Dumnezeu. 


Acoperă, prea curată, pururea pe cei ce vin cu credinţă la tine, de Dumnezeu Năs- 
cătoare şi Impărăteasă a toate pe tine vestindu-te, ca una ce ai zămislit pe Dumne- 
zeu şi Stăpânul zidirilor. 


Catavasia 


Condac, glas 8. Apărătoare Doamnă, mulţumiri pentru biruinţă, izbăvindu-ne din 
nevoi aducem ţie, Născătoare de Dumnezeu, noi robii tăi. Ci ca ceea ce ai stăpânire 
nebiruită, slobozeşte-ne pe noi dintru toate nevoile, ca să strigăm ţie: Bucură-te 
Mireasă, pururea Fecioară! 


Pe cuvioşii părinți ai Bucovinei, Sfinţii Sila, Paisie și Natan să-i lăudăm. Că ace- 
ştia mult nevoitori fiind, înţelepţi îndrumători s-au arătat. Pentru aceasta cu evlavie 
cântăm: Bucuraţi-vă, cuvioşilor părinți, rugători înaintea lui Dumnezeu pentru 
sufletele noastre. 


Alt condac, glasul al 8-lea. Apărătoare Doamnă, mulţumiri pentru biruinţă, izbă- 
vindu-ne din nevoi aducem ţie, Născătoare de Dumnezeu, noi robii tăi. Ci ca ceea 

ce ai stăpânire nebiruită, slobozeşte-ne pe noi dintru toate nevoile, ca să strigăm 
ție: Bucură-te Mireasă, pururea Fecioară! 


Mulțimea valurilor lumii neudat trecând, înecat-aţi întru lacrimi, cuvioşilor, repe- 
junea prea cumplită a vrăjmașilor, şi luând darul minunii de la Dumnezeu, vin- 
decați pe cei ce cântă cu evlavie: Bucuraţi-vă, de trei ori fericiților. 


Icos: Praznic de veselie ne-a răsărit astăzi, fraţilor, veniţi să ne bucurăm! Că nu 
florile acestei primăveri ne-aduc acum miresme, ci florile cele în Rai odrăslite şi cu 
roua Duhului stropite, cuvioșşii Sila, Natan şi Paisie. Veniţi, dar, acestora să le 
strigăm cu evlavie: Bucuraţi-vă, de trei ori fericiților. 


Sinaxar 


Intru această lună, mai, în ziua a 16-a, facem pomenirea Sfinţilor cuvioși Sila, 
Paisie şi Natan de la Sihăstria Putnei 


Cuvioşii Sila, Paisie şi Natan s-au nevoit în veacul al XVIII-lea în Sihăstria Putnei, 
loc de aspră nevoinţă şi de liniște în care se retrăgeau monahii iubitori de mai 
multă rugăciune și nevoinţă. 


Cuviosul Sila s-a născut în anul 1697 în ţinutul Botoşanilor, din părinți ortodocşi, 
Ion şi loana. A intrat ca frate începător la Schitul Orăşeni (com. Cristești, jud. 
Botoşani), fiind foarte tânăr, de unde, în anul 1714, la vârsta de 17 ani, a venit la 
Sihăstria Putnei, unde a fost primit şi apoi călugărit de starețul Teodosie. 


După trecerea acestuia la cele veşnice, starețul Dosoftei, noul părinte duhovnicesc 
al schitului, a rânduit să fie hirotonit diacon şi preot, iar la scurt timp să fie tuns în 
schima mare. Ca ucenic şi ajutor al starețului Dosoftei, ieroschimonahul Sila a 
purtat grijă timp de peste 30 de ani de toate cele necesare obștii, ostenindu-se, în 
acelaşi timp, la slujbele bisericii şi la împlinirea pravilei de chilie. 


În toamna anului 1753, trecând la Domnul stareţul Dosoftei, cuviosul Sila a fost 
numit stareț de către mitropolitul Moldovei, Sfântul Iacob Putneanul. 


Ca părinte duhovnicesc al obştii, a înnoit viața duhovnicească a Sihăstriei Putnei, 
iar ca bun chivernisitor, cu binecuvântarea mitropolitului Iacob, a zidit o biserică 
nouă de piatră cu hramul Buna-Vestire, pe care a împodobit-o cu toate cele 
trebuitoare, precum şi o nouă trapeză şi chilii. 

Ajuns vestit duhovnic şi povăţuitor de suflete, cuviosul Sila a fost prețuit atât de 
credincioşii simpli, cât şi de domnitorii Moldovei Constantin Cehan Racoviţă şi 
Grigorie Calimachi, precum şi de înalți dregători, egumeni şi arhierei, pe toți 
povăţuindu-i cu înțelepciune pe calea mântuirii. 


Sub îndrumarea sfântului stareţ, monahii din Schit se îndeletniceau cu caligrafierea 
manuscriselor ce cuprindeau sfinte slujbe şi importante scrieri ale Sfinților Părinți. 


Dintre ucenicii săi, cel mai cunoscut este episcopul Rădăuţilor, Dosoftei Herescu. 
Ultimii ani de viaţă cuviosul Sila şi i-a petrecut în multe lipsuri şi încercări, ca 
urmare a răpirii Bucovinei de către Imperiul Habsburgic, în anul 1774, şi a 
îngrădirilor puse de noua stăpânire. Schitul nu avea cele necesare hranei monahilor 
şi era nevoit să se împrumute de bani şi alimente. 


Cunoscându-şi apropiatul sfârşit pământesc, Sfântul Sila a pus povăţuitor Sihăstriei 
Putnei pe cuviosul Natan, apoi şi-a cerut iertare de la toți. La 23 aprilie 1783, după 
ce se nevoise aproape 70 de ani la Sihăstria Putnei, cuviosul ieroschimonah Sila şi- 
a dat cu pace sufletul în mâinile Domnului, pe care L-a iubit şi slujit întreaga sa 
viaţă. 


SR 5 2 


Cuviosul Paisie s-a născut în anul 1701 şi a intrat de tânăr în viaţa monahală. 
Pentru vrednicia sa a fost hirotonit diacon, apoi preot, şi a ajuns egumen la 
Mănăstirea Sfântul Ilie, de unde a trecut la Mănăstirea Râșca. După o vreme a 
venit la Schitul Sihăstria Putnei, viețuind întru adâncă smerenie. 


Deși nu a fost stareţ al Sihăstriei, el era un rugător înfocat, sprijinind în credința 
ortodoxă pe toţi, mai ales în vremea stăpânirii străine. De asemenea, el primise de 
la Dumnezeu darul înainte-vederii, care, adăugându-se celorlalte virtuţi, l-a făcut să 
fie cinstit de către toţi ca un mare părinte duhovnicesc. 


Impreună cu stareţii Sila şi Natan a fost martor al greutăților din anii de stăpânire 
austriacă, dar s-a dovedit un nevoitor plin de râvnă. 


A trecut cu pace la cele veșnice în data de 16 decembrie 1784. 


3 o e 


Cuviosul Natan s-a născut în anul 1717, fiind originar din Pașcani. A fost mai întâi 
viețuitor şi eclesiarh la Mănăstirea Putna, unde a fost hirotonit diacon, apoi preot. 

Dornic de mai multă rugăciune şi liniște, s-a retras la Sihăstria Putnei, unde a 
primit schima cea mare cu numele de Natan. 


Cuviosul Natan a fost cunoscut ca un duhovnic foarte iscusit, fiindu-i părinte du- 
hovnicesc şi marelui mitropolit lacob Putneanul. Totodată, vieţuitorii din sihăstrie, 
împreună nevoitori cu el, dar şi credincioşii închinători îl cinsteau ca pe un ade- 
vărat părinte şi păstrător al bunelor rânduieli ortodoxe. 


EI se îndeletnicea şi cu caligrafierea de manuscrise şi cu alcătuirea pomelnicelor 
ctitoriceşti. 


În anul 1781 a fost rânduit stareţ de către cuviosul Sila, care se pregătea pentru 
trecerea la cele veşnice. Deși înaintat în vârstă, ieroschimonahul Natan a continuat 
cu multă râvnă şi jertfelnicie lucrarea duhovnicească a înaintașului său, călăuzind 
obştea încredințată lui spre păstorire timp de trei ani şi jumătate, deși lipsurile și 
greutăţile erau tot mai mari din pricina ocupației habsburgice. 


La capătul unei vieţi închinate lui Dumnezeu, în neagonisire şi curăție, după ce a 
purtat cu multă răbdare şi necontenită rugăciune povara grea a bolilor, cuviosul 
ieroschimonah Natan s-a mutat la Domnul, a doua zi după sărbătoarea Naşterii 
Mântuitorului Hristos, pe 26 decembrie 1784. 


La scurt timp după trecerea la cele veşnice a celor trei Sfinţi ieroschimonabhi, 
Schitul Sihăstria Putnei s-a pustiit din pricina vitregiei vremurilor. După mai bine 
de 200 de ani, la începutul Postului mare din anul 1990, un monah putnean, retras 
pe locul fostului Schit, a văzut o lumină cerească deasupra pronaosului vechii 
biserici ruinate, lumină care a înconjurat biserica, apoi s-a făcut nevăzută. La puţin 
timp după aceasta, pe 24 aprilie 1990, când s-a început refacerea Schitului, în 
pronaosul vechii biserici s-au descoperit mormintele celor trei cuvioşi: Sila, Paisie 
şi Natan, în care se aflau osemintele lor, galbene ca ceara şi răspândind bună- 
mireasmă. În anii ce au urmat numeroase vindecări minunate s-au săvârşit la racla 
cu moaștele cuvioșilor. 


De aceea, cu prilejul împlinirii 20 de ani de la resfințirea vechii biserici de la 
Sihăstria Putnei, Sfântul Sinod al Bisericii Ortodoxe Române a hotărât, în şedinţa 
sa din 6-7 iunie 2016, trecerea în rândul Sfinților a cuvioşilor Sila, Paisie şi Natan 
de la Sihăstria Putnei, cu zi de prăznuire la 16 mai. 


Cu ale lor sfinte rugăciuni, Doamne lisuse Hristoase, miluiește-ne pe noi. Amin. 

Canonul întâi 
Cântarea a VII-a 
Irmos: Pruncii evreilor... 


Inima voastră încredințând-o în tot ceasul rugăciunii neîncetate, chemând Numele 
căruia se pleacă tot genunchiul, aţi biruit, slăviților, năvălirile ispitei. 


Insăşi Luminii nezidite slujitori v-aţi făcut cu vieţuirea; deci, vădindu-vă prin stră- 
lucirea de lumină, lumină dăruiţi acum celor care vi se roagă. 


Inima voastră ați lărgit-o - cum și Pavel fericitul îndemna - către toți iubitori 
făcându-vă de-a pururea, pe credincioşi, slăviților, pomenindu-i în tot ceasul. (II 
Cor. 6, 13) 


A Născătoarei de Dumnezeu. 


Lumii eşti Maică Împărăteasă, pe Atoateziditorul zămislindu-L, pe care roagă-L, 
Stăpână, pururea pentru lume, iertare mijlocindu-ne, cu solirea ta de maică. 


Alt canon 
Cântarea a VII-a 
Irmos: Tinerii cei ce au mers din Iudeea în Babilon, oarecând, cu credinţa Treimii 
văpaia cuptorului au călcat-o, cântând: Dumnezeul părinților noştri, bine eşti 
cuvântat. 
Sihăstreşte viaţa petrecându-vă, Sfinţilor, aţi strălucit tuturor cu razele virtuții, pe 
toți încredințându-i şi învăţându-i să laude: Binecuvântat eşti, Dumnezeul Părin- 


ților noștri! 


Toată latura Putnei vă vestește minunile, cuvioşilor, că daţi tămăduire degrabă ce- 
lor care vă cinstesc, închinându-se și cu credinţă căzând la sfânta voastră raclă. 


Slavă Tatălui şi Fiului şi Sfântului Duh 

Rugăciunile voastre cele bineprimite la Tronul cel prea înalt, slăviţilor, cu râvnă - 
precum odinioară - înălțați, pomenindu-ne pe noi, cei ce facem cu dor a voastră 
pomenire. 


Şi acum şi pururea şi în vecii vecilor, a Născătoarei de Dumnezeu. 


lesei rădăcină arătatu-s-a ţie, Maică, născând pe David; iar tu, ca o tulpină dintr- 
însul, odrăslit-ai pe Mlădiţa aceluia, pe Impăratul Hristos, pe Dumnezeu şi Omul. 


Catavasia 
Canonul întâi 


Cântarea a VIII-a 


Irmos: Pe Împăratul Ceresc, pe care Îl laudă Oştile îngereşti, lăudaţi-L şi-L prea 
înălţaţi întru toţi vecii. 


A Preacuratei sfânt lăcaş ridicându-l, cuvioşilor, iarăşi din piatră, pe piatra cre- 
dinței v-aţi întărit și mintea. 


Apei zidit-ai, părinte Sila, fântână, însetând tu după Apa cea vie, pe care azi 
aflând-o, şi nouă izvorăște-O. 


Umbră viaţa cea de aici socotind-o, cuvioase Natan, la viața cea adevărată cu 
râvnă alergat-ai. 


A Treimii. 


Dă tuturor pace şi sănătate şi izbăvire din boli cu solirea celor trei sihaştri, Treime 
prea slăvită. 


A Născătoarei de Dumnezeu. 


Sminteală este înţelepților lumii pururea-fecioria ta, Maică, iar celor ce te cântă 
taină prea minunată. 


Alt canon 


Cântarea a VIII-a 

Irmos: Pe Împăratul Ceresc, pe care Îl laudă Oştile îngereşti, lăudaţi-L şi-L prea 
înălţaţi întru toți vecii. 


Inima voastră, şi voirea, şi mintea, le-aţi supus deopotrivă cu trupul doririi mai bu- 
ne către Impărăţie. 


Punând în voi, ca'n trei măsuri de făină, aluatul Său Inţelepciunea cerească, 
slăviților, dospit-aţi spre îndumnezeire. 


Binecuvântăm pe Tatăl, pe Fiul și pe Sfântul Duh, pe Domnul. 


Unde lucrează, sfinților, harul vostru, de acolo se alungă puterea diavolească; deci, 
cu ocrotire neîncetată, păziți şi obştea voastră. 


Şi acum şi pururea şi în vecii vecilor, a Născătoarei de Dumnezeu. 


Toată nădejdea către tine o punem, de Dumnezeu Născătoare Stăpână, deci cu a ta 
putere păzeşte-ne de-a pururea. 


Catavasia 


Canonul întâi 
Cântarea a IX-a 


Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a arătat mai desfătat 
decât cerurile. Pentru aceea, pe tine, Născătoare de Dumnezeu, începătoriile cetelor 
îngereşti şi omeneşti te mărim. 


A Sfintei sihăstrii a putnenilor întreita făclie a harului dumnezeiesc, veniţi 
credincioșilor s-o cinstim; pe cuvioșii cei slăviţi: Sila și Natan şi Paisie, pe florile 
pustiei prea dulci mirositoare, pe rugătorii cei către Hristos. 


Biserica întreagă se bucură, prăznuind cu credinţă şi dragoste şi săvârşind pome- 
nirea voastră de peste an, mijlocitori avându-vă, prea fierbinţi, în ceruri la Dumne- 
zeu, slăviților sihaștri ai Sihăstriei Putnei: Sila, Natane şi Paisie. 


Ispite de tot felul voi izgoniți de la noi, care astăzi cu dragoste, vă încununăm 
praznicul cu florile laudei, slăviţilor: Paisie, Sila şi Natane, şi vă rugăm ca de la 
obştea noastră îndepărtând necazul, şi mântuire să îi mijlociţi. 

A Născătoarei de Dumnezeu. 
Nădejde neclintită am câştigat, credincioşii, de-a pururi la tronul Tău pe Maica Ta, 
Unule-Născut şi Cuvântule, că în mitrasul ei curat ai binevoit a sălăşlui, pe aceasta 
arătând-o şi maică, şi fecioară, şi mai slăvită decât Ingerii. 

Alt canon 
Cântarea a IX-a 


Irmos: Fecioară prea curată... 


Neagonisitoarea voastră vieţuire de pe pământ, de Hristos iubitorilor, bunătăţi 
veşnice în ceruri v-a câştigat în schimb. 


Ispitele răbdat-aţi, dinspre toată partea, şi v-aţi făcut încercaţi, fericiților, cununile 
biruinţei luând de la Dumnezeu. (lac. 1,12) 


Slavă Tatălui şi Fiului şi Sfântului Duh 


Iertare de păcate cereți de la Domnul, Sfinților: Sila, Natan şi Paisie, celor care cu 
râvnă pomenirea v-o săvârşim. 


Şi acum şi pururea şi în vecii vecilor, a Născătoarei de Dumnezeu. 


Scăpare în primejdii şi acoperitoare drepteredincioșşilor tu ești de-a pururea, de 
Dumnezeu Născătoare şi Maică a Domnului. 


Catavasia 
Exapostilaria. glas 3. Lumina cea din lumină. 


Pe fericiţii sihaştri: Natan, Sila şi Paisie, astăzi toţi credincioşii să-i lăudăm, ca 
solitori să ne fie către Dumnezeu Milostivul. (de 2 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin, a praznicului 


La Laude 

Stihirile pe 4, glasul al 8-lea: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu 
sfântă casă. Să strigăm credincioşii, pe Gavriil având începător cetelor: cea plină 
de dar bucură-te, cu tine este Domnul, Cel ce dă lumii prin tine mare milă. 


O, prea slăvită minune! ca nişte crini prea frumoşi în pustie au răsărit sihaştrii cei 
minunaţi: Sila, Natan şi Paisie, înmiresmând cu miresmele duhovniceşti ale Raiului 
toată Biserica; veniți, credincioșilor, să îi cinstim că de-a pururi rugători i-am 
dobândit la Hristos. 


Sila cuvioase, pe treptele scării virtuţii suind fericite, la căpătul doririlor ai 
ajuns, de Hristos iubitorule; Căruia roagă-te cu îndrăznirea ta pentru cei ce te 
cinStim şi pomenirea ta prea cinstită săvârșim și îți sărutăm moaştele cu dragoste 
şi cu evlavie. 


Sfinte fericite Paisie, ca un prea bun te-ai înălțat în carul virtuţilor la lăcaşurile 
cerești, unde azi, odihnindu-te şi bucurându-te, minunat culegi al ostenelilor rod 
îmbelșugat. Roagă-te pentru cei care au luat jugul lui Hristos, ca să păzească 
pururea făgăduinţa dintâi. 


Via sufletească a fraţilor cu înţelepciune îngrijind, ca un Înger fi-ai săvârșit, 
fericite Natan, alergarea ta pe pământ; iar acum, fiind cu cei netrupești, pe 
Ziditorul a toate înduplecă-L, sfinte, să caute cu milă de-a pururea spre via Sa, 
pe Sila şi Paisie luând împreună rugători. 


Slavă Tatălui şi Fiului şi Sfântului Duh 


Astăzi ne-au răsărit, ca nişte luceferi ai Zilei celei neînserate şi ca niște stele ale 
Soarelui celui mare, sihaştrii cei cu numărul Treimii numărați şi întru o ceată 
dumnezeieşte uniți: prea minunaţii Sila, Paisie şi Natan; pe care lăudându-i, aşa să 
zicem: 

Bucuraţi-vă, dumnezeiești oglinzi ale harului, care cu dumnezeiască lumină stră- 
luciți pe cei ce vă laudă! 

Bucuraţi-vă, flori prea înmiresmate ale Raiului, care în lume aţi adus mireasma cea 
mai presus de lume! 

Bucuraţi-vă, mlădițe minunate ale Viţei celei cereşti prea pline de strugurii vir- 
tuților, din care picură credincioşilor vinul cel dulce, de suflet veselitor! 

Rugaţi-vă, dar, cu de-adinsul să se mântuiască sufletele noastre. 

Şi acum şi pururea şi în vecii vecilor. Amin, a praznicului 
Doxologie mare şi celelalte. 
La Dumnezeiasca Liturghie 
Fericirile, pe 8, 4 ale praznicului, și 4 ale cuvioșilor, din cântarea a 6-a. 


Prochimen, glasul al 7-lea: Scumpă este înaintea Domnului, moartea cuvioşilor 
Lui. 


Stih: Ce voi răsplăti Domnului pentru toate câte mi-a dat mie? 


Apostolul (Efeseni 6, 10-18) Duminică în săptămâna a 27 după Pogorârea Sfân- 
tului Duh: Fraţilor, întăriți-vă în Domnul și întru puterea tăriei Lui ... 


Aliluia, glasul al 2-lea. 


Stih: Preoţii Tăi, Doamne, se vor îmbrăca întru dreptate şi cuvioşii Tăi se vor 
bucura. 


Stih: Că a ales Domnul Sionul și l-a ales spre locuinţă Luiși. 


Evanghelia Cuvioşilor (Luca 12, 32-40) Sâmbătă în săptămâna a 28 după Pogo- 
rârea Sfântului Duh: Zis-a Domnul: Nu te teme, turmă mică ... 


Chinonicul: Bucuraţi-vă, drepţilor, întru Domnul, celor drepți se cuvine laudă. 
Aliluia. 

Acatistul Sfinţilor cuvioși Sila, Paisie şi Natan de la Sihăstria Putnei 






Viața și Acatistul 
Sfinților Cuvioși 
Sila, Paisie și Natan, 
de la Sihăstria Putnei 


(£) COLECȚIA ACATISTE ŞI VIEȚI DE SFINȚI 


Editura Institutului Biblic și de Misiune Ortodoxă 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Prea cuvioşilor şi de Dumnezeu purtătorilor părinţi: Sila, Paisie şi Natan care s-au 
nevoit duhovniceşte în Sihăstria Putnei şi ca nişte stele luminoase, au strălucit pe 
cerul Bisericii româneşti, cântări de laudă să le aducem cu dragoste, ca prin mij- 
locirile lor, de toate nevoile şi necazurile izbăvindu-ne, să le cântăm: Bucură-te, 
treime de cuvioşi părinţi! 


Icosul 1 

Îngerul Sfatului celui Mare, lisus Hristos Domnul, v-a chemat pe voi, fericiţilor 
părinți Sila, Paisie şi Natan, încă din fragedă vârstă la viaţa îngerească. lar voi, 
răspunzând chemării, v-aţi arătat prin har şi prin nevoinţă fii ai Tatălui ceresc, pen- 
tru aceea vă cântăm: 

Bucuraţi-vă, aleşii Tatălui; 

Bucuraţi-vă, următorii Fiului; 

Bucuraţi-vă, ale Duhului lăcaşuri; 

Bucuraţi-vă, ale Treimii sălaşuri; 

Bucuraţi-vă, îngeri pământeşti; 
Bucuraţi-vă, oameni cereşti; 
Bucuraţi-vă, lumini duhovniceşti; 
Bucuraţi-vă, făclii soborniceşti; 
Bucuraţi-vă, vlăstare ale Duhului; 
Bucuraţi-vă, fii ai tunetului; 
Bucuraţi-vă, flori din pustie; 
Bucuraţi-vă, a monahilor bucurie; 
Bucură-te, treime de cuvioşi părinţi! 


Condacul al 2-lea 

Iubind din pruncie curăția, cuvioase părinte Sila, ai mers la stareţul Ghedeon din 
Schitul Orăşeni, precum cerbul însetat la izvoarele apelor, așa cum zice psalmistul, 
şi te-ai supus ascultării, maica smereniei şi a întregii înţelepciuni, ca un viteaz ostaş 
al lui Hristos, cântând: Aliluia! 


Icosul al 2-lea 

Înțelegerea cea cu anevoie de înţeles - taina mântuirii - vrând tânărul Sila să o 
înţeleagă prin trăire, a luat asupra sa crucea lepădării de sine şi L-a descoperit în 
inima sa pe Hristos Cel înviat, pentru care îl lăudăm: 

Bucură-te, ales ca şi leremia, din Vechiul Legământ; 

Bucură-te, viteaz ca şi David cel prea blând; 

Bucură-te, nou Abel prin viaţă curată; 

Bucură-te, nou Moise prin înţelegere dreaptă; 

Bucură-te, a Moldovei odraslă frumoasă; 

Bucură-te, a Bisericii stea luminoasă; 

Bucură-te, iubitor al slujbelor dumnezeieşti; 

Bucură-te, râvnitor al tainelor duhovniceşti; 

Bucură-te, ascultător al dumnezeiescului cuvânt; 

Bucură-te, împlinitor al acestuia cu mult avânt; 

Bucură-te, dispreţuitor al gândurilor trupeşti; 

Bucură-te, cinstitor al vieţuirii îngereşti; 

Bucură-te, Sfinte părinte Sila, de trei ori fericite! 


Condacul al 3-lea 

Puterea Celui Preaînalt te-a umbrit, părinte Paisie, şi ţi-a sădit în suflet dumne- 
zeiescul dor, de care aprins fiind şi cu lacrimi udând pământul inimii tale, ai sece- 
rat spicele sfintelor virtuţi, cântând: Aliluia! 


Icosul al 3-lea 

Având pe Cuvântul cel veşnic în inima sa cuviosul Paisie, după ce s-a ostenit în 
viaţa de obşte, tânjind după viaţa pustnicească, a alergat la stareţul Sila, care bucu- 
rându-se, a săltat duhovniceşte şi i-a binecuvântat dorirea, iar noi îi strigăm: 
Bucură-te, mlădiţă duhovnicească; 

Bucură-te, floare pustnicească; 

Bucură-te, rod al ascultării; 

Bucură-te, fiu al înfrânării; 

Bucură-te, ucenic osârduitor; 

Bucură-te, părinte primitor; 

Bucură-te, cămară a fecioriei; 

Bucură-te, vistierie a sărăciei; 

Bucură-te, nou lov întru răbdare; 

Bucură-te, alt Avraam prin ascultare; 

Bucură-te, cel ce peste tot, nume bun ai lăsat; 

Bucură-te, cel ce de adierea Sfântului Duh eşti purtat; 

Bucură-te, Sfinte prea cuvioase părinte Paisie! 


Condacul al 4-lea 

Viforul ce se ridicase împotriva fiilor Bisericii dreptslăvitoare, s-a abătut asupra 
Moldovei bine credinciosului voievod Ştefan şi a risipit multe biserici şi mănăstiri; 
dar, ajungând la schitul tău, Sfinte Natan, i-ai stat împotrivă ca un stâlp însuflețit şi 
străjer al predaniei Sfinților părinţi şi al limbii româneşti, cântând: Aliluia! 


Icosul al 4-lea 

A auzit Sfântul ierarh Iacob putneanul de virtuțile care îți împodobeau sufletul şi 
de râvna pentru credinţa cea dreaptă şi văzând darul scrierii tale celei frumoase, te- 
a ales a-i fi părinte duhovnicesc şi îndeaproape lucrător împreună cu el, iar noi îţi 
cântăm aşa: 

Bucură-te, al Ortodoxiei fierbinte apărător; 

Bucură-te, cel ce ne eşti părinte rugător; 

Bucură-te, îndemnătorul nostru prin aleasa-ţi nevoinţă; 

Bucură-te, izbăvitorul nostru de crunta suferinţă; 

Bucură-te, sfințit mărturisitor; 

Bucură-te, drept propovăduitor; 

Bucură-te, cel ce ne scapi de asupritori; 

Bucură-te, cel ce ne ferești de înșelători; 

Bucură-te, cu Iacob putneanul împreună lucrător; 

Bucură-te, al neamului românesc ocrotitor; 

Bucură-te, cel ce multe cărţi te-ai ostenit a scrie; 

Bucură-te, cel ce numele ctitorilor ai făcut peste veacuri să se ştie; 

Bucură-te, Sfinte părinte Natan, mult nevoitorule! 


Condacul al 5-lea 

Pe Soarele cel în Trei Lumini, înţelegându-L treimea cuvioşilor părinți că strălu- 
ceşte cu putere în neînseratul nostru Răsărit, prin curăția inimii L-au văzut şi s-au 
arătat martori ai Lui, cu adevărat, prin vieţuirea lor cea sfântă, strigând: Aliluia! 


Icosul al 5-lea 

Văzând vrăjmaşii nevăzuţi, în Sfinţii cuvioşi: Sila, Paisie şi Natan, harul Duhului 
Sfânt agonisit prin aspre osteneli şi neîncetate rugăciuni, nerăbdând strălucirea sa, 
s-au pornit cu ură împotriva lor, cu multe uneltiri pricinuitoare de lipsuri, pentru 
care sfinţii aud acum de la noi acestea: 

Bucuraţi-vă, icoane ale schimei îngereşti,; 

Bucuraţi-vă, crini ai vieţuirii călugăreşti,; 

Bucuraţi-vă, luceferi mult strălucitori; 

Bucuraţi-vă, nori de lumină purtători; 

Bucuraţi-vă, locuitori ai Ierusalimului ceresc; 

Bucuraţi-vă, rugători pentru neamul românesc; 

Bucuraţi-vă, fii luminaţi ai Bisericii Ortodoxe străbunc; 

Bucuraţi-vă, părinţi rugători ai celor ce viețuiesc în lume; 

Bucuraţi-vă, cei ce flămânzind, pe mulți aţi săturat; 

Bucuraţi-vă, cei ce însetând, pe mulți aţi adăpat,; 

Bucuraţi-vă, cei ce sărăcind, pe mulți aţi îmbogăţit; 

Bucuraţi-vă, cei ce pătimind, pe mulţi aţi întărit; 

Bucură-te, treime de cuvioşi părinţi! 


Condacul al 6-lea 

Vestitor şi purtător de Dumnezeu făcându-se cuviosul Sila, a alergat la Sihăstria 
Putnei şi mult s-a ostenit pentru acest sfânt lăcaş şi pentru lavra cea mare a Putnei, 
adunând milostenii de la bunii creştini şi de la domnitorii bine credincioşi, pentru 
toate cântând lui Dumnezeu: Aliluia! 


Icosul al 6-lea 

Strălucind la plinirea vremii în Sihăstria Putnei prin harul stăreţiei, părinte Sila, ai 
izgonit din inimile tuturor celor ce alergau la tine întunericul înşelării; și idolii 
patimilor, nerăbdând călăuzirea ta luminoasă, au căzut, iar fui tăi duhovniceşti, 
care s-au izbăvit de ei, te cinsteau aşa: 

Bucură-te, îndreptător al vieţuirii pustniceşti; 

Bucură-te, izgonitor al nălucirilor diavoleşti; 

Bucură-te, cel ce ai biruit rătăcirea; 

Bucură-te, cel ce ai adus izbăvirea; 

Bucură-te, cel ce ai înecat pe netrupescul Faraon; 
Bucură-te, propovăduitor al Celui ce este Dumnezeu şi Om; 
Bucură-te, stâlp luminos şi călăuzitor; 

Bucură-te, comoară frumoasă a virtuţilor; 

Bucură-te, dascăl al rugăciunii neîncetate; 

Bucură-te, învăţător al vieţuirii neîntinate; 

Bucură-te, când se cinsteşte astăzi al tău nume; 

Bucură-te, cel ce prin minuni ajuţi întreaga lume; 
Bucură-te, Sfinte părinte Sila, de trei ori fericite! 


Condacul al 7-lea 

Vrând a te depărta şi mai mult de acest veac înşelător de acum, cuvioase Paisie, te- 
ai predat cu totul proniei celei dumnezeieşti şi lăsând egumenia Mănăstirii „Sfântul 
Ilie”, ai fost rânduit la Mănăstirea Râşca şi apoi ai ales, cu înţelepciune, a trăi în 
sihăstrie, pentru care cântăm: Aliluia! 


Icosul al 7-lea 

Arătat-a Ziditorul făptură nouă pe Sfântul părinte Paisie, atunci când prin dumne- 
zeiasca voie s-au aflat moaştele sale de minuni făcătoare şi de bună mireasmă izvo- 
râtoare, împreună cu ale părinților săi duhovniceşti Sila şi Natan, printre ruinele 
vechii bisericii a Sihăstriei Putnei. lar noi, bucurându-ne de această arătare, îl lău- 
dăm strigându-i: 

Bucură-te, luminător al celor ce se ostenesc; 

Bucură-te, povăţuitor al celor ce se mântuiesc; 

Bucură-te, surpare a vrăjmaşilor nevăzuţi; 

Bucură-te, pierzare a războinicilor văzuţi; 

Bucură-te, cel ce te-ai suit la cer prin fapte bune; 

Bucură-te, cel ce ai urât împătimirea cea către lume; 

Bucură-te, cel ce ai disprețuit îndulcirile lumești; 

Bucură-te, cel ce ai alungat puterile diavoleşti; 

Bucură-te, cel ce pe satana I-ai biruit; 

Bucură-te, cel ce pe Hristos L-ai prea slăvit; 

Bucură-te, cel ce pe cinstitorii tăi îi păzești,; 

Bucură-te, cel ce izvor de bună mireasmă ești; 

Bucură-te, Sfinte cuvioase părinte Paisie! 


Condacul al 8-lea 
Văzând naşterea minunată a cuviosului Paisie în Betleemul cel ceresc, cuviosul 
Natan, simţindu-şi apropiatul sfârşit mai mult s-a înstrăinat de lumea aceasta, şi 

mintea cu totul în cer şi-a mutat prin neîncetată rugăciune, cântând, ca un adevărat 
fiu al Bunei-Vestiri, Celui în peşteră născut şi în iesle înfăşat: Aliluia! 


Icosul al 8-lea 

Cu totul fiind între cei de jos, pe care îi păstorea, cuviosul Natan, de părinţii Sila şi 
Paisie şi de întreaga Biserică cerească nicicum nu era despărțit cu mintea şi cu 
duhul, că, urmând Cuvântului celui Necuprins, punea în inima sa suişuri dumne- 
zeieşti şi împreună cu ei prea mărea pe Treimea cea de o ființă şi nedespărțită, 
pentru care şi noi, îi aducem laude, zicând: 

Bucură-te, trandafir neveştejit; 

Bucură-te, crin prea sfinţit; 

Bucură-te, cel ce te rogi pentru noi; 

Bucură-te, cel ce ne izbăveşti din nevoi; 

Bucură-te, cel ce ne dai vindecare; 

Bucură-te, cel ce în ispite ne dai răbdare; 

Bucură-te, cel ce ne mijloceşti cunună de viaţă; 

Bucură-te, cel ce ne dăruieşti a harului dulceaţă; 

Bucură-te, cu Natan, prorocul pocăinţei; 

Bucură-te, cu Iacob putneanul, apărătorul credinţei; 

Bucură-te, bună mireasmă a virtuţilor sfinte; 

Bucură-te, iscusit meşteşugar de cuvinte; 

Bucură-te, Sfinte părinte Natan, mult nevoitorule! 


Condacul al 9-lea 

Toată firea îngerească s-a minunat de lucrul cel mare al îndumnezeirii Sfinţilor 
părinți: Sila, Paisie şi Natan căci, purtători de trup fiind, au vieţuit ca îngerii cei 
fără de trup şi trăind în lumea aceasta, s-au arătat mai presus de ea, învistierind în 
inima lor cea curată Focul cel mistuitor, pe Domnul cel neapropiat, căruia cu un 
glas I-au cântat: Aliluia! 


Icosul al 9-lea 

Pe ritorii cei mult-vorbitori şi necredincioşi ai acestui veac îi vedem tăcând ca nişte 
peşti fără de glas înaintea sfintelor voastre moaşte purtătoare de har şi frumos 
mirositoare; că nu se pricep să spună în ce chip deşi aţi murit, sunteţi vii între cre- 
dincioşi şi între următorii nevoinţei voastre ca nişte adevăraţi părinţi. lar noi, minu- 
nându-ne de o taină ca aceasta, cu evlavie vă cinstim: 

Bucuraţi-vă, părinți prea iubiţi; 

Bucuraţi-vă, doctori iscusiţi; 

Bucuraţi-vă, călăuze cereşti; 

Bucuraţi-vă, albine duhovniceşti; 

Bucuraţi-vă, harpe bine glăsuitoare; 

Bucuraţi-vă, izvoare frumos curgătoare; 

Bucuraţi-vă, cei ce talanţii încredinţaţi i-aţi înmulțit; 
Bucuraţi-vă, cei ce slugi credincioase v-aţi dovedit; 
Bucuraţi-vă, preoţi cu numărul Treimii; 

Bucuraţi-vă, fii ai Cincizecimii; 

Bucuraţi-vă, cei ce uşile cerului ni le deschideţi; 
Bucuraţi-vă, cei ce poarta largă pierzării ne-o închideți; 
Bucură-te, treime de cuvioşi părinţi! 


Condacul al 10-lea 

Vrând să mântuiască pe cei ce din dragoste pentru EI au părăsit lumea, Mai-marele 
păstorilor, a aşezat în fruntea turmei celei duhovniceşti de la Sihăstria Putnei pe 
bunul păstor Sila, ca pe un luminător al asemănării cu Dumnezeu, care pe toți îi 
îndemna să cânte: Aliluia! 


Icosul al 10-lea 

Zid eşti, părinte Sila, prin rugăciunile tale către Hristos, celor ce trăiesc în curăţie şi 
tuturor celor ce aleargă la sfintele tale moaşte; că Mirele sufletelor noastre te-a ară- 
tat pe tine vas ales al darurilor Duhului Sfânt, iar pe noi ne-a învăţat să-ţi cântăm: 
Bucură-te, alabastru cu mir ceresc; 

Bucură-te, liman al celor ce se nevoiesc; 

Bucură-te, toiag al nevăzătorilor; 

Bucură-te, îndrumător al călătorilor; 

Bucură-te, furnică mult nevoitoare; 

Bucură-te, albină de nectar sfânt adunătoare; 

Bucură-te, ctitor de lăcașuri sfinte; 

Bucură-te, cel îndumnezeit la minte; 

Bucură-te, plugar duhovnicesc; 

Bucură-te, sihastru dumnezeiesc; 

Bucură-te, diamant al răbdării; 

Bucură-te, icoană a înfrânării; 

Bucură-te, Sfinte părinte Sila, de trei ori fericite! 


Condacul al 11-lea 

Ostaşule viteaz al Împăratului ceresc, Sfinte părinte Paisie, nu se pricepe mintea 
noastră a-ţi aduce laude pe măsura vredniciei tale; că se biruieşte şi mintea cea mai 
presus de lume a te lăuda pe tine şi pe cei împreună cu tine nevoitori; însă, ca un 
bun părinte, primeşte dragostea noastră cea duhovnicească şi pe cei buni, în bună- 

tate îi păzeşte, iar pe cei răi, buni îi fă cu bunătatea Celui singur Bun şi de oameni 
Iubitor, căruia li cântăm: Aliluia! 


Icosul al 11-lea 

Făclie primitoare de Lumina cea din Lumină vedem pe cuviosul stareţ Paisie împo- 
trivindu-se întunericului neştiinţei, uitării şi nepăsării duhovniceşti; şi, aprinzând în 
sine râvna cea dumnezeiască, pe toţi îi învaţă a trăi în chip cucernic şi bineplăcut 
Domnului, pentru care se cinsteşte cu acestea: 

Bucură-te, învăţător al neîmprăştierii,; 

Bucură-te, cel ce ai primit darul înainte-vederii; 

Bucură-te, cu Paisie egipteanul, sfântul tău ocrotitor; 

Bucură-te, cu Paisie de la Neamţ, în acelaşi veac nevoitor; 

Bucură-te, cu Sila şi Natan rugător pentru noi; 

Bucură-te, cu Daniil Sihastru, mângâietor în nevoi; 

Bucură-te, împreună cu ierarhul Leontie mijlocitor; 

Bucură-te, împreună cu Ştefan cel mare mărturisitor; 

Bucură-te, împreună cu toţi Sfinţii Moldovei luminător; 

Bucură-te, împreună cu toţii Sfinţii României ocrotitor; 

Bucură-te, cel ce asculți a noastră rugăciune; 

Bucură-te, ce ce ne primeşti smerita închinăciune; 

Bucură-te, Sfinte cuvioase părinte Paisie! 


Condacul al 12-lea 

Cu harul şi puterea mijlocirii tale, părinte Natan, ocroteşte Biserica noastră, po- 
porul acesta şi toată suflarea dreptslăvitoare de toată reaua întâmplare, de rătăciri şi 
dezbinări, de ispitele ce vin de la trup, de la lume şi de la diavol, iar în ceasul din 
urmă ne fii aproape cu solirile tale, ca împreună cu tine să cântăm lui Dumnezeu: 
Aliluia! 


Icosul al 12-lea 

Cântând arătarea ta în aceste vremuri din urmă, te fericim toţi, părinte Natan feri- 
cite, împreună cu toţi Sfinţii ştiuți şi neştiuţi ce s-au nevoit şi au strălucit în părțile 
Bucovinei, ca pe un puternic mijlocitor înaintea Sfintei Treimi şi ca pe un ocrotitor 
şi mângâietor al tuturor celor ce te fericesc aşa: 

Bucură-te, cel ce în trezvie te-ai arătat ca un Heruvim; 

Bucură-te, cel ce în rugăciune ai fost ca un Serafim; 

Bucură-te, al iubirii lui Hristos purtător; 

Bucură-te, al Bunei- Vestiri propovăduitor; 

Bucură-te, iubitor al sărăciei; 

Bucură-te, părinte al pustiei; 

Bucură-te, cel ce flămânzind pe pământ, în cer te veselești; 
Bucură-te, cel ce însetând puţin în lume, har din cer dăruieşti; 
Bucură-te, cel ce pătimind, te-ai bucurat; 

Bucură-te, cel ce în lipsuri fiind, ai răbdat; 

Bucură-te, cel cu Sfinţii Sila şi Paisie împreună nevoitor; 
Bucură-te, pentru fu Bisericii Răsăritului mijlocitor; 
Bucură-te, Sfinte părinte Natan, mult nevoitorule! 


Condacul al 13-lea (de trei ori) 

O, prea lăudată treime de cuvioşi: Sila, Paisie şi Natan, cercetează-ne şi ne ascultă 
pe noi, primeşte această smerită rugăciune a noastră şi cere pentru noi Preasfintei 
Treimi ca viața noastră în pace şi în adevărată pocăință să o săvârşim, iar în veacul 
ce va să fie răspuns bun să aflăm la înfricoşătoarea judecată, ca, împreună cu voi 
să cântăm Tatălui şi Fiului şi Sfântului Duh: Aliluia! 


Apoi: 

Icosul 1 

Îngerul Sfatului celui Mare, lisus Hristos Domnul, v-a chemat pe voi, fericiților 
părinți Sila, Paisie şi Natan, încă din fragedă vârstă la viaţa îngerească. lar voi, răs- 
punzând chemării, v-aţi arătat prin har şi prin nevoinţă fii ai Tatălui ceresc, pentru 
aceea vă cântăm: 

Bucuraţi-vă, aleşii Tatălui; 

Bucuraţi-vă, următorii Fiului; 

Bucuraţi-vă, ale Duhului lăcașuri; 

Bucuraţi-vă, ale Treimii sălaşuri; 

Bucuraţi-vă, îngeri pământeşti; 

Bucuraţi-vă, oameni cereşti; 

Bucuraţi-vă, lumini duhovniceşti; 

Bucuraţi-vă, făclii soborniceşti; 

Bucuraţi-vă, vlăstare ale Duhului; 

Bucuraţi-vă, fii ai tunetului; 

Bucuraţi-vă, flori din pustie; 

Bucuraţi-vă, a monahilor bucurie; 

Bucură-te, treime de cuvioşi părinţi! 


Condacul 1 

Prea cuvioşilor şi de Dumnezeu purtătorilor părinţi: Sila, Paisie și Natan, care s-au 
nevoit duhovniceşte în Sihăstria Putnei şi ca nişte stele luminoase, au strălucit pe 
cerul Bisericii româneşti, cântări de laudă să le aducem cu dragoste, ca, prin mijlo- 

cirile lor, de toate nevoile şi necazurile izbăvindu-ne, să le cântăm: Bucură-te, trei- 
me de cuvioși părinţi! 


Rugăciune 










Viaţa și Acatistul 
Sfinților Cuvioși 
Sila, Paisie și Natan, 
de la Sihăstria Putnei 


(2) COLECȚIA ACATISTE ȘI VIEŢI DE SFINȚI 5 
a 


Editura Institutului Biblic și de Misiune Ortodoxă 





Sfinților cuvioşi părinți Sila, Paisie şi Natan, iubind pe Dumnezeu şi frumuseţea 
Casei Lui, în vieţuirea voastră mult v-aţi ostenit şi aţi strălucit cu virtuțile, iar 
talanţii cei daţi vouă de Părintele ceresc, de unde este toată darea cea bună, i-aţi 
înmulțit, prin osteneala mâinilor şi prin neîncetata rugăciune, în vremuri de linişte 
ŞI pace, ca şi în anii de lipsuri şi greutăţi ai stăpânirii străine. 


De Dumnezeu purtătorilor părinţi, care ne-ai lăsat sfintele voastre moaşte ca măr- 
turie a sfințeniei, întăriți-ne cu rugăciunile voastre ca să putem trece prin valul 
ispitelor de tot felul, să iubim credinţa cea dreaptă, limba strămoşească şi neamul. 


Luminaţi-ne calea, ca să nu ne pierdem în învălmăşeala grijilor acestei lumi, ci prin 
mijlocirile voastre să ajungem şi noi la frumuseţea cea negrăită a Luminii celei ne- 
înserate şi la odihna şi bucuria veşnică a Împărăției Cerurilor, slăvind pe: Tatăl şi 
pe Fiul şi pe Sfântul Duh, în vecii vecilor. Amin. 

Imnografie 


SE 





Troparul Sfinţilor cuvioși Sila, Paisie şi Natan de la Sihăstria Putnei: Mărturisitori 
ai dreptei credinţe şi apărători ai neamului românesc v-aţi arătat, Sfinţilor cuvioşi: 
Sila, Paisie şi Natan. Cu postul, cu privegherea şi cu rugăciunea ostenindu-vă, ce- 
reştile daruri aţi luat. Rugaţi-vă lui Hristos Dumnezeu să se mântuiască sufletele 
noastre. 


Condacul Sfinților cuvioşi Sila, Paisie şi Natan de la Sihăstria Putnei: Pe cuvioşii 
părinți ai Bucovinei, Sfinţii: Sila, Paisie şi Natan să-i lăudăm. Aceştia mult nevoi- 
tori fiind, înţelepţi îndrumători s-au arătat. Pentru aceasta cu evlavie cântăm: Bucu- 
raţi-vă, cuvioşilor părinţi, rugători înaintea lui Dumnezeu pentru sufletele noastre. 

Sfântul ierarh Iacob putneanul şi Sfinţii cuvioși Sila, Paisie şi Natan - Sfinte 
moaște 

Moaştele sunt trupurile acelor oameni care au fost puse în pământ cu Cerul în ei. 


În 15 iunie 2016, în prezenţa Înaltpreasfinţitului arhiepiscop Pimen, conform bine- 
cuvântării şi aprobării Sfântului Sinod, a fost desfăcută cripta Sfântului Iacob put- 
neanul. 


Părinții mănăstirii au aflat toate osemintele sfântului, care erau precum o pâine 
coaptă și rumenă - culoarea sfințeniei şi a desăvârșirii întru Domnul. 


Înmormântarea sa a fost una a smereniei: a fost aşezat în mormânt îmbrăcat smerit, 
doar în veșmânt monahicesc de schimnic, cu o singură cruce, simplă, din argint. Cu 
adevărat, atunci când a părăsit demnitatea de mitropolit s-a şi lepădat de toate cele 
trecătoare ale lumii. 

Descoperirea sfintelor moaşte ale cuvioşilor Sila, Paisie şi Natan de la 
Sihăstria Putnei 


După ce timp de peste două secole, viaţa de sihăstrie de aici s-a întrerupt, la 24 
aprilie 1990, s-au început lucrări de refacere a schitului prin osteneala unor părinţi 
din Mănăstirea Putna, în frunte cu monahul Sebastian Şcheuleac (7 2009), stareţ al 
Mănăstirii Putna fiind atunci prea cuviosul arhimandrit Iachint Unciuleac ( 1998). 


XX 


Între ruinele bisericii, mai precis în exteriorul ei, lângă naos şi pronas, au fost 
descoperite pietrele de mormânt ale stareților Sila şi Paisie, precum şi osemintele 
lor ca şi cele ale starețului Natan, toate galbene şi frumoase. 


Mai înainte de începerea reconstrucției schitului, un monah din Mănăstirea Putna, 
Natanael, retras aici pentru liniştire în prima săptămână a Postului mare a anului 
1990, a văzut o lumină care a venit dinspre sud, de la fosta cişmea a stareţului Sila; 
ea s-a lăsat pe morminte, a înconjurat biserica şi s-a dus spre nord. 


Astăzi, moaştele sfinţilor sunt aşezate spre închinare într-o raclă de lemn sculptat 
în pridvorul bisericii cu hramul Buna Vestire de la Sihăstria Putnei (refăcută între 
1990-1996); deasupra raclei arde neîncetat o candelă, fiecare dintre cele trei sfinte 
moaşte având o mireasmă deosebită. 


Multe persoane au adus mărturii că au primit mult ajutor închinându-se acestor 
moaşte şi rugându-se Sfinţilor Sila, Paisie şi Natan. Deşi în duminici şi în sărbători 
slujbele la Mănăstirea Sihăstria Putnei nu se mai ţin în biserica cu hramul Bunei 
Vestiri, ci în biserica nouă, mai încăpătoare, cu hramul Izvorul Tămăduirii, s-a 
creat deja un obicei ca, fie înainte, fie după slujba din biserica mare, credincioşii să 
meargă să se închine la moaştele cuvioşilor părinți, aşezate în pronaosul bisericii 
vechi. 

https://doxologia.ro/moaste-relicve-sfinte/moastele-sfintilor-cuviosi-sila-paisie-natan-de-la- 





sihastria-putnei-galerie 

Cum au fost descoperite moaştele Sfinţilor putneni? 
În 24 aprilie 1990, părinţii Mănăstirii Putna au început refacerea schitului de la 
Sihăstria Putnei, după ce acesta fusese închis pentru mai bine de 200 de ani. In 


această zi au fost găsite sfintele moaște ale cuvioșşilor Sila, Paisie şi Natan. 


EI 

Racla cu Sfintele moaște ale Sfântului lacon Putneanul; Foto: Ștefan Cojocariu 





Mănăstirea Sihăstria Putnei 


Mai întâi, a fost găsită piatra de mormânt a cuviosului Sila, în partea dreaptă a 
bisericii schitului, la exterior, având inscripţia „Aici zac oasele ieroschimonahului 
Sila, care au răposat văleatul 1783, aprilie 23”. La o palmă sub pământ se aflau 
osemintele lui, galbene şi frumoase. 


Pe aceeaşi latură, lângă naos, a fost aflată piatra de mormânt a cuviosului Paisie, cu 
inscripția „Aici odihnesc oasele robului lui Dumnezeu Paisie ieroschimonahul, şi 
au răposat la văleatul 17 [...]”. Sub această lespede erau rămăşiţele sale pămân- 
teşti, tot galbene şi frumoase, cu o putere harică deosebită. În interiorul bisericii s- 
au descoperit osemintele cuviosului Natan. 


În 15 iunie 2016, în prezenţa Înaltpreasfinţitului arhiepiscop Pimen, conform bine- 
cuvântării şi aprobării Sfântului Sinod, a fost desfăcută cripta Sfântului Iacob Put- 
neanul. Părinţii mănăstirii au aflat toate osemintele sfântului, care erau precum o 
pâine coaptă şi rumenă - culoarea sfinţeniei şi a desăvârşirii întru Domnul. 


Înmormântarea sa a fost una a smereniei: a fost aşezat în mormânt îmbrăcat smerit, 
doar în veșmânt monahicesc de schimnic, cu o singură cruce, simplă, din argint. Cu 
adevărat, atunci când a părăsit demnitatea de mitropolit s-a şi lepădat de toate cele 
trecătoare ale lumii. 

Ultimul parastas pentru Sfinţii putneni 

Publicat de Gheorghe Anghel 13.05.2017 


Preasfinţitul părinte Calinic Botoşăneanul, episcopul vicar al Arhiepiscopiei laşi- 
lor, a oficiat în această seară ultimul parastas pentru mitropolitul lacob putneanul şi 
cuvioşii Sila, Paisie şi Natan, înainte de proclamarea canonizării acestora. Slujba a 
avut loc în Paraclisul Sfinţii apostoli Petru şi Pavel al Mănăstirii Putna. 


La slujba de pomenire au asistat mai mulți ierarhi ai Bisericii noastre, dar şi 
numeroși credincioşi. 


Potrivit rânduielilor Bisericii Ortodoxe, înainte de proclamarea oficială a 
canonizării unui sfânt este săvârşită slujba ultimului parastas. După proclamarea 


canonizării, sfântul urmează să fie invocat în rugăciuni, ca mijlocitor înaintea Tro- 
nului Preasfintei Treimi. 

Sfântul ierarh Iacob putneanul, mitropolitul Moldovei - Sfinte moaşte 


Proclamarea solemnă a canonizării sfinților putneni: Sfântul ierarh lacob put- 
neanul, mitropolitul Moldovei, şi Sfinţii cuvioşi Sila, Paisie şi Natan va avea loc la 
Mănăstirea Putna, duminică, 14 mai 2017. Evenimentul se va desfăşura în prezenţa 
Preafericitului părinte Daniel, patriarhul Bisericii Ortodoxe Române. 





Sfinţii cuvioşi Sila, Paisie și Natan - Sfinte moaşte 


Canonizarea Sfinţilor putneni 


Canonizarea Sfinţilor. Puineni 
Mai 2017 


Sf. lerarh Sf. Cuvioși Sila Paisie și Natan 
Iacob Putneanul de la Sihăstria Putnei 





Canonizarea Sfinţilor putneni Iacob putneanul, mitropolitul Moldovei şi a 
colaboratorilor săi, cuvioşii: Sila, Paisie şi Natan 





În şedinţa din 6-7 iunie 2016, Sfântul Sinod al Bisericii Ortodoxe Române a 
hotărât trecerea în rândul Sfinţilor a mitropolitului lacob putneanul al Moldovei, cu 

zi de prăznuire 15 mai, şi a colaboratorilor săi: cuvioşii Sila, Paisie şi Natan, cu zi 
de prăznuire 16 mai. 


Sfântul Iacob putneanul, mitropolitul Moldovei: ierarh, ctitor, pedagog, părinte 
duhovnicesc 





Mitropolitul Iacob putneanul a fost un mitropolit sfânt al Moldovei, un ctitor al 
învăţământului românesc şi un ales părinte duhovnicesc, care a vegheat asupra 
vieții monahale de la Mănăstirea Putna şi aşezămintele ei, Sihăstria Putnei, 
Sihăstria Ursoaia şi așezământul din jurul Bisericii Dragoş Vodă, numit „Mănă- 
stirea veche”, la mijlocul şi în a doua jumătate a secolului al XVIII-lea. 


Mitropolitul Iacob s-a născut la 20 ianuarie 1719 şi, la numai 12 ani, în 1731, a 
intrat în viaţa monahală la Mănăstirea Putna. 


= Acest tânăr cu înțelepciune de bătrân şi viaţă aleasă a fost tuns în schima 
mică în 24 martie 1733 şi apoi hirotonit diacon. 

= A fost hirotonit întru preot la numai 17 ani, 

— a fost ales egumen al Mănăstirii Putna la 25 de ani şi 

— episcop de Rădăuţi la 26 de ani. 

— După doar cinci ani, vrednicia şi râvna sa au fost hotărâtoare pentru 
mutarea sa în scaunul de mitropolit al Moldovei de la laşi. 

Între 1750 şi 1760, desfăşoară o intensă activitate pastorală și socială, promovează 
cultura și tiparul românesc şi veghează la traducerea de cărți folositoare de suflet. 
Reușește să deschidă o tipografie, unde în 10 ani a tipărit mai bine de 15 cărți de 
slujbă şi de învăţătură în limba română. Ele s-au folosit în bisericile și în 
mănăstirile din toate zonele locuite de români şi au fost de un deosebit folos în 
apărarea identităţii ortodoxe a românilor din Transilvania. 


In 1755 tipăreşte Bucvarul, primul Abecedar din Moldova, iar în 1759, la 
propunerea lui, se înfiinţează în satul Putna prima școală elementară rurală din 
Moldova atestată documentar, școală care funcționează fără întrerupere până 
astăzi. 


În perioada dificilă a domniilor fanariote, a intervenit împreună cu ceilalţi ierarhi 
pentru eliminarea mai multor impozite foarte împovărătoare, în primul rând a 
văcăritului, legând cu blestem pe domnii țării să nu revină asupra acestora. 
Mitropolitul Iacob a intrat astfel în conflict direct cu unii conducători politici din 
acei ani, renunțând în cele din urmă la scaunul mitropolitan, în anul 1760, şi s-a 
retras la Putna. 


EI a refăcut mănăstirea aproape în întregime, devenind al doilea mare ctitor al ei, 
după Sfântul Ştefan cel mare. În această lucrare a fost sprijinit de către monahii 
mănăstirii şi de cei ai sihăstriilor. În general, în lucrarea sa pastorală şi misionară, 
mitropolitul Iacob nu a fost singur. Doar sprijinindu-se unul pe altul, lucrându-şi 
fiecare talantul dat de Dumnezeu, mitropolitul Iacob şi monahii putneni, între care 
s-au remarcat arhimandritul Vartolomei Mazereanu şi cuvioşii Sila şi Natan, au 
reuşit să scrie o pagină sfântă în istoria zbuciumatului secol al XVIII-lea din 
Moldova, fiind împreună-ctitori ai vieţii monahale putnene. 


Mitropolitul Iacob a ajutat, până la a fi considerat al doilea mare ctitor, şi alte 
mănăstiri şi biserici: Mănăstirea Doljeşti, biserica Sfântul Dumitru din Suceava, 
Catedrala episcopală din Suceava şi Catedrala mitropolitană din lași, Mănăstirea şi 
spitalul Sfântul Spiridon din lași. Prin sprijinul şi sfatul pe care le-a acordat 
negustorilor români din Suceava, a ajutat să renască acest oraş în a doua jumătate a 
secolului al XVIII-lea. 


Pe 11] mai 1775, a mers la Sihăstria Putnei și a primit tunderea în schima mare 
prin duhovnicul și colaboratorul său de decenii, cuviosul Natan, primind numele 
de Eftimie. Pe 15 mai 1778 a trecut cu pace la Hristos Domnul. 

Mitropolitul Iacob şi-a închinat întreaga viaţă slujirii Bisericii, luminării poporului 
prin Sfintele Taine, rugăciune, educaţie şi cateheză, apărării celor nedreptățiți şi 
promovării culturii şi spiritului românesc. Multa lui osteneală şi slujirea jertfelnică 
de păstor l-au adus cu sufletul curat în braţele lui Hristos. 


A fost înmormântat în pridvorul mănăstirii Putna, cea pe care o numeşte „maica și 
moștenitoarea mea”. 


Activitatea pastorală şi misionară a Mitropolitului lacob şi a celor împreună- 
lucrători cu el, dintre care cuvioșii Sila, Paisie şi Natan sunt cinstiți ca sfinți, 
reprezintă un model de comuniune şi unitate între ierarhi şi monahi, între clerici şi 
laici, între instituții civile și instituții bisericeşti, între clerul de mir și clerul 
monahal, între laici şi monahi. Sub ascultarea mitropolitului Iacob, colaboratori din 
toate cinurile bisericeşti şi din toate straturile sociale au lucrat împreună spre binele 
comunităţii și spre mântuirea lor. 


Prin darurile bogate cu care Dumnezeu l-a înzestrat și pe care el cu râvnă şi fără de 
odihnă le-a pus în lucrare, mitropolitul Iacob a arătat în faptă unitatea şi 
complementaritatea dintre cultură şi cult, dintre preocuparea dreaptă pentru cele 
materiale şi pentru cele spirituale, dintre viața implicată social şi viaţa de 
rugăciune, dintre viaţa de obşte şi viaţa sihăstrească și binefacerile pe care 
conlucrarea acestora le aduce. 


Sfântul cuvios Sila 





Cuviosul Sila s-a născut în jurul anului 1697 şi a intrat din copilărie în 
mănăstire, la Schitul Orăşeni din Botoșani. 

După ce părintele duhovnicesc al acestui schit a murit, cândva în perioada 1710-— 
1715, Cuviosul Sila a venit la Schitul Sihăstria Putnei. Aici este călugărit de către 
părintele duhovnicesc al Sihăstriei Putnei, Teodosie. După ce acesta trece la cele 
veşnice, noul părinte al schitului, stareţul Dosoftei, rânduieşte să fie hirotonit 
diacon şi apoi preot şi tuns în marea schimă. 


În octombrie 1731, mitropolitul Antonie al Moldovei dă binecuvântare ca 
ieroschimonahul Sila să fie de ajutor bătrânului stareţ Dosoftei. 


Cuviosul Sila a fost dăruit de Dumnezeu cu darul propovăduirii, cuvântul său 
pătrunzând în inimile oamenilor şi lucrând acolo iubirea de Dumnezeu şi de 
aproapele. 


Starețul Dosoftei îl trimite la boierii din Moldova, pentru a obţine obiecte necesare 
bunei rânduieli a slujbelor, iar mai târziu, mitropolitul Iacob îl va trimite în Țara 
Românească pentru a strânge fonduri pentru refacerea Mănăstirii Putna. 


Cuviosul Sila va ajuta mănăstirea şi în alte moduri, fiind socotit între ctitorii noi 
din veacul al XVIII-lea. 


După mutarea la Domnul a stareţului Dosoftei, în 1753, mitropolitul Iacob îl 
numește pe Cuviosul Sila stareţ al schitului. 


După ocuparea nordului Moldovei de către Imperiul Austriac în 1775, mănăstirea 
şi sihăstria pierd legătura cu Moldova, inclusiv cu sprijinitorii din punct de vedere 
material, de dincolo de noua graniţă. Începe o perioadă de mari lipsuri pentru 
Biserica din această regiune: doar trei mănăstiri rămân deschise, celelalte mănăstiri 
şi toate schiturile, inclusiv Sihăstria Putnei, fiind închise. 


In 23 aprilie 1783, cuviosul Sila şi-a dat sufletul în mâinile Mântuitorului 
Hristos, după ce în ultimii ani ai vieţii trăise durerea pricinuită de asuprirea 
monahismului. 

Sfântul cuvios Paisie 





Despre viața cuviosului Paisie înainte de a fi vieţuitor al Sihăstriei Putnei ştim 
puţine lucruri. Dintr-o mărturie a sa din 30 mai 1765, pe când era deja vieţuitor la 
sihăstrie, aflăm că Sfântul Paisie a fost egumen la Mănăstirea Sfântul Ilie în 
vremea domniei lui Constantin Cehan Racoviţă (1749-1753; 1756-1757) şi a fost 
mutat la Mănăstirea Râșca, după care a ajuns la Sihăstria Putnei. 


Tradiţia spune despre el că era ca un stâlp de foc, sprijinind pe toți cei din jur ca 
un povățuitor adevărat. De asemenea, se spune despre el că primise darul 
înainte-vederii. 


A trecut la Domnul pe 16 decembrie 1784. 


Sfântul cuvios Natan 





Cuviosul Natan s-a născut în zona Paşcanilor şi a fost multă vreme viețuitor la 
Mănăstirea Putna, fiind eclesiarhul mănăstirii şi purtând numele de Nathanail. 

Dornic de mai multă linişte, s-a retras la Sihăstria Putnei și a fost tuns în schima 
mare, cu numele de Natan. 


În 10 martie 1781, cuviosul Sila, simţindu-și sfârşitul aproape, hotărăşte să lase ca 
„stareţ şi părinte fraţilor” pe „cuviosul Nathan duhovnicul”. 


Acesta a fost renumit ca un duhovnic iscusit, la el spovedindu-se şi mitropolitul 
Iacob. Totodată, viețuitorii mănăstirii îl cinsteau ca pe cel care era păzitor şi pă- 
strător al bunelor rânduieli şi al datinilor străbune. Înzestrat și cu darul 
caligrafierii, a scris numeroase lucrări. 


Din cauza greutăților care au început odată cu ocupaţia austriecă, cuviosul Natan a 
trimis o serie de scrisori, în anii 1782-1783, pentru a cere sprijin material. 


S-a mutat cu pace la cele veșnice în 26 decembrie 1784. 


Sfintele moaşte 





În 24 aprilie 1990, părinţii Mănăstirii Putna au început refacerea schitului de la 
Sihăstria Putnei, după ce acesta fusese închis pentru mai bine de 200 de ani. In 
această zi au fost găsite Sfintele moaşte ale cuvioşilor Sila, Paisie şi Natan. 

Y Mai întâi a fost găsită piatra de mormânt a cuviosului Sila, în partea 
dreaptă a bisericii schitului, la exterior, având inscripția „Aici zac oasele 
ieroschimonahului Sila, care au răposat văleatul 1783, aprilie 23”. La o 
palmă de pământ se aflau osemintele lui, galbene şi frumoase. 

V Pe aceeași latură, lângă naos, a fost aflată piatra de mormânt a Cuviosului 
Paisie, cu inscripția „Aici odihnesc oasele robului lui Dumnezeu Paisie 
ieroschimonahul, şi au răposat la văleatul 17 [...]”. Sub această lespede 
erau rămășițele sale pământești, tot galbene şi frumoase, cu o putere harică 
deosebită. 

V. În interiorul bisericii s-au descoperit osemintele Cuviosului Natan. 


În 15 iunie 2016, în prezenţa Înaltpreasfinţitului arhiepiscop Pimen, conform 
binecuvântării și aprobării Sfântului Sinod, a fost desfăcută cripta Sfântului lacob 
putneanul. 


Părinții mănăstirii au aflat toate osemintele sfântului, care erau precum o pâine 
coaptă şi rumenă - culoarea sfințeniei şi a desăvârșirii întru Domnul. 


Înmormântarea sa a fost una a smereniei: a fost aşezat în mormânt îmbrăcat smerit, 
doar în veșmânt monahicesc de schimnic, cu o singură cruce, simplă, din argint. Cu 
adevărat, atunci când a părăsit demnitatea de mitropolit s-a şi lepădat de toate cele 
trecătoare ale lumii. 

Pentru ale lor sfinte rugăciuni, Doamne lisuse Hristoase, Dumnezeul nostru, 
miluiește-ne pe noi! 


Protos. Dosoftei D. 

PF Părinte Daniel - Sfinţii canonizaţi astăzi au primit de la Dumnezeu apa cea 
vie şi-au transformat-o în izvor de apă curgătoare către viaţa veşnică 





Inaltpreasfinţiile voastre, preasființiile voastre, prea cuvioşi şi prea cucernici 
Părinți, prea cuvioase maici, stimate autorități centrale și locale, iubiți credincioși 
şi credincioase, 


Evanghelia de astăzi ne spune că Mântuitorul lisus Hristos dăruieşte celor care-L 
primesc pe El şi cred în EI apa cea vie. Şi spune EI că această apă se face izvor de 
apă curgătoare spre viață veşnică în cei care o primesc. Deci Evanghelia, ne arată 
Iisus Hristos, este izvorul Harului dumnezeiesc. Prin EI, harul Preasfintei Treimi s- 
a dăruit lumii. Legea s-a dat prin Moise, iar harul și adevărul prin Mântuitorul lisus 
Hristos. 


În Evanghelia de astăzi ni se arată şi faptul că adevărații închinători ai Tatălui din 
Ceruri sunt închinători în Duh şi în Adevăr. Ce înseamnă asta? Înseamnă că aceia 
sunt adevărați închinători care se află în stare de rugăciune luminată de Duhul 
Sfânt şi mărturisesc adevărul dreptei credinţe. Deci adevăratul închinător, oriunde 
s-ar afla el, şi nu numai la Ierusalim, ci în orice loc din lume este adevărat 
închinător atunci când se află în stare de rugăciune luminată de Duhul Sfânt şi 
mărturiseşte adevărul dreptei credinţe. Adevărul că lisus Hristos este Fiul lui 
Dumnezeu Celui Veşnic, care din iubire pentru oameni şi pentru mântuirea lor s-a 
făcut om şi care, prin Învierea Sa din morţi, ne-a deschis drumul spre viaţă veșnică. 

Această expresie a Mântuitorului lisus Hristos, că adevărații închinători se închină 
în duh și adevăr mai arată încă un înţeles duhovnicesc foarte profund. Și anume, 
adevărații închinători se închină Tatălui şi Fiului şi Sfântului Duh. Se închină în 
Duhul Sfânt și mărturisesc pe Hristos ca fiind Adevărul. Deci Duhul Sfânt este Cel 
care deschide făpturile spre Dumnezeu şi în special pe om şi rugăciunea de 
închinare spre Dumnezeu Tatăl se face în prezența Duhului Sfânt. De aceea, 
rugăciunile începătoare nu încep cu Tatăl nostru, ci cu Împărate ceresc, 
Mângâietorule, Duhul Adevărului, Care pretutindenea ești şi toate le plinești, 
Vistierul bunătăţilor şi Dătătorule de viaţă, vino şi Te sălăşluieşte întru noi, şi ne 
curăţeşte pe noi de toată întinăciunea, şi mântuieşte, Bunule, sufletele noastre. 


Ca să ne închinăm Tatălui în Duhul chemăm mai întâi pe Duhul Sfânt să se 
sălășluiască întru noi. Adevărul este Persoana Mântuitorului lisus Hristos, nu este 
ceva, ci este Cineva, Persoana veşnică, Fiul lui Dumnezeu care, prin bunăvoința 
Tatălui şi conlucrarea Duhului Sfânt, S-a făcut om. De aceea, EI a spus Eu sunt 
Calea, Adevărul şi Viaţa, iar când Pilat a întrebat ce este adevărul EI nu a răspuns, 
pentru că Adevărul era în faţa lui, era Persoana Mântuitorului lisus Hristos. 


Deci adevărații închinători sunt cei care se închină Tatălui, în comuniunea Fiului şi 
a Duhului Sfânt. De aceea, nu doar în lerusalim, ci în toată lumea, în toate 
bisericile zidite spre slava Preasfintei Treimi se aduce închinare lui Dumnezeu 
Tatăl, singurul Dumnezeu adevărat, Făcătorul cerului şi al pământului. 


Sfinţii pe care i-am proclamat astăzi, după canonizarea făcută de Sfântul Sinod, 
sunt cei care au primit de la Dumnezeu apa cea vie şi-au transformat-o în izvor 
de apă curgătoare către viața veşnică. Au conlucrat cu Harul Duhului Sfânt, pe 
care l-au primit la Botez, iar cei care au fost hirotoniți au primit har în plus, 
pentru a păstori pe credincioși pe calea mântuirii. Aceşti Sfinţi putneni, Iacob 
mitropolitul şi cuvioșii: Sila, Paisie, Natan s-au închinat toată viaţa lor Tatălui, 
Fiului și Duhului Sfânt în rugăciune, în nevoinţă şi în postire, dar şi în fapte 
bune. De aceea, acum vom spune câteva cuvinte despre viaţa lor. 


Acești sfinți pe care astăzi i-am proclamat sunt Sfinţii putneni, rugători smeriți Și 
luptători curajoşi pentru credinţă şi neam. 


Sfântul Sinod al Bisericii Ortodoxe Române, în şedinţa sa de lucru din 6-7 iunie 
2016, 


Y a aprobat canonizarea ca sfânt a mitropolitului lacob putneanul al 
Moldovei, ierarh cu viaţă curată şi sfântă, apărător al dreptei credinţe, 

evlavios şi înţelept, bun dascăl şi părinte duhovnicesc, mare ctitor şi păstor 
neobosit al obștii creştine, foarte atent la problemele sociale şi economice 
din timpul său. 

V În aceeași şedinţă de lucru a fost aprobată canonizarea ca sfinţi şi a trei 
dintre ucenicii mitropolitului lacob putneanul al Moldovei, şi anume 
cuvioşii părinţi de la Mănăstirea Sihăstria Putnei: Sila, Paisie şi Natan, 
monahi nevoitori, statornici în dreapta credinţă şi în viaţa sihăstrească, 
fiind pilde de rugăciune fierbinte, de smerenie, de înfrânare, de milostivire 
şi de înțeleaptă povăţuire duhovnicească. 


Mitropolitul Iacob putneanul s-a născut la data de 20 ianuarie 1719 într-o familie 
drepteredincioasă din Bucovina. A fost crescut în duhul adevăratei evlavii, iar la 
vârsta de numai 12 ani a intrat în viaţa monahală. S-a format duhovniceşte în 
obştea Mănăstirii Putna şi a Sihăstriei Putnei, fiind ucenic al mitropolitului Antonie 
al Moldovei (1730-1740). Pentru „înţelepciunea de bătrân” şi viaţa sa aleasă, a fost 
hirotonit preot la vârsta de 17 ani, apoi a fost ales egumen al Mănăstirii Putna la 
vârsta de 25 de ani. În anul 1745 a fost ales episcop de Rădăuţi, unde a tipărit un 
Liturghier slavo-român şi a înființat o şcoală pentru învăţarea limbilor slavonă, 
greacă şi română. După doar cinci ani, în 1750, a fost ales în scaunul de mitropolit 
al Moldovei, la Iaşi. 


Între 1750 şi 1760 a desfăşurat, ca mitropolit, o intensă activitate pastorală şi 
socială, promovând tiparul românesc şi veghind la traducerea de cărți folositoare 
de suflet. A înfiinţat o tipografie, unde în zece ani a tipărit 15 cărți de slujbă şi 
învăţătură în limba română, de mare folos în bisericile şi mănăstirile din toate 
ținuturile locuite de români. Pentru românii din Transilvania, ameninţaţi să renunţe 
la credinţa lor strămoşească, mitropolitul Moldovei a tipărit cărți spre apărarea 
dreptei credinţe, a hirotonit preoți și a trimis antimise în parohiile din Maramureș şi 
ținutul Clujului, unde nu era episcop. 


Îndurerat pentru neştiinţa de carte a păstoriţii săi, deoarece, după cum spunea, „din 
creşterea copiilor, ca dintr-o rădăcină bună sau rea, toată viaţa curge”, a înfiinţat 
şcoli şi a tipărit cărți de învăţătură şi de slujbă, dând la lumină primul Abecedar 
românesc (Bucvar) din Moldova şi a înfiinţat, pentru copiii satului Putna, prima 
şcoală elementară rurală din Moldova. A dispus traducerea Vieţilor sfinților, 
reuşind traducerea primelor şase din cele 12 volume. Pe lângă purtarea de grijă față 
de Mănăstirea Putna şi aşezămintele ei, mitropolitul Iacob putneanul a ajutat şi alte 
mănăstiri şi biserici: Mănăstirea Doljeşti, biserica Sfântul Dumitru din Suceava, 
Catedrala episcopală din Suceava şi Catedrala mitropolitană din laşi, Mănăstirea şi 
spitalul Sfântul Spiridon din laşi, precum şi alte lăcaşuri sfinte. 

În vremea domniilor fanariote, a intervenit, împreună cu ceilalți ierarhi ai ţării, 
pentru eliminarea unor forme de asuprire socială (desființarea veciniei în 1749) şi a 
unor biruri împovărătoare (desființarea vădrăritului în 1756), dar mai ales a 
văcăritului (în 1757), legând cu blestem pe domnii ţării să nu revină asupra 
acestora. 


Ca un făcător de pace şi ocrotitor al poporului, mitropolitul Iacob putneanul a cerut 
hanului tătarilor, în anul 1758, să înceteze prădarea Moldovei, iar în anul următor a 
potolit o răscoală a poporului, solicitând domnitorului să îndeplinească unele 
cerințe ale mulțimii, pentru pacificarea ţării. A mustrat adesea pe unii conducători 
nedrepți ai vremii sale, din pricina cărora, în cele din urmă, a hotărât să renunţe la 
scaunul mitropolitan, în anul 1760, refuzând să accepte impunerea din nou a 
dărilor împovărătoare pentru popor. 


Locuind ultima parte a vieţii la Mănăstirea Putna, Sfântul Iacob putneanul a 
continuat actele de ctitorire începute în perioada cât a fost mitropolit în scaun, 
devenind astfel al doilea mare ctitor al Putnei, întărind-o duhovnicește şi material. 
Astfel, mănăstirea a devenit unul dintre stâlpii Ortodoxiei românești în vremurile 
grele care aveau să vină odată cu ocuparea Bucovinei de către armatele Imperiului 
Habsburgic, în anul 1774 şi recunoaşterea acestei stări de fapt de către Imperiul 
Otoman şi Imperiul Țarist în anul 1775. 


Retragerea la Mănăstirea Putna i-a fost prilej mitropolitului Iacob putneanul de 
adâncire în rugăciunea curăţitoare şi luminătoare de suflet. În acest sens, el spunea 
că „dumnezeiasca rugăciune, aducând lumina lui Hristos în sufletele noastre şi 
risipind dintru dânsul negura ce-l vatămă pe el, îl face mai apoi cu mult mai 
luminat decât soarele, căci aievea ştiut este că cel ce vorbeşte cu Dumnezeu este 
mai Sus de moarte şi de stricăciune”, 


Simţindu-şi sfârşitul aproape, după Sfintele Paşti din anul 1778, a mers la Schitul 
Sihăstria Putnei şi a primit tunderea în marea schimă prin mâna duhovnicului său, 
Sfântul cuvios Natan, luând numele de Eftimie. După patru zile, în 15 mai 1778, a 
trecut cu pace la Hristos Domnul. A fost înmormântat în pridvorul bisericii mari a 
Mănăstirii Putna, fiind nou ctitor al ei. 


Purtându-şi cu hărnicie şi cu vrednicie crucea slujirii arhiereşti, iar cu blândeţe 
şi smerenie crucea de a fi prigonit pentru dreptate, jertfindu-se pe sine pentru 
poporul încredințat lui spre păstorire, Sfântul Iacob putneanul şi-a închinat 
întreaga viaţă slujirii Bisericii, luminării poporului, prin şcoală şi tipar, apărării 
celor nedreptăţiți şi povățuirii sufletelor spre mântuire, rămânând în amintirea 

poporului credincios drept „păstorul celor săraci şi smeriţi, care a dus o viaţă de 
sfânt”, 


Cuvioşii Sila, Paisie şi Natan s-au nevoit în veacul al 18-lea în Schitul Sihăstria 
Putnei, loc de aspră nevoinţă sau asceză şi de liniște în care se retrăgeau monahii 
iubitori de mai multă rugăciune şi nevoinţă duhovnicească. 


SR 5 2 


Cuviosul Silă s-a născut în anul 1697, în ţinutul Botoşanilor, din părinți ortodocși, 
Ion şi loana. A intrat ca frate începător la Schitul Orăşeni (com. Cristești, jud. 
Botoşani), fiind foarte tânăr, de unde, în anul 1714, la vârsta de 17 ani, a mers la 
Schitul Sihăstria Putnei, unde a fost primit şi apoi călugărit de starețul Teodosie. 
După trecerea acestuia la cele veşnice, starețul Dosoftei, noul părinte duhovnicesc 
al schitului, a rânduit să fie hirotonit diacon şi preot, iar la scurt timp să fie tuns în 
schima mare. 


Ca ucenic și ajutor al starețului Dosoftei, ieroschimonahul Sila a purtat grijă timp 
de peste 30 de ani de toate cele necesare obștii, ostenindu-se, în acelaşi timp, la 
slujbele bisericii şi la împlinirea pravilei de chilie. 


În toamna anului 1753, după ce a trecut la Domnul starețul Dosoftei, cuviosul Sila 
a fost numit stareț de către mitropolitul Iacob putneanul al Moldovei. 


Ca părinte duhovnicesc al obştii, a înnoit viaţa duhovnicească a Schitului Sihăstria 
Putnei, iar ca bun chivernisitor, cu binecuvântarea mitropolitului Iacob putneanul, 
a zidit o biserică nouă de piatră, cu hramul Buna-Vestire, pe care a împodobit-o cu 
toate cele necesare, precum şi o nouă trapeză şi chilii. 


Ajuns cunoscut duhovnic şi povăţuitor de suflete, cuviosul Sila a fost prețuit atât 
de credincioşii simpli, cât şi de domnitorii Moldovei - Constantin Cehan Racoviţă 
şi Grigorie Calimachi - precum şi de înalți dregători, arhierei şi egumeni, pe toți 
povăţuindu-i cu înțelepciune pe calea mântuirii. 


Sub îndrumarea Sfântului stareț Sila, monahii din Schitul Sihăstria Putnei se 
ocupau de caligrafierea manuscriselor ce cuprindeau Sfinte slujbe şi importante 
scrieri ale Sfinților Părinți. 


Cuviosul Sila şi-a petrecut ultimii ani de viață în multe lipsuri și încercări, ca 
urmare a ocupării Bucovinei de către armatele Imperiului Habsburgic, în anul 

1774, şi a restricțiilor impuse de noua stăpânire. Schitul Sihăstria Putnei nu avea 
cele necesare hranei monahilor și era nevoit să împrumute bani și alimente. 


Cunoscându-şi apropiatul sfârşit pământesc, cuviosul Sila a pus stareţ al Schitului 
Sihăstriei Putnei pe cuviosul Natan (în 1781), apoi şi-a cerut iertare de la toți. 


La 23 aprilie 1783, după ce se nevoise aproape 70 de ani la Schitul Sihăstria 
Putnei, cuviosul ieroschimonah Sila şi-a dat cu pace sufletul în mâinile Domnului, 
pe Care L-a iubit şi slujit întreaga sa viaţă. 


SR 5 2 


Cuviosul Paisie s-a născut în anul 1701 şi a intrat de tânăr în viaţa monahală. 
Pentru vrednicia sa a fost hirotonit diacon, apoi preot, şi a ajuns egumen la 
Mănăstirea Sfântul Ile de lângă Suceava, de unde a trecut apoi la Mănăstirea 
Râşca. După o vreme a venit la Schitul Sihăstria Putnei, viețuind întru adâncă 
smerenie. 


El nu a fost niciodată stareţ al Schitului Sihăstria Putnei, dar era un rugător 
fierbinte, sprijinind în credinţa ortodoxă pe mulţi, mai ales în vremea stăpânirii 
străine. 


De asemenea, el primise de la Dumnezeu darul înainte-vederii, care, adăugându-se 
altor virtuți ale sale, l-a făcut să fie cinstit de către toți ca un mare părinte 
duhovnicesc. 


Împreună cu stareţii Sila și Natan, cuviosul Paisie a fost martor al greutăților din 
anii de stăpânire străină, dar s-a dovedit un nevoitor plin de râvnă. 
A trecut cu pace la cele veşnice în data de 16 decembrie 1784. 


SR 5 2 


Cuviosul Nătăn s-a născut în anul 1717, fiind originar din Pașcani. A fost mai 
întâi vieţuitor şi eclesiarh la Mănăstirea Putna, unde a fost hirotonit diacon, apoi 
preot. Dornic de mai multă rugăciune şi linişte, s-a retras la Schitul Sihăstria 
Putnei, unde a primit schima mare cu numele Natan. 


Cuviosul Natan a fost un duhovnic foarte înţelept, fiindu-i părinte duhovnicesc și 
marelui mitropolit lacob putneanul. 

Totodată, vieţuitorii din sihăstrie, împreună-nevoitori cu el, dar şi credincioşii 
închinători îl cinsteau ca pe un adevărat părinte şi păstrător al bunelor rânduieli 
ortodoxe. 

De asemenea, el a lucrat mult la caligrafierea de manuscrise şi la alcătuirea 
pomelnicelor ctitoriceşti. 


În anul 1781 a fost rânduit stareț al Schitului Sihăstria Putnei de către cuviosul 
Sila, înainte cu aproape doi ani de trecerea acestuia la cele veşnice. 


Deşi înaintat în vârstă, ieroschimonahul Natan a continuat cu multă râvnă şi 
jertfelnicie lucrarea duhovnicească a înaintaşului său, cuviosul Sila, călăuzind 
obştea încredințată lui spre păstorire timp de trei ani şi jumătate, deşi lipsurile și 
greutățile erau tot mai mari din pricina ocupației străine. 


La capătul unei vieți închinate lui Dumnezeu, în sărăcie materială, dar curăţie 
spirituală, după ce a purtat cu multă răbdare şi necontenită rugăciune povara grea a 
bolilor, cuviosul ieroschimonah Natan s-a mutat la Domnul, a doua zi după 
sărbătoarea Naşterii Mântuitorului Hristos, în data de 26 decembrie 1784. 


La scurt timp după trecerea la cele veşnice a celor trei Sfinți cuvioşi 
ieroschimonahi Sila, Paisie şi Natan, Schitul Sihăstria Putnei a rămas pustiu din 
pricina vitregiei vremurilor. 


După mai bine de 200 de ani, la începutul Postului mare din anul 1990, un monah 
putnean, retras pe locul fostului Schit Sihăstria Putnei, a văzut o lumină cerească 
deasupra pronaosului vechii biserici ruinate, lumină care a înconjurat biserica, apoi 
s-a făcut nevăzută. La puţin timp după aceasta, în ziua de 24 aprilie 1990, când s-a 
început refacerea Schitului Sihăstria Putnei, în pronaosul vechii biserici au fost 
descoperite mormintele celor trei cuvioşi: Sila, Paisie şi Natan, în care se aflau 
osemintele lor, galbene ca ceara şi răspândind bună-mireasmă. În anii următori s- 
au săvârşit numeroase vindecări minunate la racla cu moaștele Cuvioşilor. 


Așadar, astăzi, cinstim în mod solemn pe Sfântul lerarh Iacob putneanul, 
mitropolitul Moldovei, împreună cu ucenicii săi, cuvioșşii: Sila, Paisie şi Natan. 


Pomenirea Sfântului lacob putneanul se va săvârşi în fiecare an, în ziua de 15 mai, 
data când a trecut la cele veşnice, iar pomenirea cuvioşilor Sila, Paisie şi Natan, 
ucenicii să1, se săvârşeşte în ziua următoare, 16 mai, pentru a fi cinstiți îndată după 
părintele lor duhovnicesc. 


khkkhkkhkhkkrhkhkhkhkhkhhkikhkhkikrhkikikik 


e Xe e e Xe De Xe e e Xe e e e De De e e e e e e De e e e e e e e e XX 


kkkkkkkhkhkhkhkikhkhkhkrhkhkhhkikrhihkikihik 


XP Xp e Xe Xe De Xe e e Xe e e Xe e e e Xe e e e e e e e e e e e Xe e XX 


Cei patru sfinţi putneni, a căror canonizare a fost proclamată solemn în această zi 
binecuvântată de Dumnezeu, 14 mai 2017, se adaugă celor peste o sută de sfinți 
străromâni şi români din calendarul Bisericii Ortodoxe Române, astfel încât nu 
există nici o lună în calendarul Bisericii noastre în care să nu fie pomenit cel puțin 
un sfânt român. Prin numeroşii Sfinţi români, canonizaţi în diferite etape (1950- 
1955, 1992, 2005, 2007, 2008, 2009, 2010, 2011 şi 2016), poporul român înţelege 
şi se bucură că are mulţi mijlocitori sau rugători pentru el în faţa Preasfintei 
Treimi, care-l ajută să-şi păstreze credinţa creştină ortodoxă, ca fiind temelia 
mântuirii sale, să o transmită generațiilor tinere, să cultive sfinţenia vieţii şi faptele 
iubirii milostive. De aceea, ca români, trebuie să mulțumim lui Dumnezeu 
totdeauna pentru darurile Duhului Sfânt revărsate în Sfinţii din poporul român, 
daruri pe care, însă, ei le-au cultivat prin credință, nevoință şi suferinţă, prin 
rugăciune și fapte ale iubirii smerite şi milostive. 


Sfinţii rugători din ceruri, din toate timpurile şi locurile, dar mai ales sfinții din 
neamul nostru, ne-au ajutat să trecem prin marea şi dureroasa încercare de 
fidelitate sau credincioşie față de Hristos, şi anume prigoana regimului comunist. 
Însă, după multe suferinţe şi umiliri, cu ajutorul Preasfintei Treimi, al Maicii 
Domnului şi al tuturor sfinților, majoritatea poporului român a rămas credincioasă 
lui Hristos. 


Când, în anul 1950, Sfântul Sinod al Bisericii Ortodoxe Române, la inițiativa, cu 
stăruința şi înțelepciunea vrednicului de pomenire Patriarh Justinian Marina, a 
canonizat mai mulți sfinți (proclamaţi solemn în 1955), atunci, de fapt, se pregătea 
tainic poporul român pentru o luptă duhovnicească dureroasă, lupta din anii grei ai 
persecuției comuniste împotriva credinţei în Dumnezeu. În acele vremuri ostile 
Bisericii şi religiei în general foarte mulţi ortodocşi români au mărturisit credinţa 
lor în Hristos Cel răstignit şi înviat cu preţul pierderii libertăţii, sau chiar a vieţii 
lor. Din acest motiv, Sfântul Sinod al Bisericii Ortodoxe Române a declarat anul 
2017 ca fiind şi Anul comemorativ Justinian Patriarhul şi al apărătorilor Ortodoxiei 
în timpul comunismului în Patriarhia Română. În rândurile acestor mărturisitori şi 
apărători ai credinţei din timpul regimului comunist, alături de Patriarhul Justinian, 
se aflau numeroși ierarhi, profesori de teologie, studenți, monahi, intelectuali 
creştini, dar mai ales cei peste 1.800 de preoţi ortodocşi români care au fost arestați 
şi anchetați, judecaţi formal şi aruncaţi în închisori, trimişi să lucreze la canalul 
Dunăre - Marea Neagră, unde mulți dintre ei au pătimit mult şi au murit în condiții 
de mare suferință. Mulțimea mărturisitorilor şi a martirilor credinţei din timpul 
regimului comunist ne îndeamnă mereu să nu uităm cât de mare a fost suferinţa lor 
pentru a păstra dreapta credinţă vie şi demnitatea poporului român creştin, în 
vreme de teroare şi prigoană. 

După anul 1990, vrednicul de pomenire Patriarhul Teoctist, ucenic al Patriarhului 
Justinian, s-a gândit că avem nevoie în continuare să pomenim pe cei care sunt 
cinstiți de Dumnezeu cu darul sfințeniei mântuitoare şi luminătoare. Astfel, în anul 
1992 au fost trecuţi în calendarul Bisericii Ortodoxe Române mai mulți sfinți din 
toată ţara, dar mai ales de aici, din Moldova, ca de pildă: 

— Sfântul cuvios Paisie de la Neamţ, 

— Sfântul cuvios loan de la Neamţ - Hozevitul, 

— Sfânta Teodora de la Sihla, 

— Sfântul voievod Ştefan cel mare, 

— Sfântul ierarh Leontie de la Rădăuţi şi 

— Sfântul cuvios Daniil Sihastru, duhovnicul marelui voievod Ştefan cel mare. 


Au urmat apoi alte canonizări de Sfinţi români, încât, în Mitropolia Moldovei şi 
Bucovinei avem ca sfinţi noi trecuţi în calendar, din anul 1992 până în prezent, 22 
de sfinţi, dintre care 18 canonizaţi înainte de anul 2016, la care se adaugă acum cei 
patru sfinţi putneni canonizaţi în 6-7 iunie 2016 şi proclamaţi azi, 14 mai 2017, la 


Sfânta Mănăstire Putna. 


Însă această canonizare de noi sfinţi în aceste vremuri nu este întâmplătoare, 
deoarece există în timpul de faţă noi încercări privind păstrarea credinței ortodoxe 
şi a unităţii Bisericii. Mai precis, astăzi avem mare nevoie de rugăciunile sfinților, 
deoarece ne aflăm într-un război spiritual nevăzut care se numește secularizare, 
adică organizarea vieţii omului şi a societăţii ca şi când Dumnezeu nu ar exista. 
Timpul acesta de secularizare ca sărăcire şi uscăciune sufletească sau lipsă de 
iubire smerită şi milostivă ne determină să cerem ajutorul mai multor sfinţi rugători 
pentru noi. De ce? Pentru că lupta cu duhurile rele care caută să-l îndepărteze pe 
om de Hristos nu se poate duce numai prin voinţă individuală sau printr-o 
încredere exclusivă a omului în propriile forţe, ci totdeauna biruința duhovnicească 
se dobândește în primul rând cu ajutorul Duhului Sfânt şi al sfinților lui 
Dumnezeu, învăţători şi rugători pentru noi. 


Ca iubirea noastră să se încălzească şi să sporească, avem nevoie şi de rugăciunea 
altora pentru noi şi mai ales de rugăciunile sfinților. Uneori ne rugăm mai mult, 
alteori mai puţin, uneori ne rugăm mai atent, alteori ne rugăm mai superficial. De 
aceea, Sfântul Marcu Ascetul ne învaţă aşa: „Când îţi aduci aminte de Dumnezeu, 
înmulţeşte rugăciunea, ca, atunci când Îl vei uita, Domnul să-Şi aducă aminte de 
tine”. Deci, iată, de ce avem nevoie de mulți rugători, mai ales în vreme de slăbire 
a credinţei! 

Să-i rugăm pe Sfinţii putneni, pe toţi Sfinţii neamului românesc şi pe toți Sfinţii 
Bisericii Ortodoxe Universale să lumineze, să încălzească şi să întărească 
sufletul nostru cu rugăciunile lor, pentru a merge pe calea mântuirii, care este 
unirea omului cu Dumnezeu, Izvorul vieţii şi al fericirii veşnice! 


Mulţumim distinşilor ierarhi care au răspuns invitaţiei Înaltpreasfinţitului Părinte 
arhiepiscop Pimen al Sucevei şi Rădăuţilor de a fi prezenţi astăzi aici, la 
Mănăstirea Putna, la proclamarea ca sfânt a unui mare ierarh, mitropolitul Iacob 
putneanul al Moldovei şi a celor trei ucenici ai săi, Cuvioşii: Sila, Paisie şi Natan. 


Mulţumim cuvioşilor părinţi şi cuvioaselor maici de la mănăstiri care astăzi au 
venit aici, ca să arate bucuria lor pentru canonizarea şi proclamarea celor patru 
sfinți putneni. 


Mulţumim preoților de la parohii prezenţi aici, dar şi celor care, în iubire faţă de 
Hristos şi în ascultare față de Biserică, păstoresc pe credincioşi pe calea mântuirii. 


Mulţumim Părintelui Stareţ Melchisedec al Mănăstirii Putna, Părintelui Stareţ 
Nectarie al Mănăstirii Sihăstria Putnei şi tuturor părinţilor de la aceste două sfinte 
mănăstiri, dar şi tuturor sponsorilor şi donatorilor care au contribuit la organizarea 
acestui mare eveniment al proclamării canonizării celor patru Sfinţi putneni. 
Mulţumim autorităţilor prezente şi dumneavoastră tuturor, iubiți credincioşi şi 
credincioase, care v-aţi rugat astăzi împreună cu noi. 


Cu mulţumire sfântă, să ne bucurăm pururea de binecuvântarea lui Dumnezeu şi de 

rugăciunile sfinților, spre slava Preasfintei Treimi şi binele Bisericii lui Hristos. 
Amin! 

+ Daniel 

patriarhul Bisericii Ortodoxe Române 

Tomosul sinodal pentru proclamarea canonizării Sfântului ierarh Iacob, 
putneanul 


p- 





53-a 


Tomos sinodal al Bisericii Ortodoxe Autocefale Române pentru proclamarea 
canonizării Sfântului ierarh Iacob putneanul, mitropolitul Moldovei. 


Tomosul a fost aprobat de Sfântul Sinod al Bisericii Ortodoxe Române în ședința 
de lucru din 6-7 iunie 2016. Documentul a fost citit de Preasfinţitul Părinte 
Corneliu, episcopul Huşilor, la finalul Sfintei Liturghii oficiată la Mănăstirea 
Putna, 14 mai 2017: 


Sfântul Sinod al Bisericii Ortodoxe Române 


Preaiubitului cler, cinului monahal şi drepteredincioşilor creştini din Patriarhia 
Română, 


Har, pace şi bucurie de la Dumnezeu, iar de la Noi, arhiereşti binecuvântări! 

Binecuvântat să fie Dumnezeu și Tatăl Domnului nostru lisus Hristos, care prin 
Duhul Său cel veşnic ne-a chemat cu chemare sfântă în Biserica Sa cea Una, 
Sfântă, Sobornicească şi Apostolească, având arvună plină de nădejde pentru 
sălășluirea prin credință în Împărăţia iubirii Sale celei veșnice. Pentru această 
lucrare de sfințire a omului, Dumnezeu a rânduit în Biserică, „întâi apostoli, al 
doilea proroci, al treilea învăţători; apoi pe cei ce au darul de a face minuni; apoi 
darurile vindecărilor, ajutorările, cârmuirile, felurile limbilor”, după cuvântul 
apostolului neamurilor (| Corinteni 12, 28), pentru ca întru toate să domnească 
rânduiala Duhului spre zidirea Trupului lui Hristos care este Unul, iar membrele 
Lui cu lucrare fiecare în parte. Astfel, trimițând pe Duhul Sfânt asupra Sfinţilor 
ucenici şi apostoli le-a poruncit să-l fie „martori în Ierusalim şi în toată ludeea şi în 
Samania şi până la marginea pământului” (Faptele Apostolilor 1, 8), iar ei 
împlinind aceasta au rânduit episcopi şi preoți prin cetăţi spre slujirea Cuvântului, 
spre săvârşirea Tainelor Bisericii şi spre păstorirea credincioşilor pe calea 
mântuirii. 


Printre aceşti aleşi ai lui Dumnezeu trimişi la lucrarea de păstorire a Bisericii lui 
Dumnezeu este așezat și ierarhul bineplăcut Domnului, lacob putneanul, 
mitropolitul Moldovei. Acest iubitor de Hristos-Dumnezeu, nevoitor în slăvita 
Mănăstire a Putnei, ctitoria Sfântului voievod Ştefan cel mare al Moldovei, s-a 
remarcat prin evlavie şi înțelepciune, bun dascăl şi părinte duhovnicesc, mare ctitor 
şi păstor neobosit al obștii creştine, foarte atent la problemele sociale și economice 
ale țării. El a rămas în conştiinţa urmaşilor ca un îndrumător spiritual, cultural şi 
social al credincioşilor încredinţaţi lui spre păstorire. De aceea, atât obştea Sfintei 
Mănăstiri Putna, care îi păstrează memoria ca fiind un al doilea ctitor al acesteia, 
precum şi ierarhii, preoții şi credincioşii îl cinstesc întrucât este desăvârșit în 
credinţă statornică, dragoste jertfelnică şi înţeleaptă povăţuire duhovnicească. 


Smerenia noastră, la propunerea Sinodului mitropolitan al Mitropoliei Moldovei şi 
Bucovinei, împreună cu toţi ierarhii Sfântului Sinod al Bisericii Ortodoxe Române, 
privind la vieţuirea plăcută lui Dumnezeu a acestui Sfânt mitropolit care a sfințit şi 
luminat pământul binecuvântat al Moldovei, luând aminte la credinţa lui tare și 
nestrămutată, la dragostea faţă de poporul încredinţat lui spre păstorire şi căutând 
folosul duhovnicesc al poporului dreptmăritor ce poartă numele lui Hristos, 
urmând Tradiţiei Sfinte a Bisericii Ortodoxe şi chemând în ajutor Harul 
Preasfintei, celei de o fiinţă şi de viaţă făcătoarei şi nedespărţitei Treimi, hotărâm 

ca, de acum înainte şi până în veac, Părintele nostru Iacob putneanul, mitropolitul 
Moldovei, să se numere cu sfinţii şi să se cinstească după pravilă în rândul sfinților 
ierarhi din întreaga Biserică Ortodoxă Română cu numele de Sfântul ierarh Iacob 
putneanul, mitropolitul Moldovei. Pentru pomenirea sa statornicim ziua de 15 mai 

a fiecărui an, urmând ca aceasta să fie înscrisă în Sinaxar, în cărțile de cult, precum 
și în calendarul Bisericii Ortodoxe Române. 


De asemenea, rânduim să se tipărească slujba și viața Sfântului ierarh Iacob 
putneanul, să i se zugrăvească icoana, care să fie primită cu toată evlavia de 
dreptcredincioşii creștini, iar chipul său să fie zugrăvit la loc potrivit, alături de 
ceilalți Sfinţi ierarhi de neam român, în bisericile care se vor ridica din temelie sau 
se vor zugrăvi de acum înainte. 


Și, pentru ca evlavia dreptmăritorilor creștini să sporească prin cinstirea şi 
chemarea în rugăciune a Sfântului ierarh Iacob putneanul, mai rânduim ca el să fie 
și ocrotitor al unor biserici noi sau reînnoite. 


Pentru deplina statornicire a celor pe care le-am hotărât în chip sinodal şi canonic, 
am întocmit şi întărim cu semnăturile noastre acest Tomos Sinodal de proclamare a 
canonizării Sfântului ierarh lacob putneanul, mitropolitul Moldovei, pe care îl 
aducem la cunoştinţa precucernicului cler, a prea cuviosului cin monahal şi 
dreptcredincioşilor creştini din Patriarhia Română. 


Acest Tomos Sinodal de canonizare se proclamă astăzi, 14 mai din anul mântuirii 
2017, la Sfânta Mănăstire Putna. 


Harul Domnului nostru lisus Hristos şi dragostea lui Dumnezeu Tatăl şi împărtă- 
şirea Sfântului Duh să fie cu voi cu toţi! (2 Corinteni 13, 13). 


Preşedintele Sfântului Sinod al Bisericii Ortodoxe Române 
+ Daniel 
Arhiepiscopul Bucureştilor, 
Mitropolitul Munteniei şi Dobrogei, Locţiitorul tronului Cezareei Capadociei şi 
Patriarhul Bisericii Ortodoxe Române 


+ Teofan + Laurenţiu 
Arhiepiscopul Iaşilor şi 
Mitropolitul Moldovei şi Bucovinei Arhiepiscopul Sibiului 
şi Mitropolitul Ardealului 
+ Andrei + Irineu 
Arhiepiscopul Vadului, Feleacului şi Arhiepiscopul Craiovei 


Clujului şi Mitropolitul Clujului, 


kkkhkkhkhkkrhkhkhkhkhkhkhkhkhkikikhikiki 


e Xe e e Xe De Xe e e Xe e e e De De e e e e e e De e e e e e e e e XX 


khkkhkkhkkhhkhkkhkhkhkkhkikhkkhkikhkikiikyik 


e XP Xe XP XP e e e Xe Xe XP e XP e e e e e e e e e e Xe Xe e XP e e e 


Maramureşului şi Sălajului şi Mitropolitul Olteniei 


+ Ioan + Petru 


Avbieniscopull inăzoaiă Arhiepiscopul Chişinăului, 


si iVitcopalitil Banatului Mitropolitul Basarabiei şi Exarhul 


Plaiurilor 
+ Iosif + Serafim 
Arhiepiscopul Ortodox Român al Arhiepiscopul Ortodox Român al 
Europei Occidentale şi Mitropolitul Germaniei, Austriei şi Luxemburgului şi 
Ortodox Român al Europei Mitropolitul Ortodox Român al Germaniei, 
Occidentale şi Meridionale Europei Centrale şi de Nord 
+ Nicolae + Nifon 
Arhiepiscopul Ortodox Român al Mitropolit onorific, 


Statelor Unite ale Americii şi 
Mitropolitul Ortodox Român al celor Arhiepiscopul Târgoviştei şi Exarh 


două Americi Patriarhal 
+ Teodosie + Pimen 
Arhiepiscopul Tomisului Arhiepiscopul Sucevei şi Rădăuților 
+ Irineu + Varsanufie 
Arhiepiscopul Alba Iuliei Arhiepiscopul Râmnicului 
+ Ioachim + Calinic 


Arhiepiscopul Romanului şi Bacăului Arhiepiscopul Argeşului şi Muscelului 
+ Casian 
+ Ciprian 
Arhiepiscopul Dunării de Jos 
Arhiepiscopul Buzăului şi Vrancei 


+ Timotei 


Arhiepiscopul Aradului 
+ Corneliu + Lucian 


Episcopul Huşilor Episcopul Caransebeşului 

+ Sofronie 1 lustin 


Episcopul Ortodox Român al 


Episcopul Ortodox Român al Oradiei i et e d peer 


+ Nicodim + Vincențiu 
Episcopul Severinului şi Strehaiei Episcopul Sloboziei şi Călăraşilor 
+ Andrei + Galaction 
Episcopul Covasnei şi Harghitei Episcopul Alexandriei şi Teleormanului 
+ Ambrozie + Sebastian 
Episcopul Giurgiului Episcopul Slatinei şi Romanaților 
+ Visarion + Petroniu 
Episcopul Tulcii Episcopul Sălajului 
+ Daniil 
+ Gurie 


Episcop-locţiitor (administrator) 
Episcopul Devei şi Hunedoarei 
al Episcopiei Daciei Felix (Serbia) 
+ Siluan + Siluan 


Episcopul Ortodox Român din Ungaria Episcopul Ortodox Român al Italiei 
+ Timotei + Macarie 


Episcopul Ortodox Român al Spaniei Episcopul Ortodox Român al Europei de 
şi Portugaliei Nord 
Taul + loan Casian 
Episcopul Ortodox Român al 
Australiei şi Noii Zeelande 
+ Varlaam Ploieşteanul + Ieronim Sinaitul 


Episcopul Ortodox Român al Canadei 


Episcop-vicar patriarhal Episcop-vicar patriarhal 


7 Timotei Prahoveanul + Calinic Botoşăneanul 


Episcop-vicar al Arhiepiscopiei 
Bucureştilor 
+ arion Făgărăşanul + Vasile Someşeanul 


Episcop-vicar al Arhiepiscopiei laşilor 


kkkhkkhkhkkrhkhkhkhkhkhkhkhkhkikikhikikik 


XP XP XP e Xe XP Xe e Xe Xe XP e e e XP Xe XP e e e Xe Xe Xe e e Xe Xe Xe E e eX XX 


khkkhkkhkkhkhkkhkkhkkhkikhkkhkikhkhkikiyik 


Episcop-vicar al Arhiepiscopiei Episcop-vicar al Arhiepiscopiei Vadului, 
Sibiului Feleacului şi Clujului 
[Paisie [ngo) ear + Antonie de Orhei 

Timişoarei 
+ Mare Nemţeanul + Sofian Braşoveanul 
Episcop-vicar al Arhiepiscopiei Episcop-vicar al Arhiepiscopiei Ortodoxe 
Ortodoxe Române a Europei Române a Germaniei, Austriei şi 
Occidentale Luxemburgului 
+ Emilian Lovişteanul + Ignatie Mureşeanul 
Episcop-vicar al Arhiepiscopiei Arhiereu-vicar al Episcopiei Ortodoxe 
Râmnicului Române a Spaniei şi Portugaliei 

Tomosul sinodal pentru proclamarea canonizării Sfinţilor cuvioşi: Sila, Paisie 
şi Natan 

Tomos sinodal al Bisericii Ortodoxe Autocefale Române pentru proclamarea 
canonizării Sfinţilor cuvioşi Sila, Paisie şi Natan de la Mănăstirea Sihăstria Putnei. 


Tomosul a fost aprobat de Sfântul Sinod al Bisericii Ortodoxe Române în ședința 
de lucru din 6-7 iunie 2016. Preasfinţitul Părinte Iustin, episcopul Maramureşului 
şi Sătmarului, a dat citire documentului la finalul Sfintei Liturghii oficiată de 
Patriarhul României la Mănăstirea Putna, 14 mai 2017: 


Sfântul Sinod al Bisericii Ortodoxe Române 


Prea iubitului cler, cinului monahal şi drepteredincioşilor creştini din cuprinsul 
Patriarhiei Române, 


Har, pace şi bucurie de la Dumnezeu, iar de la noi, arhiereşti binecuvântări! 

Binecuvântat şi vrednic de toată lauda este a cinsti pomenirea celor ce s-au săvârşit 
întru sfinţenie, care au primit de la Dumnezeu îndrăznire datorită vieţii lor plină de 
evlavie şi de fapte bune. Preasfânta Treime a rânduit din veşnicie ca pe aceştia să-i 
învrednicească de asemănarea cu Dumnezeu, împărtăşindu-i de lumina harului 
Duhului Sfânt şi aşezându-i în Biserica lui Hristos, în ceata sfinţilor. Despre ei, 
Mântuitorul nostru lisus Hristos ne spune că, întrucât au împlinit cuvântul Său, s- 
au făcut „prietenii Lui” (loan 15, 14). Pe aceşti sfinţi Biserica îi cinsteşte în cântări 
de laudă, precum spune prorocul David, de Dumnezeu insuflat: „Eu am cinstit 
foarte pe prietenii Tăi, Dumnezeule, şi foarte s-a întărit stăpânirea lor“ (Psalmul 
138, 17). Cu adevărat, sfinţii au împlinit cuvântul şi voia lui Dumnezeu, după cum 
citim iarăşi în Psalmi: „prin sfinții de pe pământul Lui, minunată a făcut Domnul 
toată voia întru ei” (Psalmul 15, 3). 


Printre aceşti prieteni ai lui Dumnezeu se numără cuvioşii Părinţi de la Mănăstirea 
Sihăstria Putnei: Sila, Paisie şi Natan. Aceşti mari nevoitori au viețuit mânaţi de 
dragostea lor arzândă față de Dumnezeu, fiind iubitori de linişte și multă 
rugăciune, ostenindu-se pentru frumusețea Casei Domnului şi prețuind lucrul 
frumos al mâinilor. Ei au primit de la Dumnezeu darul rugăciunii şi al povăţuirii 
sufletelor, prețuiți fund în evlavia ierarhilor, preoților, călugărilor şi credincioşilor, 
ca pilde de rugăciune fierbinte, de smerenie, de înfrânare, de milostivire şi de 
înțeleaptă povăţuire duhovnicească. Cuvioşii Părinți: Sila, Paisie şi Natan au dat 
dovadă de statornicie în dreapta credinţă și în viața sihăstrească în vremurile 
tulburi ale sfârșitului veacului al XVIII-lea, când Bucovina a fost ocupată de către 
Imperiul Habsburgic. Ca semn dumnezeiesc al sfinţeniei vieţii lor, în anul 1990, 
odată cu lucrările de refacere a Mănăstirii Sihăstriei Putnei (după două sute de ani 
de pustiire), au fost descoperite și sfintele lor moaşte, frumos mirositoare. 


Smerenia noastră, la propunerea Sinodului mitropolitan al Mitropoliei Moldovei și 
Bucovinei, împreună cu toţi membrii Sfântului Sinod al Bisericii Ortodoxe 
Române, privind la vieţuirea plăcută lui Dumnezeu a acestor fericiți Sfinți Cuvioşi 
Părinţi care au sfinţit şi luminat pământul Bucovinei, luând aminte la râvna lor 
vrednică de laudă pentru rugăciune şi pentru apărarea dreptei credinţe, dar şi 
căutând folosul duhovnicesc al poporului dreptmăritor ce poartă numele lui 
Hristos, urmând Tradiţiei Sfinte a Bisericii Ortodoxe şi chemând în ajutor Harul 
Preasfintei, celei de o fiinţă şi de viaţă făcătoarei şi nedespărțitei Treimi, hotărâm 
ca, de acum înainte şi până în veac, cuvioşii părinți: Sila, Paisie și Natan, de la 
Mănăstirea Sihăstria Putnei, să se numere între Sfinţii Bisericii, în ceata cuvioşilor 
părinţi purtători de Dumnezeu și să fie cinstiți în cântări de laudă cu numele Sfinţii 
cuvioşi: Sila, Paisie şi Natan de la Mănăstirea Sihăstria Putnei. 

Pentru pomenirea lor statornicim ziua de 16 mai a fiecărui an, spre a sublinia 
legătura duhovnicească dintre Sfântul Ierarh lacob putneanul și aceşti ucenici ai 
săi, urmând ca această zi să fie înscrisă în Sinaxar, în cărțile de cult, precum și în 
calendarul Bisericii Ortodoxe Române. 


De asemenea, rânduim să se tipărească slujba şi viaţa Sfinților cuvioşi Sila, Paisie 
şi Natan de la Mănăstirea Sihăstria Putnei, să li se zugrăvească icoana, care să fie 
primită cu toată evlavia de către drepteredincioșşii creştini, iar chipul lor să fie 
zugrăvit la loc potrivit, alături de ceilalți Sfinţi cuvioşi de neam român, în bisericile 
care se vor ridica din temelie sau se vor zugrăvi de acum înainte. 


Și, pentru ca evlavia dreptmăritorilor creștini să sporească prin cinstirea şi 
chemarea în rugăciune a Sfinților cuvioşi: Sila, Paisie şi Natan de la Mănăstirea 
Sihăstria Putnei, mai rânduim ca ei să fie şi ocrotitori ai unor biserici noi sau 
reînnoite. 


Pentru deplina statornicire a celor pe care le-am hotărât în chip sinodal şi canonic, 
am întocmit şi întărim cu semnăturile noastre acest Tomos Sinodal de proclamare a 
canonizării Sfinților cuvioşi: Sila, Paisie și Natan de la Mănăstirea Sihăstria Putnei, 
pe care îl aducem la cunoştinţa prea cucernicului cler, a prea cuviosului cin 
monahal și drepteredincioșilor creștini din Patriarhia Română. 


Acest Tomos Sinodal de canonizare se proclamă astăzi, 14 mai din anul mântuirii 
2017, la Sfânta Mănăstire Putna. 


Harul Domnului nostru lisus Hristos şi dragostea lui Dumnezeu Tatăl şi împăr- 
tăşirea Sfântului Duh să fie cu voi cu toţi! (2 Corinteni 13, 13). 

Preşedintele Sfântului Sinod al Bisericii Ortodoxe Române 
+ Daniel 


Arhiepiscopul Bucureştilor, 
Mitropolitul Munteniei şi Dobrogei, Locţiitorul tronului Cezareei Capadociei şi 
Patriarhul Bisericii Ortodoxe Române 


+ Teofan + Laurenţiu 
Arhiepiscopul laşilor şi Arhiepiscopul Sibiului 


Mitropolitul Moldovei şi Bucovinei şi Mitropolitul Ardealului 


+ Andrei T Irineu 
Arhiepiscopul Vadului, Feleacului şi Arhiepiscopul Craiovei 
Clujului şi Mitropolitul Clujului, 
Maramureşului şi Sălajului şi Mitropolitul Olteniei 
+ Petru 
+ loan 


Adiiepisăopul Titaisdaiei Arhiepiscopul Chişinăului, 


îi AMitsopa tul Baiatul Mitropolitul Basarabiei şi Exarhul 


Plaiurilor 
1 Iosif + Serafim 
Arhiepiscopul Ortodox Român al Arhiepiscopul Ortodox Român al 
Europei Occidentale şi Mitropolitul Germaniei, Austriei şi Luxemburgului şi 
Ortodox Român al Europei Mitropolitul Ortodox Român al Germaniei, 
Occidentale şi Meridionale Europei Centrale şi de Nord 
+ Nicolae + Nifon 
Arhiepiscopul Ortodox Român al Mitropolit onorific, 


Statelor Unite ale Americii şi 
Mitropolitul Ortodox Român al celor Arhiepiscopul Târgoviştei şi Exarh 


două Americi Patriarhal 
+ Teodosie + Pimen 
Arhiepiscopul Tomisului Arhiepiscopul Sucevei şi Rădăuților 
+ Irineu + Varsanufie 
Arhiepiscopul Alba Iuliei Arhiepiscopul Râmnicului 

+ Ioachim + Calinic 


Arhiepiscopul Romanului şi Bacăului Arhiepiscopul Argeşului şi Muscelului 
+ Ciprian + Casian 


Arhiepiscopul Buzăului şi Vrancei Arhiepiscopul Dunării de Jos 
+ Timotei 


Arhiepiscopul Aradului 
+ Corneliu + Lucian 


Episcopul Huşilor Episcopul Caransebeşului 
+ Sofronie Stan 
Episcopul Ortodox Român al 


Episcopul Ortodox Român al Oradiei Macarmuteşului și Sătrnarului 


+ Nicodim + Vincențiu 
Episcopul Severinului şi Strehaiei Episcopul Sloboziei şi Călăraşilor 
+ Andrei + Galaction 
Episcopul Covasnei şi Harghitei Episcopul Alexandriei şi Teleormanului 
+ Ambrozie + Sebastian 
Episcopul Giurgiului Episcopul Slatinei şi Romanaţilor 
+ Visarion + Petroniu 
Episcopul Tulcii Episcopul Sălajului 
+ Daniil 
+ Gurie 


Episcop-locţiitor (administrator) 
Episcopul Devei şi Hunedoarei 
al Episcopiei Daciei Felix (Serbia) 
+ Siluan + Siluan 


Episcopul Ortodox Român din Ungaria Episcopul Ortodox Român al Italiei 
+ Timotei + Macarie 


Episcopul Ortodox Român al Spaniei Episcopul Ortodox Român al Europei de 
şi Portugaliei Nord 
+ Mihail + loan Casian 

Episcopul Ortodox Român al 
Australiei şi Noii Zeelande 
+ Varlaam Ploieşteanul 


Episcop-vicar patriarhal 
+ Timotei Prahoveanul 


Episcop-vicar al Arhiepiscopiei 
Bucureştilor 
T Ilarion Făgărăşanul 


Episcop-vicar al Arhiepiscopiei 
Sibiului 
+ Paisie Lugojeanul 


Episcop-vicar al Arhiepiscopiei 
Timişoarei 
+ Mare Nemţeanul 


Episcop-vicar al Arhiepiscopiei 
Ortodoxe Române a Europei 
Occidentale 
+ Emilian Lovişteanul 


Episcop-vicar al Arhiepiscopiei 
Râmnicului 

Episcopul Ortodox Român al Canadei 
+ Ieronim Sinaitul 


Episcop-vicar patriarhal 


+ Calinic Botoşăneanul 


Episcop-vicar al Arhiepiscopiei laşilor 
+ Vasile Someşeanul 
Episcop-vicar al Arhiepiscopiei Vadului, 
Feleacului şi Clujului 
+ Antonie de Orhei 


Episcop-vicar al Arhiepiscopiei Chişinăului 


+ Sofian Braşoveanul 


Episcop-vicar al Arhiepiscopiei Ortodoxe 
Române a Germaniei, Austriei şi 
Luxemburgului 
+ Ignatie Mureşeanul 


Arhiereu-vicar al Episcopiei Ortodoxe 
Române a Spaniei şi Portugaliei 

Viaţa Sfinţilor cuvioşi Sila, Paisie şi Natan de la Sihăstria Putnei 





Sfinții cuvioşi Sila, Paisie şi Natan s-au nevoit în veacul al XVIII-lea în Sihăstria 
Putnei, loc de linişte în care se retrăgeau monahii iubitori de mai multă rugăciune 
şi nevoinţă. 


Sfântul cuvios Sila 

Sfântul cuvios Sila s-a născut în anul 1697 în ținutul Botoşanilor, din părinți orto- 
docşi, lon şi loana. A intrat ca frate începător la Schitul Orăşeni (com. Cristeşti, 
jud. Botoşani), fiind foarte tânăr, de unde, în anul 1714, la vârsta de 17 ani, a venit 
la Sihăstria Putnei, unde a fost primit şi apoi călugărit de stareţul Teodosie. 


După trecerea acestuia la cele veşnice, starețul Dosoftei, noul părinte duhovnicesc 
al schitului, a rânduit să fie hirotonit diacon şi preot, iar la scurt timp să fie tuns în 
schima mare. 


Ca ucenic și ajutor al starețului Dosoftei, ieroschimonahul Sila a purtat grijă timp 
de peste 30 de ani de toate cele necesare obștii, ostenindu-se, în acelaşi timp, la 
slujbele bisericii şi la împlinirea pravilei de chilie. 


În toamna anului 1753, trecând la Domnul stareţul Dosoftei, cuviosul Sila a fost 
numit stareț de către mitropolitul Moldovei, Sfântul Iacob Putneanul. 


Ca părinte duhovnicesc al obştii, a înnoit viața duhovnicească a Sihăstriei Putnei, 
iar ca bun chivernisitor, cu binecuvântarea mitropolitului Iacob, a zidit o biserică 
nouă de piatră cu hramul Buna-Vestire, pe care a împodobit-o cu toate cele 
trebuitoare, precum şi o nouă trapeză şi chilii. 


Ajuns vestit duhovnic şi povăţuitor de suflete, cuviosul Sila a fost prețuit atât de 
credincioşii simpli, cât şi de domnitorii Moldovei Constantin Cehan Racoviţă şi 
Grigorie Calimachi, precum şi de înalți dregători, egumeni şi arhierei, pe toți 
povăţuindu-i cu înțelepciune pe calea mântuirii. 


Sub îndrumarea sfântului stareţ, monahii din Schit se îndeletniceau cu caligrafierea 
manuscriselor ce cuprindeau sfinte slujbe şi importante scrieri ale Sfinților Părinți. 
Dintre ucenicii săi, cel mai cunoscut este episcopul Rădăuţilor Dosoftei Herescu. 


Ultimii ani de viaţă cuviosul Sila şi i-a petrecut în multe lipsuri şi încercări, ca 
urmare a răpirii Bucovinei de către Imperiul Habsburgic, în anul 1774, şi a 
îngrădirilor puse de noua stăpânire. Schitul nu avea cele necesare hranei monahilor 
şi era nevoit să se împrumute de bani şi alimente. 


Cunoscându-şi apropiatul sfârşit pământesc, Sfântul Sila a pus povăţuitor Sihăstriei 
Putnei pe cuviosul Natan, apoi şi-a cerut iertare de la toţi. 

La 23 aprilie 1783, după ce se nevoise aproape 70 de ani la Sihăstria Putnei, cu- 
viosul ieroschimonah Sila şi-a dat cu pace sufletul în mâinile Domnului, pe Care 
L-a iubit şi slujit întreaga sa viaţă. 


Sfântul cuvios Paisie 





Sfântul cuvios Paisie s-a născut în anul 1701 şi a intrat de tânăr în viaţa monahală. 
Pentru vrednicia sa a fost hirotonit diacon, apoi preot, şi a ajuns egumen la 
Mănăstirea Sfântul Ilie, de unde a trecut la Mănăstirea Râșca. După o vreme a venit 
la Schitul Sihăstria Putnei, vieţuind întru adâncă smerenie. 


Deși nu a fost stareţ al Sihăstriei, el era un rugător înfocat, sprijinind în credința 
ortodoxă pe toți, mai ales în vremea stăpânirii străine. 


De asemenea, el primise de la Dumnezeu darul înainte-vederii, care, adăugându-se 
celorlalte virtuţi, l-a făcut să fie cinstit de către toți ca un mare părinte duhov- 


nicesc. 


Impreună cu stareţii Sila şi Natan a fost martor al greutăților din anii de stăpânire 
austriacă, dar s-a dovedit un nevoitor plin de râvnă. 


A trecut cu pace la cele veşnice în data de 16 decembrie 1784. 

Sfântul cuvios Natan 





Sfântul cuvios Natan s-a născut în anul 1717, fiind originar din Pașcani. A fost mai 
întâi vieţuitor şi eclesiarh la Mănăstirea Putna, unde a fost hirotonit diacon, apoi 
preot. Dornic de mai multă rugăciune şi linişte, s-a retras la Sihăstria Putnei, unde a 
primit schima cea mare cu numele de Natan. 


Cuviosul Natan a fost cunoscut ca un duhovnic foarte iscusit, fiindu-i părinte du- 
hovnicesc şi marelui mitropolit lacob Putneanul. Totodată, viețuitorii din sihăstrie, 
împreună-nevoitori cu el, dar și credincioşii închinători îl cinsteau ca pe un 
adevărat părinte şi păstrător al bunelor rânduieli ortodoxe. 


EI se îndeletnicea și cu caligrafierea de manuscrise și cu alcătuirea pomelnicelor 
ctitoricești. 


În anul 1781 a fost rânduit stareţ de către cuviosul Sila, care se pregătea pentru 
trecerea la cele veşnice. 


Deşi înaintat în vârstă, ieroschimonahul Natan a continuat cu multă râvnă şi 
jertfelnicie lucrarea duhovnicească a înaintașului său, călăuzind obştea încredinţată 
lui spre păstorire timp de trei ani și jumătate, deşi lipsurile şi greutățile erau tot mai 
mari din pricina ocupaţiei habsburgice. 

La capătul unei vieţi închinate lui Dumnezeu, în neagonisire şi curăție, după ce a 
purtat cu multă răbdare şi necontenită rugăciune povara grea a bolilor, cuviosul 
ieroschimonah Natan s-a mutat la Domnul, a doua zi după sărbătoarea Naşterii 
Mântuitorului Hristos, pe 26 decembrie 1784. 


La scurt timp după trecerea la cele veşnice a celor trei Sfinţi ieroschimonahi, 
Schitul Sihăstria Putnei s-a pustiit din pricina vitregiei vremurilor. 


După mai bine de 200 de ani, la începutul Postului mare din anul 1990, un monah 
putnean, retras pe locul fostului Schit, a văzut o lumină cerească deasupra pro- 
naosului vechii biserici ruinate, lumină care a înconjurat biserica, apoi s-a făcut 
nevăzută. 


La puţin timp după aceasta, pe 24 aprilie 1990, când s-a început refacerea Schi- 
tului, în pronaosul vechii biserici s-au descoperit mormintele celor trei cuvioşi: 
Sila, Paisie şi Natan, în care se aflau osemintele lor, galbene ca ceara și răspândind 
bună-mireasmă. 


In anii ce au urmat numeroase vindecări minunate s-au săvârşit la racla cu moaştele 
cuvioşilor. 


De aceea, cu prilejul împlinirii a 20 de ani de la resfințirea vechii biserici a Si- 
hăstriei Putnei şi a renașterii vieții monahale de aici, Sfântul Sinod al Bisericii 
Ortodoxe Române a hotărât, în ședința sa din 6-7 iunie 2016, trecerea în rândul 
Sfinților a cuvioşilor Sila, Paisie și Natan de la Sihăstria Putnei, cu zi de prăznuire 
la 16 mai. 


Pentru ale lor sfinte rugăciuni, Doamne lisuse Hristoase, Dumnezeul nostru, 
miluieşte-ne pe noi. Amin. 

Sfântul cuvios Sila 





leroschimonahul Sila devine egumen al Schitului în toamna anului 1753. Originar 
din ţinutul Botoşanilor - unde viețuise un timp în Schitul Orăşeni până la moartea 
starețului său Ghedeon - viitorul egumen Sila vine la Sihăstria Putnei pe când avea 
în jur de 17 ani. 


Este primit de starețul Teodosie, care-l şi călugăreşte. Foarte repede este hirotonit 
diacon şi preot de către episcopul de Rădăuţi Calistru (1708-1728). Este rânduit 
apoi econom al schitului, şi, ca ucenic al starețului Dosoftei (1715-1753), a purtat 
grijă de toate cele necesare frăţiei timp de treizeci de ani. 


leroschimonahul Sila devine egumen al schitului în toamna anului 1753, numit 
fiind de către însuşi mitropolitul lacob Putneanul al Moldovei (1450-1460). 


Cu sfatul, cu îndemnul şi cu binecuvântarea mitropolitului Iacob, egumenul Sila a 
întreprins ample lucrări de amenajare a schitului. Vechea şi micuța biserică de 
lemn (care avea acum un secol şi jumătate) a fost mutată în livada cu meri, în jurul 

ei fiind amenajat cimitirul pentru odihna până la cea de a doua venire a călugărilor 
de aici. 


Noua biserică a fost construită de data aceasta din piatră de râu, lucrările demarând 
în anul 1754 (la mai puţin de un an de la instalarea ca stareţ a cuviosului Sila), 
finalizându-se după patru ani de muncă împletită cu rugăciune. Sfântul locaş a 
primit hramul „Buna Vestire”, fiind sfințit în 1758 de episcopul Dosoftei Herescu 
al Rădăuţilor (1750-1789), el însuși călugărit aici, la Sihăstria Putnei. În pisania de 
la biserică se menţionează: „Sfânta Sihăstrie a Putnei din început a fost făcută 
din lemn de Ilie Cantacuzin şi S-au înnoit făcându-se din piatră în zilele Măriei 
Sale Constantin Racoviţă Voievod, cu mila mai multor creştini şi prin silinţa 
stareţului Sila şi s-a sfinţit de Kir Dositei, episcop de Rădăuţi, văleat 7266 (= 
1758)” 


În paralel cu zidirea bisericii, au fost realizate şi alte lucrări: s-a consolidat terenul 
accidentat din jurul noii biserici, s-au demolat vechile chilii şi s-au ridicat altele 
noi, au fost înnoite pivnițele pentru alimente şi vin, s-a amenajat cişmeaua de apă, 
s-a lărgit şi s-a împrejmuit curtea, construindu-se trei porți: una principală, 
încadrată de două mai mici. Şi aceste lucrări au putut fi duse la împlinire tot cu 
ajutorul bunilor creştini şi a unor boieri ai vremii. Tocmai pentru a nu fi uitat acest 
gest al lor, egumenul Sila a alcătuit un pomelnic în care să fie înscrişi „numele 
tuturor fericiților miluitori”, îndatorându-i pe urmaşi să-i pomenească la sfântul 
jertfelnic. 


S-au păstrat câteva manuscrise în biblioteca Mănăstirii Putna din care aflăm despre 
unele danii făcute de Constantin Mihail Racoviţă Voievod, Scarlat Ghica, loan 
Teodor Calimachi şi Grigorie loan Calimachi. Putem spune că, în timpul 
egumenului Sila, Sihăstria Putnei a cunoscut cea mai înfloritoare perioadă nu 
numai din punct de vedere duhovnicesc, ci şi din perspectivă administrativ-gospo- 
darească. 


În muzeul mănăstirii Putna se găsesc următoarele obiecte liturgice donate de către 
egumenul Sila: un potir de argint aurit în interior (1756), un set de vase (1757) 
compus dintr-un potir de argint, la fel, aurit în interior, cu o remarcabila frumuseţe 
decorativă, un disc de argint, o steluţă, toate trei lucrate de maistrul Rafail, cărora li 
se alătură o copie despre care se crede ca a fost dăruită tot de stareţul Sila, 
împreună cu celelalte vase liturgice. Se mai păstrează în inventarul mănăstirii şi o 
pereche de paftale care au aparținut starețului Sila, după cum rezultă din inscripţiile 
de pe amândouă, şi care au fost aduse aici după ce schitul a fost desfiinţat (1785), 
iar ultimii vieţuitori au fost transferați la Mănăstirea Putna. 

Aşezământul monahal de aici a avut un mod de vieţuire strict sihăstresc. Spre deo- 
sebire de majoritatea mănăstirilor, Sihăstria nu a posedat pământ arabil, sihaştrii de 
aici respectând cu multă stricteţe regulile schimei monahale. 


În 1783, cuviosul Natan scria: „(...) moşii, ţigani şi robi şi loc de arat şi semănat nu 
s-au dat. Şi măcar de a şi vrut cândva cineva dintre creştini pentru ctitoria şi 
pomenirea sa să dea vreo moşie la această Sihăstrie, părinţii nicidecum nu au 
primit ştiind că cu robi şi cu moşii şi cu lucrarea pământului şi cu dobitoace nu vor 
putea fără de griji, gâlcevi şi supărări să-şi săvârşească rugile, slujbele şi jertfele 
după rânduiala şi datoria sihăstrescului cin ". 


Viaţa duhovnicească se afla deci pe primul plan; sihaştri, prin rugăciunile lor, s-au 
sfințit pe ei înşişi şi i-au ajutat şi pe oamenii care le cereau să se roage pentru ei, 
aceştia îndatorându-se - drept recunoștință - să le asigure cele necesare pentru 
traiul pământesc. În răgazul dintre rugăciune şi odihnă, unii monahi se ocupau și cu 
traducerea, copierea, înfrumusețarea cărților folositoare de suflet, mărturie a oste- 
nelii lor cărturăreşti fund exemplarele care s-au păstrat la Mănăstirea Putna, altele 
pierzându-se datorită vremilor neprielnice. 


Ultimii opt ani de viaţă ai stareţului Sila au fost deosebit de grei, trebuind să îndure 
multe lipsuri din cauza schimbărilor de ordin politic. După răpirea Bucovinei de 
către Imperiul Habsburgic (7 mai 1775), Sihăstriei 1 s-au pus multe interdicții, 
daniile obişnuite ale domnilor moldoveni au încetat, aşa încât, în repetate rânduri, 
stareţul Sila face apel la bunii creştini pentru a-i ajuta pe sihaştri. 


La 10 martie 1781, după 27 de egumenie, bătrânul cuvios Sila se retrage de la 
conducerea schitului, lăsându-l ca urmaş pe ieroschimonahul Natan. A mai trăit doi 
ani în schit, iar la 23 aprilie 1783 a trecut la cele veşnice, în vârstă de peste 81 de 
ani, dintre care peste 70 i-a petrecut în nevoinţă la Sihăstria Putnei. Piatra lui de 
mormânt a fost descoperită în aprilie 1990, în partea dreaptă a exteriorului 
bisericii, chiar lângă pronaos, având aceasta inscripție: „Aicea zac oasele ieroschi- 
monahului Sila ... care au răposat valeatul 7291 (= 1783), aprilie 23”. 


În drum spre Sihăstria Putnei, se găseşte pe partea stângă, aproape de intrarea în 
mănăstire, izvorul Stareţului Sila. În septembrie 1882, stareţul Mănăstirii Putna, 
Dezideriu Cozub (1878-1895), a ridicat aici o cruce din piatră, care poate fi văzută 
astăzi în cimitirul nou al mănăstirii. 

Sfântul cuvios Paisie 





Despre viaţa Sfântului cuvios Paisie se cunosc puţine date. S-a născut în anul 1701, 
fiind apropiat ca vârstă de stareţul Sila. A fost egumen la Mănăstirea „Sfântul Ile”, 
viețuiește un timp la Mănăstirea Râșca, după care vine la Schitul Sihăstria Putnei. 


Numele ieroschimonahului Paisie este menţionat şi în testamentul stareţului Natan, 
prin care acesta dorea să lase „fiului său duhovnicesc” Paisie câteva obiecte 
călugărești. Deşi nu a fost stareţ, ci simplu vieţuitor în sihăstrie, tradiția spune 
despre cuviosul Paisie că era un rugător înfocat, sprijinind în credinţa ortodoxă pe 
toți cei din Jur ca un adevărat povăţuitor de suflete. 


De asemenea, se spune despre el că primise de la Dumnezeu darul înainte-vederii, 
care adăugându-se celorlalte virtuţi, l-au făcut să fie cinstit de către toţi ca un mare 
părinte duhovnicesc. 


Contemporan cu stareții Sila şi Natan, împreună lucrător cu ei la buna sporire a 
Sihăstriei Putnei şi martor al greutăților din ultimii săi ani de existență, Cuviosul 

leroschimonah Paisie este şi cinstit împreună cu ei, ca un nevoitor plin de râvnă și 
apărător al dreptei credinţe. 


A trecut cu pace la cele veșnice în data de 16 decembrie 1784. 

Sfântul cuvios Natan 





Originar din ţinutul Paşcanilor, cuviosul Natan (Natanail) Dreteanul a fost mai 
întâi vieţuitor (şi eclesiarh) al Mănăstirii Putna. Dornic de mai multă rugăciune și 
linişte, se retrage la Sihăstria Putnei unde primește schima mare. 


Natan a fost duhovnic al marelui mitropolit Iacob Putneanul. La îndemnul lui, 
Natan a scris mai multe pomelnice ctitoriceşti: pentru Mitropolia Moldovei (1754), 
Mănăstirea Putna (1756), schitul Doljeşti din ţinutul Neamţ (1758-1763), biserica 
Sfântul Dumitru din Suceava (1762), Mănăstirea Bisericani (1762). Înainte de a 
veni la Sihăstria a tradus din slavonă un Pavecernic (1754) şi Canoanele Maicii 
Domnului (1760). Două lucrări au fost redactate chiar la Sihăstria Punei: 
Pomelnicul Sihăstriei Putnei (1768) şi o traducere din slavonă: Rânduiala 
călugăririi (1770). 


La preluarea conducerii schitului (10 martie 1781), cuviosul ieroschimonah Natan 
era şi el în vârstă, iar greutăţile datorate condițiilor vitrege generate de regimul 
străin (după ocuparea Bucovinei în 1775) se înmulţeau tot mai mult. 

Situaţia înrăutăţindu-se, în mai 1783, egumenul Natan, dimpreună „cu toţi bătrânii 
şi smeriții sihaştri”, se adresează cu „o carte de milostenie” tuturor „fiilor bisericii 
Răsăritului"” cerând ajutor pentru sprijinirea schitului. 


Astfel, în cursul anului 1783 sunt desființate, se închid sau sunt transformate în 
biserici de mir majoritatea mănăstirilor şi schiturilor din Bucovina (peste 20), 
rămânând în stare de funcționare numai trei: Putna, Suceviţa şi Dragomirna. 
Sihăstria Putnei va fi şi ea desfiinţată, la sfârşitul anului 1785. 


Intr-o însemnare adăugată mai târziu în Pomelnicul Sihăstriei Putnei, scris de 
ieroschimonahul Natan, se menţionează: „Acesta au scris acest pomealnic”, şi ,, 
Acesta au raposat vlet 1784, decembrie 26 ”. 


Sfintele sale moaşte, descoperite în 1990, sunt împodobite de bună mireasmă 
duhovnicească, iar capul său, în chip minunat, poartă o cruce din os, semn al prea 
slăvirii de Dumnezeu. 

Sinaxar - Sfinţii cuvioşi Sila, Paisie şi Natan de la Sihăstria Putnei - 16 mai 


SFÂNTUL SINOD AL BISERICII ORTODOXE 
ROMÂNE A HOTĂRÂT ÎN ANUL 2016 
CANONIZAREA SFINȚILOR CUVIOȘI SILA, 


AĂSTRIA 
PAISIE ŞI NATAN DE LA SIHĂST 
PUTNEI, CU ZI DE PRĂZNUIRE VA 16 MAI. 


i 


„A Wa 
SFINȚII CUVIOȘI 


PAISIE ȘI NĂTAN 
D SICA SIMĂSTRIA PUTNEI 
16 M Al 





https://www.trinitas.tv/sfintii-cuviosi-sila-paisie-si-natan-de-la-sihastria-putnei-16-mai-2/ 





Sunt speciale momentele istorice în care Sfânta Biserică proclamă canonizarea 
unor sfinţi. Sfântul Sinod al Bisericii Ortodoxe Române a hotărât, în ședința sa din 
6-7 iunie 2016, trecerea în rândul Sfinţilor a cuvioșilor Sila, Paisie şi Natan de la 
Sihăstria Putnei, cu zi de prăznuire la 16 mai, iar zilele acestea a avut loc la 
Sihăstria Putnei slujba de canonizare. 


Sfinţii Sila, Paisie şi Natan au fost cuvioşi nevoitori ai Sihăstriei Putnei. 


Sfântul Sila, născut în zona Botoşaniului a intrat foarte de tânăr în viaţa monahală. 
Avea doar 17 ani când a venit la Sihăstria Putnei sub ascultarea starețului Teo- 
dosie. În anul 1753 Sila a fost numit stareţ de către mitropolitul de atunci al 
Moldovei, Sfântul Iacob putneanul. A fost un monah plin de râvnă şi har, un bun 
părinte şi povăţuitor duhovnicesc care a sfătuit pe calea mântuirii mulți monahi şi 
laici deopotrivă. Sfârşitul vieţii sale a fost dificil pentru că nordul Moldovei a 
trecut sub stăpânirea habsburgică, iar obştea pe care o păstorea a ajuns să cunoască 
mari lipsuri. Cunoscându-și sfârşitul, a cerut iertare tuturor şi a trecut la Domnul în 
23 aprihe 1783. 

Sfântul Paisie a fost şi el vieţuitor al Sihăstriei Putnei, dar înainte de a veni aici a 
fost egumen al Mânăstirii Sfântul Ilie şi a vieţuit o perioadă la Mânăstirea Râşca. 
Mare părinte duhovnicesc, a fost dăruit de Dumnezeu cu harisma înainte-vederii. A 
fost cercetat şi el pentru sfat duhovnicesc de foarte multă lume. A trecut la Domnul 
un an după Sfântul Sila. 


Sfântul cuvios Natan, de loc din Paşcani, în anul 1781 a fost rânduit stareţ de către 
cuviosul Sila, care se pregătea pentru trecerea la cele veşnice. 


Un părinte duhovnicesc ales, plin de virtuțile unui monah sfânt, a dus viață aspră 
nevoindu-se necontenit pentru supraviețuirea Sihăstriei Putnei confruntată cu 
vicisitudinile generate de stăpânirea habsburgică. 


După trecerea acestor sfinți la Domnul, pentru că vremurile au fost potrivnice, 
Schitul Sihăstriei Putnei s-a pustiit. După peste 200 de ani, în anul 1990, prin 
vedere minunată s-a demarat reconstruirea schitului. În pronaosul vechii biserici au 
fost descoperite sfintele moaşte ale acestor trei sfinți. La racla cu sfintele lor 
moaşte s-au lucrat cu ajutorul lui Dumnezeu nenumărate minuni. 


Bucuria duhovnicească a proclamării canonizării acestor trei sfinți ai Sihăstriei 
Putnei este deosebită. Anul 2017 va rămâne în amintirea creştinilor cinstitori ai 
Sfinților Sila, Paisie şi Natan ca un an al darurilor duhovniceşti. 

Arhid. Ştefan Sfarghie - Sinaxar - Sfântul cuvios Teodor cel sfinţit; Sfinţii 
cuvioşi Sila, Paisie şi Natan de la Sihăstria Putnei 





Sfântul Teodor a fost ucenicul marelui Pahomie, apoi, stareţ după el, la mănăstirile 
din Tabena Egiptului. S-a născut în Tebaida de Sus din părinți creştini şi pe când 
avea 14 ani s-a dus, cu binecuvântarea mamei sale, la o mănăstire de monahi unde 
a vieţuit mai mult timp. 


Auzind 'Teodor de cuviosul Pahomie şi de sfinţenia vieţii lui, l-a căutat şi s-a 
învrednicit a fi numărat printre ucenicii aceluia. La vârsta de 25 de ani, fericitul 
Teodor a fost ales de dascălul său ca însoțitor, ori de câte ori cerceta mănăstirile 
puse sub povăţuirea sa. La 30 de ani a fost sfinţit preot, de unde şi numirea sa de 
Teodor cel sfințit, adică Teodor preotul. 


La puţină vreme după moartea lui Pahomie, fiind dezbinări şi neînţelegeri între 
mănăstirile pahomiene, Teodor a fost ales să păstorească în toate aceste mănăstiri, 
reuşind să aducă pacea şi dragostea frățească în marea familie a fraților săi. Sub 
cârmuirea sa, aceste mănăstiri au ajuns la atâta strălucire, încât pretutindeni 
ajunsese vestea despre viaţa curată a călugărilor de acolo. 


În anul 367, Sfântul cuvios Teodor a trecut la Domnul. 


SR 5 e 

Sfinţii cuvioşi Sila, Paisie şi Natan s-au nevoit în veacul al XVIII-lea în Sihăstria 
Putnei, loc de aspră nevoinţă și de liniște în care se retrăgeau cei mai aleşi monahi 
putneni. 

Calendar Ortodox - Sfântul cuvios Teodor cel sfinţit; Sfinţii cuvioşi Sila, 
Paisie şi Natan de la Sihăstria Putnei 





Sfântul cuvios Teodor cel sfinţit a fost ucenicul Sfântului cuvios Pahomie cel mare. 


Teodor s-a născut în Tebaida de Sus, din părinţi creştini, iar la vârsta de 14 ani, cu 
binecuvântarea mamei sale, a plecat la mănăstire. Auzind de Sfântul Pahomie, a 
mers la mănăstirea din Tabena Egiptului şi a devenit ucenic al acestuia. 


La vârsta de 25 de ani, dascălul său l-a ales pe fericitul Teodor însoțitor în 
cercetarea mănăstirilor puse sub povăţuirea sa. Datorită vieţii sale duhovnicești, la 
30 de ani a fost hirotonit, de unde şi numele Teodor cel sfințit, adică preotul. 

După moartea Sfântului Pahomie, fiind dezbinări şi neînţelegeri în mănăstirile 
pahomiene, Teodor a ales să păstorească în cele şapte mănăstiri, readucând pacea 


şi dragostea frăţească. 


Sfântul cuvios Teodor a plecat în pace la Domnul în anul 367. 

Sfântul cuvios Sila 

Sfântul cuvios Sila s-a născut în anul 1697 în ținutul Botoşanilor, din părinți 
ortodocşi, lon şi loana. A intrat ca frate începător la Schitul Orăşeni (com. 
Cristești, jud. Botoşani), fiind foarte tânăr, de unde, în anul 1714, la vârsta de 17 
ani, a venit la Sihăstria Putnei, unde a fost primit şi apoi călugărit de stareţul Teo- 
dosie. 


După trecerea acestuia la cele veşnice, starețul Dosoftei, noul părinte duhovnicesc 
al schitului, a rânduit să fie hirotonit diacon şi preot, iar la scurt timp să fie tuns în 
schima mare. Ca ucenic şi ajutor al starețului Dosoftei, ieroschimonahul Sila a 
purtat grijă timp de peste 30 de ani de toate cele necesare obștii, ostenindu-se, în 
acelaşi timp, la slujbele bisericii şi la împlinirea pravilei de chilie. 


În toamna anului 1753, trecând la Domnul stareţul Dosoftei, cuviosul Sila a fost 
numit stareț de către mitropolitul Moldovei, Sfântul Iacob putneanul. Ca părinte 
duhovnicesc al obştii, a înnoit viaţa duhovnicească a Sihăstriei Putnei, iar ca bun 
chivernisitor, cu binecuvântarea mitropolitului Iacob, a zidit o biserică nouă de 
piatră cu hramul Buna-Vestire, pe care a împodobit-o cu toate cele trebuitoare, 
precum și o nouă trapeză și chilii. 


Ajuns vestit duhovnic şi povăţuitor de suflete, cuviosul Sila a fost prețuit atât de 
credincioşii simpli, cât şi de domnitorii Moldovei Constantin Cehan Racoviţă şi 
Grigorie Calimachi, precum şi de înalți dregători, egumeni şi arhierei, pe toți 
povăţuindu-i cu înțelepciune pe calea mântuirii. 


Sub îndrumarea sfântului stareţ, monahii din Schit se îndeletniceau cu caligrafierea 
manuscriselor ce cuprindeau sfinte slujbe şi importante scrieri ale Sfinților Părinți. 


Dintre ucenicii săi, cel mai cunoscut este episcopul Rădăuților, Dosoftei Herescu. 
Ultimii ani de viață cuviosul Sila și i-a petrecut în multe lipsuri şi încercări, ca 
urmare a răpirii Bucovinei de către Imperiul Habsburgic, în anul 1774, şi a îngră- 
dirilor puse de noua stăpânire. Schitul nu avea cele necesare hranei monahilor și 
era nevoit să se împrumute de bani şi alimente. 


Cunoscându-şi apropiatul sfârşit pământesc, Sfântul Sila a pus povăţuitor Sihăstriei 
Putnei pe cuviosul Natan, apoi şi-a cerut iertare de la toţi. 


În 23 aprilie 1783, după ce se nevoise aproape 70 de ani la Sihăstria Putnei, 
cuviosul ieroschimonah Sila şi-a dat cu pace sufletul în mâinile Domnului, pe care 
L-a iubit şi slujit întreaga sa viață. 

Sfântul cuvios Paisie 


Sfântul cuvios Paisie s-a născut în anul 1701 şi a intrat de tânăr în viața monahală. 
Pentru vrednicia sa a fost hirotonit diacon, apoi preot, şi a ajuns egumen la 
Mănăstirea Sfântul Ilie, de unde a trecut la Mănăstirea Râșca. 


După o vreme a venit la Schitul Sihăstria Putnei, vieţuind întru adâncă smerenie. 
Deşi nu a fost stareţ al Sihăstriei, el era un rugător înfocat, sprijinind în credința 
ortodoxă pe toți, mai ales în vremea stăpânirii străine. De asemenea, el primise de 
la Dumnezeu darul înainte-vederii, care, adăugându-se celorlalte virtuţi, l-a făcut să 
fie cinstit de către toți ca un mare părinte duhovnicesc. 


Impreună cu stareţii Sila şi Natan a fost martor al greutăților din anii de stăpânire 
austriacă, dar s-a dovedit un nevoitor plin de râvnă. 


A trecut cu pace la cele veșnice în data de 16 decembrie 1784. 
Sfântul cuvios Natan 


Sfântul cuvios Natan s-a născut în anul 1717, fund originar din Paşcani. A fost mai 
întâi vieţuitor şi eclesiarh la Mănăstirea Putna, unde a fost hirotonit diacon, apoi 
preot. 


Dornic de mai multă rugăciune şi liniște, s-a retras la Sihăstria Putnei, unde a 
primit schima cea mare cu numele de Natan. Cuviosul Natan a fost cunoscut ca un 
duhovnic foarte iscusit, fiindu-i părinte duhovnicesc şi marelui mitropolit Iacob 
putneanul. 


Totodată, vieţuitorii din sihăstrie, împreună nevoitori cu el, dar şi credincioşii 
închinători îl cinsteau ca pe un adevărat părinte şi păstrător al bunelor rânduieli 
ortodoxe. 


EI se îndeletnicea și cu caligrafierea de manuscrise și cu alcătuirea pomelnicelor 
ctitoricești. 


În anul 1781 a fost rânduit stareţ de către cuviosul Sila, care se pregătea pentru 
trecerea la cele veșnice. 


Deşi înaintat în vârstă, ieroschimonahul Natan a continuat cu multă râvnă şi 
jertfelnicie lucrarea duhovnicească a înaintașului său, călăuzind obștea încredinţată 

lui spre păstorire timp de trei ani şi jumătate, deși lipsurile şi greutăţile erau tot mai 
mari din pricina ocupaţiei habsburgice. 


La capătul unei vieţi închinate lui Dumnezeu, în neagonisire şi curăție, după ce a 
purtat cu multă răbdare şi necontenită rugăciune povara grea a bolilor, cuviosul 
ieroschimonah Natan s-a mutat la Domnul, a doua zi după sărbătoarea Nașterii 
Mântuitorului Hristos, pe 26 decembrie 1784. 


La scurt timp după trecerea la cele veşnice a celor trei Sfinţi ieroschimonahi, 
Schitul Sihăstria Putnei s-a pustiit din pricina vitregiei vremurilor. 


După mai bine de 200 de ani, la începutul Postului mare din anul 1990, un monah 
putnean, retras pe locul fostului Schit, a văzut o lumină cerească deasupra pro- 
naosului vechii biserici ruinate, lumină care a înconjurat biserica, apoi s-a făcut 
nevăzută. 


La puțin timp după aceasta, pe 24 aprilie 1990, când s-a început refacerea 
Schitului, în pronaosul vechii biserici s-au descoperit mormintele celor trei cuvioşi: 
Sila, Paisie şi Natan, în care se aflau osemintele lor, galbene ca ceara şi răspândind 
bună mireasmă. În anii ce au urmat numeroase vindecări minunate s-au săvârşit la 
racla cu moaștele cuvioşilor. 


De aceea, cu prilejul împlinirii a 550 de ani de la întemeierea Mănăstirii Putna și a 
20 de ani de la resfințirea vechii biserici de la Sihăstria Putnei, Sfântul Sinod al 
Bisericii Ortodoxe Române a hotărât, în şedinţa sa din 6-7 iunie 2016, trecerea în 
rândul Sfinților a cuvioşilor Sila, Paisie şi Natan de la Sihăstria Putnei, cu zi de 
prăznuire la 16 mai. 

Prima slujbă de priveghere în cinstea Sfinţilor cuvioşi Sila, Paisie şi Natan de 
la Sihăstria Putnei 





Momente unice de bucurie şi de emoție au fost trăite la Sihăstria Putnei, în cadrul 
primei slujbe de priveghere în cinstea Sfinților cuvioşi Sila, Paisie şi Natan. 

În sunetul clopotelor, moaştele Sfinţilor putneni au fost purtate în pelerinaj luni 
seara, pe 15 mai, de la Mănăstirea Putna, spre Sihăstria Putnei. Astfel, s-a făcut 
trecerea de la ziua Sfântului Iacob Putneanul, spre ziua de prăznuire a Sfinţilor 
cuvioşi Sila, Paisie şi Natan. 


Prima slujbă de priveghere închinată celor trei sfinți sărbătoriţi, din acest an, pe 16 
mai, a fost oficiată de către Preasfinţitul Părinte Macarie Drăgoi, episcop al Epis- 
copiei Române a Europei de nord, alături de un sobor de preoți şi diaconi. 
Numeroşi credincioşi din ţară, dar şi din străinătate, au participat la rugăciune cu 
emoție. „Ne bucurăm de cinstirea sfintelor moaşte și aș dori acum, la final, să 
dau o definiție pe care a dat-o atât de minunat un copilas, care a spus așa: 





Iată, au fost scoase din pământ ca Dumnezeu, prin rugăciunile lor, să ne 
înalțe la Împărăţia Sa cea veşnică, cea mai presus de ceruri. Ne dorim ca 
împreună cu Sfinţii, aşa cum Suntem acum, Să fim și în grădina Raiului, întru 
bucuria cea nesfârşită, de care se îndulcesc toți sfinţii lui Dumnezeu”, a spus 
Preasfinţitul Părinte Macarie. 


Programul liturgic va continua marți dimineață, cu Sfânta Liturghie care se va 
oficia în cinstea Sfinților cuvioşi Sila, Paisie și Natan. 

Sfintele moaşte ale celor trei cuvioşi vor rămâne în Biserica „Buna Vestire”, la 
Sihăstria Putnei, iar racla cu moaştele Sfântului ierarh Iacob Putneanul se va 
întoarce marți după-amiază la Mănăstirea Putna. 

Anda Elena Pintilie 

Prima Liturghie în cinstea Sfinţilor Sila, Paisie şi Natan, la Sihăstria Putnei 





În calendarul Bisericii Ortodoxe Române au fost pomeniţi astăzi pentru prima dată 
Sfinţii cuvioși Sila, Paisie şi Natan de la Mănăstirea Sihăstria Putnei. Cu ocazia 
acestui moment istoric, la mănăstirea bucovineană a fost oficiată slujba Sfintei 
Liturghii de trei ierarhi ai Bisericii noastre: Înaltpreasfinţitul părinte Teodosie, 
arhiepiscopul Tomisului, Înaltpreasfinţitul părinte Pimen, arhiepiscopul Sucevei şi 
Rădăuţilor şi Preasfinţitul părinte Macarie, episcopul Ortodox Român al Europei 
de Nord. 


La slujbă arhierească au participat stareți şi stareţe, numeroși preoți din Eparhia 
Sucevei și Rădăuţilor, credincioşi din zona Bucovinei și pelerini din alte judeţe ale 
țării. 


La finalul Liturghiei, cuvântul de învăţătură a fost rostit de IPS părinte arhiepiscop 
Teodosie, care a vorbit despre viaţa duhovnicească deosebită a Sfinţilor cuvioşi 
Sila, Paisie şi Natan: 


»0O zi de lumină ne-a adunat astăzi aici, la Sihăstria Putnei, în această prea 
frumoasă biserică, ctitorită de curând şi care parcă a fost pregătită pentru vechii 
vieţuitori din acest locaș monahal, care acum trăiesc mai intens decât atunci 
când au viețuit aievea în trup - Sfinţii cuvioși Sila, Paisie și Natan. Acești trei 
Sfinţi cu adevărat alcătuiesc o treime de slujitori, aşa cum spune acatistul lor. 


Sfânta Mănăstire Sihăstria Putnei se îmbogățește atât de mult astăzi! După 
păsto-rirea celor trei părinţi care au viețuit aici și care au umplut de lumină 
locul acesta și mănăstirea aceasta, la scurt timp, mănăstirea s-a desființat - după 
venirea Stăpânirii austriece. 

După aproape 200 de ani iată, această mănăstire devine mult mai înfloritoare, 
pentru că se întorc aici viețuitorii vechi ai mănăstirii - şi nu se întorc ca să se 
odihnească, ci se întorc ca să vegheze sfânta mănăstire, să se roage pentru 
Sfânta mănăstire, pentru toți părinţii de aici și pentru toți cei ce poposesc aici. 


În aprilie 1990 s-a văzut o lumină mare la biserica de piatră care a fost 
construită prin grija acestor părinţi. La pronaosul bisericii s-a văzut lumină, 
care apoi a înconjurat biserica. Săpându-se în locul acesta s-au găsit sfintele lor 
moaşte. De la început s-a înțeles că nu Sunt oseminte obișnuite ale unor 
vieţuitori de aici, ci sunt Sfinte moaşte, aşa cum sublinia Preafericitul Părinte 
Daniel, Patriarhul Bisericii noastre în cuvântul său și cum vedem și noi. Sfintele 
moaște sunt galbene, și culoarea galbenă a sfintelor moaște arată sfințenia lor. 
De aceea, sfinţii care s-au întors aici, acum ridicându-se din pământ, unde se 
aflau, Sfintele lor moaşte, odoarele lor scumpe, pline de harul Sfântul Duh. De 
acum înainte, ei n-au nevoie de odihnă, precum noi. Ei n-au nevoie de hrană 
precum noi, ei n-au nevoie să se adape cu apă, precum noi. Ci iată, ei sunt plini 
de daruri, ei s-au umplut de harul Sfântului Duh, sufletele lor sunt înaintea 
Tronului Preasfintei Treimi, înaintea Maicii Domnului. Sufletele lor s-au 
îmbrățișat cu sufletele celorlalți sfinți şi harul cu care s-au îmbrăcat se întinde 
din cer, până la sfintele lor moaşte”. 


Cum să ne rugăm Sfinţilor Sila, Paisie şi Natan? 


Ierarhul a subliniat şi cum trebuie să ne rugăm Sfinţilor de la Sihăstria Putnei: „Să- 
i rugăm pe Sfinții cuvioşi părinți ai Sihăstriei Putnei şi să le zicem: Sfinților ai lui 
Dumnezeu, care aţi arătat prin lumina ce a fost văzută în 1990, în aprilie, lumina 
sfințeniei voastre, ca să se caute comorile sfintelor voastre moaște, şi iată, voi 
arătându-vă nouă, ne chemaţi pe noi la credință, la râvna de a sluji pe Dumnezeu, 
la rugăciune şi la dragoste. Vă rugăm, Sfinților cuvioşi, să mijlociţi la Bunul Dum- 
nezeu ca rugăciunea noastră să se aprindă mai mult, credința noastră să se lămu- 
rească mai bine, să fie curată şi, prin credinţă, să ajungem unde este Părintele 
Ceresc şi Fiul Său şi Duhul Sfânt, unde este Maica prea curată şi unde sunteţi voi, 
sfinților! 


Ajutaţi-ne, Sfinţilor cuvioşi Sila, Paisie şi Natan să mergem numai pe calea lui 
Dumnezeu, călăuziți de rugăciunea cea sinceră, de credinţa cea vie, de nădejde 
tare, de dragoste jertfelnică. Să nu ne desprindem sufletul şi inima de Dumnezeu şi 
nici dragostea noastră de voi, sfinților fraţi ai noştri, mai mari biruitori - şi aflându- 
vă voi pururea în rugăciune, chemaţi-ne şi pe noi la rugăciune, şi Cerul, care 
pururea este în rugăciune prin sfinţi şi prin îngeri, să ajute şi pe pământeni, pe noi, 


khkkhkkhkrhkkrhkhkhkhkhkhhkikhkikikrhikikik 


e Xe e e Xe De Xe e e Xe e e e De De e e e e e e De e e e e e e e e XX 


kkhkkhkkkhkhkhkhkikhkhkhkrhkhkhhkikrhkihkikihyik 


XP Xp e Xe Xe De Xe e e Xe e e Xe e e e e e e e e e e E e e e e Xe Xe e XX 


pe toţi, ca rămânând în rugăciune și în priveghere să dorim Patria Cerească, unde 
voi v-aţi sălășluit. 


Să ne întâlnim cu toții în Viaţa cea Adevărată, care este dincolo de viața aceasta, 
unde sufletele noastre, dacă se îmbracă în harul lui Dumnezeu, se împărtăşesc de 
Hristos, pot să se ridice. De viaţă veşnică, sfântă şi plină de bucurie, de lumină şi 
de pace să avem parte cu toţii! Amin”. 


De asemenea, părintele arhimandrit Nectarie Clinci, stareţul Mănăstirii Sihăstria 
Putnei, a vorbit despe importanţa acestei zile pentru obştea pe care o păstorește: 
„Trăim cu toţii astăzi o zi istorică pentru mănăstirea noastră. Pentru prima dată, am 
oficiat Sfânta şi Dumnezeiasca Liturghie în cinstea Sfinților cuvioşi părinți, 
luminători ai Sihăstriei Putnei, Sila, Paisie și Natan. Plini de bucurie am petrecut şi 
ziua de ieri, când s-a făcut pomenirea Sfântului mitropolit lacob Putneanul, şi ziua 
de duminică, când toți acești părinți au fost proclamați oficial sfinți în prezenţa 
Preafericitului părinte patriarh Daniel şi a numeroși alţi ierarhi, membri ai Sfân- 
tului Sinod al Bisericii noastre. Multă bucurie am primit cu toţii la pelerinajul care 
s-a desfăşurat luni, când raclele cu moaştele sfinților canonizați au fost aduse de la 
Putna la Sihăstria Putnei. Noi îi cinsteam pe cuvioşii Sila, Paisie şi Natan încă de 
când moaştele lor au fost descoperite, în anii 90, dar iată că acum, în mod oficial, 
avem slujba Sfinților, Acatistul Sfinților şi Icoana Sfinţilor. Tocmai de aceea, parcă 
mai mult astăzi ca oricând am primit şi am simţit ajutorul şi binecuvântarea 
Sfinților Sila, Paisie şi Natan, luceferi și luminători ai mănăstirii noastre”. 


Ca dar din partea Mănăstirii Sihăstria Putnei, ierarhii care au slujit, precum și 
părintele Melchisedec Velnic, starețul Mănăstirii Putna, au primit icoana Sfinţilor 
Sila, Paisie şi Natan, în care a fost aşezată câte o părticică din sfintele lor moaşte. 


În după-amiaza zilei de azi, moaștele Sfântului ierarh Iacob Putneanul au fost duse 
de la Mănăstirea Sihăstria Putnei la Mănăstirea Putna, fund aşezate în Paraclisul cu 


hramul „Sfinţii apostoli Petru şi Pavel”. 


Tudorel Rusu 

Minuni săvârşite prin rugăciunile Sfinţilor Sila, Paisie şi Natan de la Sihăstria 
Putnei 

Câteva dintre primele minuni săvârşite de Sfinţii cuvioşi de la Sihăstria Putnei. 


Prima reprezentare iconografică a cuvioşilor s-a făcut la Sihăstria Putnei, pe 
peretele de sud al pronaosului bisericii cu hramul Buna Vestire, în urma unui fapt 
minunat. 


ie e se 


O femeie posedată de un duh necurat, a venit la Sihăstria Putnei, dorind să se 
închine la sfintele moaşte ale cuvioşilor Sila, Paisie şi Natan. La 100 de metri 
înainte de schit, i s-au arătat trei bătrâni cu toiege în mâini, cu care aceştia au 
început să izgonească duhurile necurate din acea femeie, care s-a simţit eliberată şi 
s-a vindecat complet. 


Pictorul bisericii, dorind să picteze chipurile celor trei cuvioşi, nu putea să o facă, 
deoarece nu avea nici un fel de mărturie privind înfăţişarea lor. Descriind femeia 
respectivă înfăţişarea celor trei bătrâni, cuvioşii părinţi au fost pictați cu bărbi albe 
mari, şi având fiecare câte un toiag în mână. 

&&& 


In anii 2001-2002, mai multe persoane care sufereau de atacuri din partea demo- 
nilor, venind şi închinându-se la Schitul Sihăstria Putnei, cereau să le fie citite 
rugăciuni de exorcizare şi să se închine la moaștele celor trei cuvioşi. 

Părintele rânduit pentru aceasta a observat că persoanele respective se linișteau, 
îndeosebi după atingerea de moaștele cuviosului Paisie. 


Sfântul cuvios Sila de la Sihăstria Putnei este foarte venerat în satul Schit Orăşeni, 
judeţul Botoşani, locul celor dintâi osteneli pustniceşti ale sale. Aici a fost ridicată 
o casă de oaspeți pusă sub ocrotirea cuviosului. 


Mai mulți oameni ai locului mărturisesc despre ajutorul pe care l-au primit în urma 
rugăciunilor adresate cuviosului Sila, fapt care a dus la încetățenirea expresiei 
„sfântul nostru” în rândul credincioşilor din zonă. 


O tămăduire minunată săvârşită de Cuviosul Sila merită a fi menționată. 


SR 5 e 


O credincioasă din Roman (Doina Chelaru) a primit vindecare de cancer, în urma 
rugăciunilor pe care doamna A. din Suceava 1-a adus-o Sfântului Sila în timpul 
unei vizite pe care a făcut-o la Sihăstria Putnei, în toamna anului 2012: 


„În drum către Sihăstria Putnei, vorbeam între noi (cu preotul paroh Ioan Ungu- 
reanu) să cerem fiecare Sfântului Sila, când vom ajunge lângă racla cinstitelor sale 
moaşte, câte ceva care să ne fie cu adevărat spre folos, ca de la un părinte şi 
ocrotitor al celor ce veneam din ţinutul său natal. Fără ca cu să cunosc detalii 
despre ce ar fi cerut doamna A., la ieşirea din mănăstire, în drum spre izvorul 
Sfântului Sila, am întrebat-o eu dacă a cerut ceva important, iar dânsa, pe scurt, mi- 
a relatat suferinţa în care se găsea prietena ei din Roman, pentru care se ruga, 
având cancer în metastază la oase şi pe care o îngrijise după încă o operaţie la Cluj, 
iar în acele zile o adusese acasă fără ca medicii să-i mai dea multe luni de trăit, căci 
slăbise mult, având cam 47 de kilograme, iar metastaza deja se răspândise către 
organele vitale. 


După aproape o lună de la pelerinajul nostru, fiind în Suceava, am trecut pe la 
doamna A. să o văd, fiind întâmpinat cu următoarele cuvinte: «Părinte, vă rog să 
luaţi loc ca să vă povestesc ce minune a făcut Sfântul nostru Sila!». Prietena ei 
începuse de câteva săptămâni să ia în greutate, mânca cu mai multă poftă şi avea 
mai multă voioşie în comportament. În acele zile, efectuase controlul după operaţie 
la Cluj, iar analiza markerului tumoral, care avea după operaţie valoarea 3000 
(valorile normale fiind între 1-8), indica de această dată valoarea 3! Acest lucru l-a 
făcut pe medicul oncolog, după confruntarea analizelor, să exclame: «Dar 
metastaza unde e? Nu mai înţeleg nimic!». Şi pentru ca lucrurile să fie mai clare, 
pacienta a primit, fără nici o altă intervenţie birocratică, aprobarea unui tratament 

foarte scump, însă compensat de către Ministerul Sănătăţii, iar acum se simte bine, 
cu bucuria că aşa l-a cunoscut pe Sfântul Sila, la «intervenţia» prietenei sale dragi” 
l 


* Preot iconom stavrofor loan Ungureanu, Profesor învățământ primar Violeta Ungureanu, Schit 
Orășeni - File de Pateric dintr-o poveste de istorie, carte tipărită cu binecuvântarea 
Înaltpreafinţitului Părinte Teofan, arhiepiscopul Iaşilor şi Mitropolitul Moldovei şi Bucovinei, 
Ed. Performantica, laşi, 2014, p. 29-30. 

ÎPS Teodosie, arhiepiscopul Tomisului: „Sfinţii cuvioşi Sila, Paisie şi Natan 
ne-au umplut de har, de bucurie şi de înţelepciune” 





Casa lor este Cerul, dar casa lor este și această mănăstire în care ei s-au nevoit Şi, 
prin nevoinţa lor - rugăciunea, postirea și toată meditaţia lor către Dumnezeu - au 
câştigat cununa Vieţii. Am venit, aşadar, într-o casă sfântă a Sfinților cuvioşi ai 
Sihăstriei Putna. Ei, în chip nevăzut, pe toţi ne-au îmbrăţişat. 


i se ste 


Aceşti trei sfinți cu adevărat alcătuiesc o treime de slujitori, aşa cum spune 
acatistul lor. Bucuria de a-i avea astăzi aproape este bucuria cea mai mare. Sfânta 
Mănăstire Sihăstria Putnei se îmbogățește atât de mult astăzi! După păstorirea celor 
trei părinți care au vieţuit aici şi care au umplut de lumină locul acesta și 
mănăstirea aceasta, la scurt timp, mănăstirea s-a desfiinţat - după venirea stăpânirii 
austriece. După aproape 200 de ani iată, această mănăstire devine mult mai 
înfloritoare, pentru că se întorc aici viețuitorii vechi ai mănăstirii - şi nu se întorc 
ca să se odihnească, ci se întorc ca să vegheze sfânta mănăstire, să se roage pentru 
sfânta mănăstire, pentru toţi părinţii de aici şi pentru toţi cei ce poposesc aici. 


lată, în aprilie 1990 s-a văzut o lumină mare la biserica de piatră care a fost 
construită prin grija acestor părinţi. La pronaosul bisericii s-a văzut lumină, care 
apoi a înconjurat biserica. Săpându-se în locul acesta s-au găsit sfintele lor moaște. 
De la început s-a înţeles că nu sunt oseminte obişnuite ale unor vieţuitori de aici, ci 

sunt sfinte moaşte, aşa cum sublinia Preafericitul Părinte Daniel, patriarhul 
Bisericii noastre în cuvântul său şi cum vedem şi noi. Sfintele moaşte sunt galbene, 
şi culoarea galbenă a sfintelor moaşte arată sfințenia lor. 


De aceea, sfinţii care s-au întors aici, acum ridicându-se din pământ, unde se aflau, 
sfintele lor moaşte, odoarele lor scumpe, pline de harul Sfântul Duh. 


De acum înainte, ei n-au nevoie de odihnă, precum noi. Ei n-au nevoie de hrană 
precum noi, ei n-au nevoie să se adape cu apă, precum noi. Ci iată, ei sunt plini de 
daruri, ei s-au umplut de harul Sfântului Duh, sufletele lor sunt înaintea Tronului 
Preasfintei Treimi, înaintea Maicii Domnului. Sufletele lor s-au îmbrățișat cu 
sufletele celorlalți sfinți şi harul cu care s-au îmbrăcat se întinde din cer, până la 
sfintele lor moaşte. 


Ei sunt neadormiţi, ei veghează atunci când şi noi veghem, dar şi atunci când noi 
mai avem nevoie de somn, de odihnă. Cei ce trec din viaţa aceasta în viaţa lângă 
Dumnezeu fără supărare, fără noapte, fără foame, fără sete, dar hrănindu-se şi 
adăpându-se neîncetat din Lumina harului lui Dumnezeu, aceştia sunt semenii 
noștri cei apropiaţi, frații noştri mai mari, care cu adevărat nu ne uită pe noi. 


Aşa cum îngerii au fost aşezaţi de Dumnezeu să fie slujitorii noștri şi fiecare dintre 
noi, la Botez, primim un înger care să ne însoţească şi să ne păzească, și sfinţii, 
semenii noștri mai mari, biruitori, ne sunt aproape - pentru că ei s-au umplut de 
dragostea lui Dumnezeu. lar dragostea lui Dumnezeu coboară până la noi, pe 
pământ şi dragostea lui Dumnezeu ne ţine pe toți în viaţă. Căci cu primul păcat ar 
trebui să şi murim, dar numai dragostea lui Dumnezeu ne ţine. 


lată, sfinții ca prieteni ai lui Dumnezeu şi frați mai mari ai noştri, când sunt 
chemaţi în rugăciuni nu zăbovesc, ci coboară îndată harul pe care l-au primit de la 
Dumnezeu la noi şi ne învăluie și pe noi cu harul sfințeniei, al înțelepciunii, al 
dragostei, ai nădejdii, al puterii de a împlini şi noi voia lui Dumnezeu, ca luptători 
pentru credinţă împotriva păcatului şi împotriva răului, să ne încununăm şi noi cum 
s-au încununat sfinții. Toţi sfinții au primit o cunună - cununa vieţii pe care trebuie 
s-o râvnească fiecare dintre noi. Această cunună a vieţii este haina sfințeniei în care 
ei au fost îmbrăcaţi de Dumnezeu. Această haină a sfinţeniei trebuie să o căutăm 
toți. 


Mănăstirea Sihăstria Putnei are acum atâta bogăţie prin cei trei sfinți, încât în 
fiecare zi de-am veni să căutăm pe sfinți să mijlocească pentru noi, ne-am umple 
de mai mari daruri duhovnicești. Fiecare zi trebuie să fie pentru noi un dar, de 

acum înainte, mai ales pentru cei care am participat la prima sărbătoare a Sfinților 
cuvioşi Sila, Paisie şi Natan de la Mănăstirea Sihăstria Putnei. 


Pe Sfântul Iacob mitropolitul, pomenit ieri la Mănăstirea Putna şi pe Sfinţii cuvioși 
Sila, Paisie şi Natan să-i chemăm în fiecare zi în mijlocirea noastră. Ei astăzi ne-au 
îmbrățișat, s-au bucurat că am venit la praznicul lor. Casa lor este Cerul, dar casa 
lor este şi această mănăstire în care ei s-au nevoit şi, prin nevoinţa lor - rugăciunea, 
postirea și toată meditaţia lor către Dumnezeu - au câștigat cununa Vieţii. Am 
venit, așadar, într-o casă sfântă a Sfinţilor cuvioşi ai Sihăstriei Putna. Ei, în chip 
nevăzut, pe toți ne-au îmbrățișat. Şi când mergi în casa cuiva, dacă este gazdă 
bună, îți oferă ce are mai bun, ca să te simţi bine în casa sa. lată, în mănăstirea 
aceasta care găzduiește sfintele moaște ale Sfinţilor cuvioși Sila, Paisie şi Natan 
noi am primit cele mai frumoase, cele mai alese și sfinte daruri. Noi am primit aici 
arvuna vieţii. 


Sfinţii ne-au umplut de har, de bucurie și de înțelepciune. Să rămânem cu aceste 
daruri, să nu le risipim niciodată, să ne bucurăm că ne-am întâlnit astăzi cu 
cetăţenii Cerului care, pentru timpul pe care îl petrecem noi aici, devin şi cetăţeni 
ai pământului - dar cinstiți şi prea slăviţi. Și vin cu sfințenia de la Dumnezeu din 
Cer şi ne-o dăruiesc nouă, ca să avem cu adevărat putere şi înţelepciune, rugăciune 
vie şi postire curată, nădejde tare şi dragoste jertfelnică, ca să luptăm şi noi, să ne 
întâlnim cu ei. Astfel, dar, deşi aveam multe de făcut în Eparhia mea, sfinţii m-au 
chemat aici. Sunt bucuros că la invitaţia Înaltpreasfinţitului Părinte arhiepiscop 
Pimen am fost alaltăieri, ieri și azi în patria acestor sfinți care ne oferă nu numai 
ajutor ca mijlocire către Dumnezeu, ci personal ne oferă daruri duhovniceşti. De 
aceea, să rămânem în comuniunea sfinților! 


(Fragment din predica rostită de către Înaltpreasfinţitul Teodosie, arhiepiscop al 
Tomisului, la prima Liturghie săvârşită de ziua Sfinţilor cuvioşi Sila, Paisie şi 
Natan de la Sihăstria Putnei - 16 mai 2017) 

Arhim. Damaschin Luchian - Lumini de sfinţenie la Sihăstria Putnei 





În pădurile Bucovinei, poienile mănoase sunt darul lui Dumnezeu pentru turmele 
de oi purtate cu răbdare din primăvară până-n toamnă de oameni vrednici şi dârzi, 
asemeni bradului de alături. Așa ar fi rămas şi ceea ce numim astăzi Sihăstria 
Putnei: un loc, printre altele, pentru pășunat ori, mai încoace, popas la sfârşit de 
săptămână, între prieteni. Dar au fost ei, sihaştrii smeriţi care, iubind acest loc și 
sălășluindu-se aici, au făcut dintr-o simplă poiană „Poiana Sihăstriei”. Dintre 
dânşii, trei ne sunt, peste veacuri, chipuri de lumină binecuvântată: Sila, Paisie şi 
Natan. 


Când cuviosul Sila a ajuns la Sihăstria Putnei, viața monahală în aceste locuri era 
veche de aproape 300 de ani. Părăsind cele de jos ale lumii şi tânjind după cele de 
sus, părinţii s-au nevoit aici, în sihăstrie, glasurile lor de rugăciune unindu-se cu 
şipotul râului Ursoaia care le străbătea incinta. 


Sila, botoşănean de obârşie, vine la Sihăstria dintr-altă obşte, după ce stareţul său, 
Ghedeon, trece la Domnul. „Am rămas fără stareţ”, avea să mărturisească la acel 

moment Sila, vădind cât de mult preţuia el vechea predanie a uceniciei pe lângă 
cineva care poate să-ţi îndrume paşii. 


Osârdnic lucrător pentru Casa Domnului 


Tânărul Sila era plin de avânt. Teodosie, starețul Sihăstriei, îl citeşte pe dinlăuntru, 
îl primeşte la Sihăstria şi îl face în scurtă vreme monah și preot, deși avea vârsta 
fragedă. Lui Dosoftei, urmașul la conducerea obştii, neobositul Sila îi este mână 
dreaptă timp de 30 de ani, purtând grijă de toate cele necesare frăţiei. 


Schitul din Poiana Sihăstriei nu avea nici un fel de venit propriu, ci se întreținea 
din daniile domneşti şi din darurile bunilor creştini. Îl aflăm acum pe Sila printre 
boierii din laşi ori la domnitorii din Țara Românească, cerând milostenie pentru 
smeritul schit, întorcându-se apoi cu cele de trebuinţă pentru biserică şi pentru 
părinţi, parte dintre ele dăruindu-le, cu dragoste, inclusiv Mănăstirii Putna. 


Hrisoavele vremii ne vădesc cât de primit era părintele Sila de la Sihăstria Putnei şi 
cum cuvântul său, plin de miez și îndemnător la milostenie, îndupleca inimile spre 
fapta cea bună. 


Preînnoirile la Sihăstria au continuat mai ales după ce cuviosul Sila a ajuns stareţ. 
Bisericuța de lemn era neîncăpătoare, aşa că, după patru ani de lucrare trudnică, o 
nouă biserică, din piatră de râu, se zărea în Poiana Sihăstriei, pusă sub ocrotirea 
Maicii Domnului. A târnosit-o episcopul Dosoftei Herescu de Rădăuţi, şi el 
călugărit la Sihăstria. Alături de biserică, şi chiliile, trapeza, cămările și alte zidiri. 


Este adevărat că a construi din piatră şi lemn e mult mai uşor decât zidirile pe 
dinăuntru, şi aceasta o ştia prea bine şi cuviosul Sila. De aceea, el a încurajat viața 
duhovnicească a părinţilor, dragostea pentru slujba bisericii, osteneala mâinilor 
pentru culegerea textelor, traduceri şi întocmiri de pomelnice - semn al recu- 
noștinţei pentru dăruitori. Un zid de biserică fără adunare de rugăciune la miez de 
noapte ori în revărsat de zori este ca o candelă cu luminile stinse. lar aici, la 
Sihăstria Putnei, luminile din sufletele şi din opaiţele veghind asupra Ceaslovului 
şi Psaltirii părinților nu s-au stins niciodată, atât timp cât vremurile au îngăduit. 


Din nefericire, nu au îngăduit prea mult. După răpirea Bucovinei de către Imperiul 
Austro-Ungar (1775), Sihăstriei 1 s-au pus multe interdicții, daniile obişnuite ale 
domnitorilor moldoveni au încetat, astfel încât cuviosul Sila cere din nou, prin 
scrisori, îngăduință de la stăpânitorii vremii şi ajutor de la bunii creștini. Răspun- 

surile au fost firave, dar starețul Sila a reuşit să mai prelungească viaţa 
mănăstirească de aici, în ciuda hpsurilor materiale şi a asupririi care se înteţea. 


Anii adunându-se, cuviosul Sila se retrage de la conducerea schitului, pentru a se 
apleca, mai cu osârdie, spre cele care țin mai mult de „viaţa de dincolo”. Și atunci, 
cu atât mai mult acum, ceea ce numim „administraţie” aducea cu sine, inevitabil, şi 
risipire, şi griji, nu totdeauna ușor de gestionat, astfel încât, pentru o bună aşezare, 
era nevoie de refugii în zone mai sigure ale sufletului, cele care să susțină zdroaba 
zilei: 


Cuviosul Sila a mai trăit doi ani, iar la 23 aprilie 1783 a trecut la cele veşnice, în 
vârstă de 86 de ani, dintre care 70 i-a petrecut în nevoinţă la Sihăstria Putnei. 


Duhovnic şi rugător smerit 


Pe cuviosul Paisie îl ştim din puţine însemnări. Şi viața lui dinainte de a veni la 
Sihăstria, şi anii petrecuţi aici (peste 20) sunt încă ascunși în privinţa detaliilor. 
Cunoaștem că a fost de aceeaşi vârstă cu cuviosul Sila, că a fost egumen la o 
mănăstire închinată Sfântului Ilie, apoi rânduit la Mănăstirea Râșca, după care s-a 
retras la Sihăstria. 


De ce s-a retras aici? E limpede: dorul de liniştire şi de rugăciune îl face pe monah 
să caute, cu blagoslovenia cuvenită, locuri și rânduieli și părinți unde acest dor 
poate fi ostoit. 


Dintr-o însemnare a vremii aflăm că ascultarea lui era cea de slujitor la altar şi de 
duhovnic. Paisie a fost, aşadar, la Sihăstria, omul din spate, cel care asigura susți- 
nerea tăcută, smerită şi rugătoare a schitului din poiană. 


Starețul Sila a găsit în bătrânul sihastru Paisie pe duhovnicul care rămâne la chilie 
şi vorbeşte cu sfinții, aşa cum, peste un veac şi jumătate, la o altă Sihăstrie, cea a 
Neamţului, bătrânul duhovnic şi rugător Paisie Olaru susținea, cu discreţie, 
lucrarea plină de avânt şi energie a părinților Cleopa, Ioil, Ioanichie şi Victorin. 


Martor al greutăților din ultimii ani de existenţă ai Sihăstriei Putnei, cuviosul Paisie 
se mută și el la cele veşnice pe 16 decembrie 1784. 


Caligraful şi cronicarul 

Cel de-al treilea părinte din troița de cuvioşi de la Sihăstria Putnei din veacul al 
XVIII-lea este Natan. Se trăgea din părțile Paşcanilor, de unde a venit la Mă- 
năstirea Putna, fund aici călugărit, apoi hirotonit ieromonah și rânduit cu ascultarea 
de eclesiarh. Și el dornic de mai multă rugăciune, se va retrage la Sihăstria Putnei, 
unde va primi schima mare cu numele de Natan, numindu-se de acum pe sine 
„smeritul ieroschimonah Nathan, fiu al aceştii Sfinte Săhăstrui”. 


Două au fost coordonatele principale care au marcat viaţa cuviosului Natan: a fost 
părinte duhovnicesc în mai multe locuri, povăţuind şi persoane cu mari 
trat cu o scriere caligrafică inconfundabilă, a întocmit pomelnice şi a copiat 
manuscrise. Aceste două daruri primite de la Dumnezeu, pe care cuviosul Natan le- 
a cultivat cu smerenie şi în ascultare de stareţii săi şi de episcopii vremii, s-au 
dovedit a aduce multă rodire. 


Mai mult decât atât, cuviosul Natan făcea şi o muncă de cronicar. Însemnările lui 
despre domni, vlădici sau boieri, din pomelnicele pentru Mitropolia Moldovei, 
mănăstirile Bisericani și Putna sau schiturile Sihăstria din Putna sau Doljeşti, din 
ținutul Neamţ, bucură ochii cercetătorului istoriei acelor vremi. Atare menționări 
făcute de călugări în scriptoriile mănăstirești sunt, în nu puţine cazuri, singurele 
indicii despre persoane şi timpuri. 


Natan a fost omul deopotrivă atent la drumul său lăuntric și conectat la realitățile și 
cerințele timpului. După retragerea cuviosului Sila din stăreție, aceasta va fi 
preluată de cuviosul Natan, și el în vârstă de acum, ascultare pe care o va duce 
timp de trei ani şi jumătate, în condițiile în care greutățile venite odată cu 
stăpânirea celor străini de neam și de credință s-au întețit. 


Scrisorile cuviosului Natan ne sunt mărturie pentru fidelitatea sa față de credința 
cea dreaptă şi faţă de limba curată românească pe care nu o dorea înlocuită cu o 
alta, așa cum se intenționa a se realiza în şcolile copiilor bucovineni. Trist pentru 
zilele în care şi-a trăit ultimii ani ai vieţii, dar cu bucurie în duh şi împlinit pentru 
câte a lucrat spre binele Bisericii, cuviosul Natan, după o scurtă suferinţă trupească 
cu care a fost „curățat” ca aurul în topitoare, se mută alături de părinţii săi iubiți 
sihăstreni din ceruri, a doua zi după sărbătoarea Naşterii Domnului, la 26 
decembrie 1784. 


Preaslăviţi de Domnul și iubiţi de credincioși 

Sihăstria Putnei nu a mai rezistat mult timp. Ultimii vieţuitori ai ei au fost mutați, 
din porunca stăpânirii, la Mănăstirea Putna şi, în timp, biserica pe care au zidit-o şi 
în care s-au rugat cuvioşii a ajuns ruină. După două veacuri de pustiire şi uitare, în 
acel frumos aprilie al anilor “90, cu binecuvântarea bătrânului stareț Iachint al 
Putnei, părintele Sebastian începea, cu hotărârea-i cunoscută, refacerea Sihăstriei. 
Printre pietre şi ierburi, s-au găsit vechile pietre de mormânt și, sub ele, osemintele 
galbene şi frumos mirositoare ale cuvioşilor părinți de odinioară: Sila, Paisie şi 
Natan. Aşezate în raclă frumos sculptată, ele vor întări, dându-le puteri şi 
încredere, pe cei care vor osteni la zidirile cele noi, dar şi pe credincioşii care, iată, 
de 25 de ani vin şi se închină lor cu evlavie, cerându-le ajutorul. 





În aşteptarea scrierii lor în calendarul credinţei şi evlaviei creştine, după urmarea 
câtorva pași statorniciţi de rânduiala Bisericii, cuvioșii Părinți Sila, Paisie şi Natan 
ni se înfăţişează în chipul lor luminat și cuminte de părinți pururi iubitori de fii, 
inspiratori pentru urmaşi, dar mai ales pururi mijlocitori pentru lume înaintea 
Domnului. Pentru ei, şi prin ei, la 4 km de la ieşirea din Putna avem „Poiana 
Sihăstrier”, loc binecuvântat pentru întâlnirea cu prietenii de Sus. 


Arhim. Damaschin Luchian, 09 iunie 2016 


khkikhkkhkhkkrhkhkhkhkhkhhkikhkhkikhikiki 


e Xe e e Xe e Xe e e Xe e e e De De e e e e De e De e e e e e e e e XX 


Preasfinţitul Calinic Botoşăneanul, episcop-vicar al Arhiepiscopiei Iaşilor: 
Mănăstirile Putna şi Sihăstria Putnei - două pepiniere ale sfinţeniei din 
„Dulcea Bucovină” 


SPÂNITVLS IERARH SFÂNT CUVIOS  SPÂNTVL CVOIOS SPÂNTVL CVVIOS 
IACOB PVINEANVL Na'TAN SIA PAISIE 





Domnia lui Ştefan cel mare (1457-1504) şi a lui Petru Rareş (1527-1546) în Mol- 
dova - dar şi cea a lui Matei Basarab (1632-1654) şi a lui Constantin Brân- 
coveanu (1688-1714) în Muntenia - reprezintă epoca de glorie a organizării şi 
dezvoltării vieţii monahale pe toate planurile, secundată de reorganizarea adusă 
monahismului românesc de Sfinții Nicodim de la Tismana, Paisie de la Neamţ, 
starețul Gheorghe şi Calinic de la Cernica, care s-a transmis în toate mănăstirile din 
țară, prin felul înţelegerii şi reînnoirii vieţii monahale. Acea practică idioritmică 
sau chinovială din epoca patristică - moştenită de la Sfinții Pahomie cel mare, 
Antonie cel mare, Vasile cel mare, loan Casian, loan cel sfinţit, Teodor cel sfințit - 
precum şi atmosfera isihastă de la Muntele Athos se regăsesc şi astăzi în toate 
mănăstirile şi schiturile din ţară, aşa încât - alături de documentele vechi, de filele 
bătrânelor cronici, de predaniile strămoşilor şi de obiceiurile pământului - aşe- 
zămintele monahale sunt mărturii de necontestat care ne ajută să cunoaştem cele 
mai neaşteptate aspecte din istoria poporului nostru. Şi să înţelegem moştenirea 
culturală, religioasă şi spirituală a acestui popor răstignit, dar înviat în decursul 
istoriei. Mai mult, mănăstirile noastre au fost dintodeauna adevărate pepiniere ale 
sfinţeniei, în care au crescut duhovniceşte şi s-au format oameni pe măsura şi 
vrerea lui Dumnezeu. 

Mitropolitul Iacob putneanul şi Sfinții cuvioşi Sila, Paisie şi Natan - prăznuiţi 
liturgic în zile de 15 şi 16 mai la Mănăstirile Putna şi Sihăstria Putnei - sunt doar 
câţiva dintre cei peste 150 sfinți canonizaţi de Sfânta noastră Biserică şi care au 
fost crescuţi în astfel de pepiniere mănăstireşti, unii dintre ei chiar la vârste foarte 
fragede. 


2 5 e 


Sfântul mitropolit Iacob putneanul s-a născut într-o familie de buni creştini din 
nordul Moldovei la 20 ianuarie 1719. Ulterior, părinţii lui Adrian şi Mariana, un 
frate, o soră şi cumnatul lui după soră s-au călugărit. La 12 ani, în 1731, a intrat ca 
frate la Mănăstirea Putna, primind schima mică doi ani mai târziu, în 1733, când 
era de 14 ani. 


La 17 ani, în 1736, a fost hirotonit diacon şi preot de către mitropolitul Antonie, 
părintele lui duhovnicesc; în 1744, la vârsta de 25 ani, a fost numit egumen al 
Mănăstirii Putna, iar un an mai târziu, în 1745, a fost ales episcop de Rădăuţi; în 
1750 - după doar cinci ani de slujire în demnitatea episcopală - a fost ales mitro- 
polit, conducând destinele Mitropoliei Moldovei din 1750 până în 1760. 


Ca egumen şi stareţ a crescut şi format duhovnici dintre monahii şi preoţii de mir; a 
inițiat caligrafi, dascăli şi traducători din limbile greacă şi slavonă şi a aşezat rân- 
duială în mănăstire aşa încât, în timpul său, intensitatea vieţii duhovniceşti de la 
Mănăstirea Putna era recunoscută nu numai în lumea monahală, ci şi în cea laică. 
Călugări şi tineri - nu numai din partea locului, ci şi din Maramureş, din Galiţia şi 
chiar din Grecia - veneau la Mănăstirea Putna, în primul rând pentru viaţa lui 
sfântă, despre care se ştia nu doar în hotarele Moldovei, şi în al doilea rând ca să 
înveţe carte. 


La Mănăstirea Putna funcţiona o şcoala greco-slavo-românească de foarte bună 
calitate (a se vedea Ştefan Bârsănescu, „Școala greco-slavo-românească de la Mă- 
năstirea Putna”, publicat în „Revista de Pedagogie”, XV (1966), nr. 6, p. 24). 


Ca episcop, încă din primul an în care a fost ales în scaunul episcopal de la 
Rădăuţi, în 1745, s-a îngrijit să vadă lumina tiparului Liturghierul, tradus din gre- 
ceşte de către Evloghie Dascălul; este cel de-al doilea Liturghier românesc din 
Moldova, după cel al Sfântului ierarh Dosoftei (1679, 1683). De altfel, încă de pe 
vremea când era egumen şi stareţ, Sfântul mitropolit lacob putneanul a fost un 
susținător fervent al traducerilor cărților de cult în limba română, continuând astfel 
opera Sfântului mitropolit Dosoftei. Doi ani mai târziu, în 1747, Grigore al II-lea 
Ghica, Domnul Moldovei, dimpreună cu membrii divanului şi ierarhii din Sinodul 

mitropolitan au hotărât înfiinţarea a trei şcoli primare în centrele episcopale din 
Roman, Huşi şi Rădăuţi; la Rădăuţi, şcoala în care se învăţa slavona, greaca şi 
româna, funcţiona chiar în sediul episcopal. 


Ca întâistătător al Bisericii din Moldova, după retragerea mitropolitului Nichifor 
din jilțul vlădicesc, - în cei zece ani de slujire în această demnitate, 1750-1760, sub 
diferite domnii fanariote care se schimbau de la o zi la alta - mitropolitul Iacob 
putneanul a desfăşurat o intensă activitate pastorală, misionară şi socială; a pro- 
movat cultura şi tiparul şi a vegheat - cu acelaşi interes - la traducerea de cărți 
folositoare de suflet. 


În fapt, Sfântul mitropolit Iacob putneanul - prin Evloghie Dascălul pentru tradu- 
cerile din limba greacă şi Vartolomeu Măzăreanu pentru cele din slavonă - a reluat 
traducerea cărţilor, care - de la Sfântul mitropolit Dosoftei - stagnase; şi a tipărit 
mai întâi Liturghierul slavo-român, tradus din nou, în 1745, la Rădăuţi. Apoi a 
tipărit la laşi o Carte de rugăciuni (1751), Synopsis (1751) - adică adunarea celor 
şapte Sfinte Taine şi a celor şapte Laude ale Sfintei Biserici şi canoane din Sfânta 
Pravilă ce sunt trebuincioase la Taina Duhovniciei, Târnosania (1752), Evholo- 
ghionul, adică Molitvelnicul (1754), Penticostarul (1754), Antologhionul (1755), 
Apostolul (1756), Psaltirea (1757), Liturghierul (1759), Antologhionul (1760). 


Tot la Iaşi, Sfântul Iacob putneanul s-a îngrijit să publice cărți folositoare de suflet, 
dintre care: Adunarea de multe învățături pentru preoți (1753), Alfavita (1755) şi 
Bucvarul - primul Abecedar din Moldova, retipărit în 1759, Despre lemnul Sfintei 
Cruci (1759) ş.a., şi a rânduit să fie traduse Vieţile sfinţilor, modele de viaţă pentru 
orice om dornic de a accede la Împărăţia lui Dumnezeu. S-au tradus şase dintre 
cele douăsprezece volume ale Vieţilor sfinților, pe lunile septembrie, octombrie, 
noiembrie, martie, aprilie şi mai, însă fără a fi publicate. Nu doar acestea, ci - din 
păcate - şi alte cărți, pe care el a rânduit să fie traduse, au rămas în manuscris, după 
retragerea din scaunul de mitropolit. Cărțile tipărite în timpul lui au fost folositoare 
nu doar credincioşilor şi slujitorilor din Moldova, ci şi celor din toate zonele 
locuite de români. 


De numele Sfântului mitropolit lacob putneanul se leagă începutul primei şcoli 
elementare, înfiinţată în satul Putna din judeţul Suceava, atestată documentar prin 
hrisovul Domnitorului Teodor Callimachi în 1759; această şcoală avea să func- 
ționeze fără întrerupere până astăzi şi unde - până la mijlocul secolului al XIX-lea - 
au predat părinţii călugări. 


kk hkkhkhkkrhkhkhkhkhkhhkikhkhkikhikiki 


Xe Xe e Xe Xe e Xe e e Xe e e e De De e e e e e e De e e e e e e e e XX 


kkkkhkkkhkhkhkhkikhkhkhkrhkhkhhkikrhkihkikihyik 


XP Xp e Xe Xe e Xe e e Xe e e Xe e De e Xe e e e e e e E e e e e e e XX 


În paralel cu activitatea tipografică, în urma cutremurului din 1739, s-a preocupat 
de fortificarea bisericii Mănăstirii Putna, adăugându-i-se cinci contraforți, s-a 
refăcut acoperişul şi turla bisericii, care a fost dărâmată în întregime şi căreia 1 s-au 
adăugat cele opt colonete ornamentale; s-au refăcut zidul de nord al bisericii - 
afectat de cutremur - şi zidul de incintă şi a fost consolidată clopotniţa. 


În plus, s-a construit Paraclisul „Sfinţii apostoli Petru şi Pavel” şi corpul de chilii. 


De asemenea, s-a ferecat icoana făcătoare de minuni a Maicii Domnului cu argint 
aurit de către monahul Rafail şi s-a dotat biserica cu icoanele praznicare şi ale 
sfinților de peste an, cu steaguri pentru procesiuni şi cu multe alte lucruri folo- 
sitoare bisericii, de foarte bună calitate, aduse de la Kiev. 


Mitropolitul Iacob putneanul a ajutat şi vegheat duhovniceşte nu doar la bunul 
mers al Mănăstirii Putna - fiind considerat al doilea mare ctitor al acesteia - ci şi la 
bunul mers al altor mănăstiri, schituri şi biserici, dintre care amintim: Mănăstirea 
Sihăstria Putnei, Sihăstria Ursoaia, Sihăstria Doljeşti, Biserica „Sfântul Dumitru” 
din Suceava, Catedrala din Suceava şi Catedrala mitropolitană de la Iaşi. 


Demn de amintit este faptul că, în 1757, Sfântul mitropolit lacob putneanul l-a 
determinat pe Domnitorul Constantin Racoviţă să construiască Spitalul „Sfântul 
Spiridon” din laşi - primul spital public cu statut de mănăstire - după modelul celor 
de la Roman şi Focşani, ctitorite de episcopul Ioanichie al Romanului, cărora - în 
1756 - Domnitorul, prin 12 hrisoave, le-a acordat însemnate privilegii, venituri, 
moşii şi scutiri de taxe, pentru a asigura funcționarea lor. 


Sfântul mitropolit Iacob putneanul a fost un ierarh de atitudine, care a schimbat 
legi - în 1755 Domnitorul Matei Ghica, la propunerea mitropolitului, a schimbat 
procedura de tranzacţie, aceasta devenind lege; şi a întărit Regulamentul de func- 
ționare al breslelor groparilor din Botoşani şi Suceava, prin care îi obliga să-i 
îngroape şi pe străini - a stopat războaie; aici mă refer la anul 1758, când mitro- 
politul împreună cu episcopii sufragani, secundaţi de egumenii şi boierii din 
Moldova au trimis o plângere la hanii tătari din Bugeac şi Nogai în care au cerut să 
înceteze distrugerea ţării şi uciderea populaţiei. Şi nu a cedat presiunilor domni- 
torilor Constantin Racoviţă, Scarlat Ghica şi loan Teodor Callimachi - care îi 
cereau ridicarea blestemului pus pe capul celor care ar fi reintrodus văcăritul, 
pogonăritul şi vădrăritul, după ce în 1749 mitropolitul îl convinsese pe Constantin 
Racoviţă, Domnul Moldovei să desființeze vecinia, echivalentul iobăgiei din Mol- 
dova. 

Pentru că presiunile politice de la o zi la alta se intensificau - deşi în acea perioadă 
autoritatea civilă, în luarea deciziilor, era influenţată în bine de către Biserică - 
pentru a nu fi forțat să facă compromisuri de nici un fel a renunţat la scaunul de 
mitropolit şi s-a retras în anul 1760 la Mănăstirea Putna, spunând: „M-am lepădat 
şi de Mitropolie şi de cinste şi de toate ale acestei lumi, numai focul jurământului 
să nu-mi iau în cap şi în suflet...”. Desigur că, după înlăturarea acestor impozite de 
pe capul cetăţenilor, în anii următori ţara a înflorit, sporindu-se - totodată - naşterea 
de prunci. 


După revenirea în obştea mănăstirii, în 1761, cu acelaşi neastâmpăr şi necurmată 
râvnă, a continuat şirul înnoirilor prin construirea fântâni din incinta mănăstirii şi a 
pavajului cu lespezi de piatră din biserică, pavaj care înainte de 19809 a fost înlocuit 
cu pardoseală de marmură. Nu mai puţin clopotul Buga, de la Sfântul Ştefan, a fost 
returnat în atelierele din Liov; patru ani mai târziu, în 1765, a dăruit policandrul cu 
35 braţe, realizat din alamă, care se află până azi în naosul mănăstirii; iar în anul 
1773 - împreună cu episcopii Antonie de Roman şi Dositei de Rădăuţi, sprijiniți 
financiar şi de câţiva părinţi cu dare de mână - a făcut catapeteasma bisericii, 
poleită cu aur. 


Sfântul mitropolit Iacob putneanul s-a strămutat la cele veşnice pe 15 mai 1778, 
după ce - în prealabil, cu două zile înainte, pe 11 mai - a primit schima cea mare la 
Sihăstria Putnei, primind numele de Eftimie; şi-a luat numele după numele 
Sfântului Eftimie cel mare în a cărui zi de pomenire, 20 ianuarie, s-a născut. A fost 
înmormântat în pridvorul Mănăstirii Putna, îmbrăcat ca un schimnic, fără veşminte 
şi însemne arhiereşti. 


In ziua de 15 iunie a anului 2016 - când a fost desfăcută cripta de către părinții mă- 
năstirii, în prezenţa stareţului şi a chiriarhului locului - s-au găsit relicvele sfântului 
de culoarea „pâinii coapte şi rumene”. 


Punerea în raclă a sfintelor sale moaşte - racla fiind sfințită în prealabil de către 
Preafericitul părinte loan al X-lea, patriarhul Antiohiei şi al Întregului Orient, care 
se afla în vizită la Mânăstirea Putna ce a avut loc în ziua de 25 septembrie a anului 
2016, ca parte a sărbătoririi celor 550 de ani de la punerea pietrei de temelie a 
mănăstirii de către mitropolitul Teoctist în prezenţa Sfântului voievod Ştefan cel 
mare. 


Sfântul Sinod al Bisericii Ortodoxe Române a hotărât - în şedinţa din 6-7 iunie 
2016 - trecerea mitropolitului Iacob putneanul în rândul sfinților, având ca zi de 
prăznuire 15 mai. Proclamarea solemnă a canonizării mitropolitului Iacob —put- 

neanul şi a cuvioşilor Sila, Paisie şi Natan - ucenicii lui de la Mănăstirea Sihăstria 
Putnei - a avut loc duminică, 14 mai 2017, în prezenţa prea fericitului Daniel, 
patriarhului României, precum şi a mai multor ierarhi ai Sfintei noastre Biserici. 


Mâine zi, ca să-l citez pe un părinte mitropolit, în ziua de 16 mai sunt pomeniţi 
Sfinţii cuvioşi Părinţi Sila, Paisie şi Natan de la Sihăstria Putnei, mănăstire situată 
la aproximativ 2 km de Mănăstirea Putna, fiind tot atât de veche ca şi mănăstirea 
binecredinciosului Ştefan cel mare şi sfânt. 


Cel dintâi vieţuitor al Sihăstriei a fost monahul Atanasie, un tătar încreştinat, care a 
primit schima mică la Mănăstirea Putna. După 1470, când Sfântul Danul Sihastrul 
s-a retras la Voroneţ, ucenicii săi - care nu l-au urmat - s-au retras la Sihăstria 
Putnei; şi pentru a nu mai cobori pentru slujbele zilnice la mănăstirea din vale, ei 
şi-au construit o bisericuţă din lemn. 


Din păcate, nu avem informaţii legate de prima aşezare monahală de la Sihăstria 
Putnei până pe la sfârşitul secolului al XVII-lea, când armatele dezlănţuite ale 
regelui polon Jan Sobieski (1674-1696) au tulburat liniştea călugărilor. Obştea 
risipită prin munţi se va întoarce în sihăstrie după Pacea de la Karlowitz (1699). 
Monahul Lazăr - un ucenic al Sfântului mitropolit Dosoftei (1671-1686), con- 
siderat primul egumen al schitului - a ridicat, cu sprijinul marelui vistiernic dom- 
nesc Ilie Cantacuzino, o nouă bisericuţă de lemn, în care abia încăpeau patru-cinci 
sihaştri. Monahului Lazăr i-au urmat monahii Teodosie (1715) şi Dosoftei (1753). 
Nu avem informaţii legate de intervenţiile lor în ceea ce priveşte viaţa acelei sihă- 
strii. Abia în a doua jumătate a secolului al XVIII-lea, în timpul egumenului Sila 
(1753-1781), originar din ţinuturile Botoşanilor, care - între anii 1710-1715 - a 
venit la Sihăstria de la Schitul Orăşeni din judeţul Botoşani, se poate vorbi despre o 
înnoire a acestui loc. 


În timpul egumeniei sale, începând cu anul 1731 - cu binecuvântarea mitropolitului 
Antonie al Moldovei - ca ajutor al bătrânului stareţ Dosoftei, iar după moartea 
acestuia cu atribuţii depline, mai întâi s-a construit din piatră o nouă biserică, 
sfințită în 1758 de episcopul Dosoftei Herescu de Rădăuţi, un corp de chilii şi 
anexe; şi s-a sporit viaţa duhovnicească a monahilor. În paralel cu lucrarea de la 
Sihăstria, cuviosul Sila va susţine şi lucrarea de înnoire a Mănăstirii Putna, fiind 
socotit unul dintre ctitorii acesteia din veacul al XVIII-lea. 


Cuviosul Sila s-a strămutat la cele veşnice în 1783, la vârsta de 80 ani, după ce - în 
prealabil, în 1781 - predase egumenia ieroschimonahului Natan, originar din Paş- 
cani, cu metania în Mănăstirea Putna şi care era eclesiarhul mănăstirii. 

Din călugărie se numea Natanail. A fost duhovnicul mitropolitului Iacob putnea- 
nul; în Bucovina, ca duhovnic, acest părinte era de notorietate. Obştea mănăstirii îl 
cinstea pentru rigoarea tipiconală a slujbelor. EI este cel care a condus schitul în 
timpul stăpânirii Imperiului Austro-ungar (1775), când starea materială a schitului 
- după cum reiese din însemnările din Cartea de milostenie din 1783 - ajunsese la 
limită. 


Granița era şi ea un obstacol în calea aprovizionării cu cele necesare traiului. În 
acest sens, cuviosul Natan a trimis în continuu timp de un an (1782-1783) nenu- 
mărate scrisori - Dumnezeu îl înzestrase şi cu darul scrisului / caligrafierii - pentru 
a cere sprijin material, dar în zadar. S-a mutat la cele veşnice la 26 decembrie 
1784, fiind considerat ultimul stareţ oficial al Sihăstriei. 


Deşi nu a fost numit direct de către predecesorul său, ieroschimonahul Paisie a pre- 
luat egumenia schitului până la desfiinţarea acestuia (26 august 1786) din porunca 
stăpânirii străine. 


Vieţuitorii au fost transferați la Mănăstirea Putna, ca şi obiectele de cult; multe 
dintre ele se află fie în depozitul mănăstirii, fie în muzeul acesteia. Dintr-o mărturie 
a sa din 30 mai 1765 - pe când era deja vieţuitor la Sihăstria - aflăm că el, în 
vremea domniei lui Constantin Cehan Racoviţă (1749-1753; 1756-1757), a fost 
egumen la Mănăstirea „Sfântul Ilie” din Suceava de unde a fost mutat la Mă- 
năstirea Râşca, iar de aici la Sihăstria Putnei. Era considerat un mare previzionar. 
A trecut la cele veşnice în jurul anului 1790. 


La 200 de ani de la trecerea lor la cele veşnice, în 1990 - cu ocazia începerii lucră- 
rilor de amenajare a terenului în vederea reconstruirii bisericii - au fost descoperite 
pietrele de mormânt ale stareților Sila şi Paisie, nu însă şi cea a stareţului Natan; 
precum şi relicvele celor trei. Mai întâi, a fost găsită piatra de mormânt a cuvio- 
sului Sila - în partea dreaptă a bisericii, la exterior - având inscripția: „Aici zac 
oasele ieroschimonahului Sila, care a răposat văleatul 1783, aprilie 23”. La o palmă 
de pământ se aflau osemintele lui, galbene şi frumoase. 


Pe aceeaşi latură, lângă naos, a fost aflată piatra de mormânt a cuviosului Paisie, cu 
inscripţia: „Aici odihnesc oasele robului lui Dumnezeu Paisie ieroschimonahul; şi 
a răposat la văleatul 1790”. Sub această lespede erau osemintele sale pământeşti, 
de culoarea spicului de grâu copt, cu o putere harică deosebită. Osemintele cuvio- 
sului Natan s-au descoperit în interiorul bisericii. 

Lucrările de refacere a bisericii au durat şase ani (1990-1996). Locaşul a păstrat 
planul inițial din secolul al XVIII-lea, cu clopotniţa anexată bisericii pe latura de 
nord, adăugându-i-se doar pridvorul. 


Pisania amplasată deasupra uşii - care face trecerea din pridvor în pronaos - 
glăsuieşte: „Cu voia Tatălui, cu ajutorul Fiului şi cu săvârşirea Sfântului Duh, s-a 
rezidit Schitul Sihăstria Putnei, cu hramul Bunei Vestiri, veche ctitorie voievodală 
şi loc de nevoință monahală, sub păstorirea I.P.S. Pimen al Sucevei şi Rădăuţilor, 
stareţ al Mănăstirii Putna fiind prea cuviosul arhimandrit Melchisedec, egumen al 
schitului smeritul monah Sebastian Şcheuleac, pictor fiind Liviu Dumbravă din 
Gura Humorului. Slujba târnosirii s-a săvârşit la data de 29 septembrie 1996” de 
către un sobor de preoţi şi diaconi, în frunte cu Înaltpreasfinţitul Pimen — arhie- 
piscopul Sucevei şi Rădăuţilor - şi prea sfinţitul Gherasim putneanul. 


Însă din pisanie - pisania fiind o istorie în sinteză a acelui edificiu - lipseşte numele 
monahului Natanail Amuceniliţei, cel care a aprins înainte de 1989 scânteia 
reconstruirii schitului, arhimandritul Iachint Unciuleac, stareţul de la acea vreme al 
Mănăstirii Putna, în timpul căruia s-a sfințit locul şi s-au început lucrările de recon- 
struire, arhitectul Gheorghe Bratiloveanu din Suceava - după planurile căruia s-a 
refăcut aşezământul - şi, respectiv, credincioşii şi credincioasele din localitățile 
Vicov (Laura) şi Straja, care au adunat de pe Valea Bodârlăului toată piatra nece- 
sară reconstruirii bisericii şi a clopotniţei. Evident, este vorba de scăpări! 


Sfântul Sinod al Bisericii Ortodoxe Române - în şedinţa sa din 6-7 iunie 2016 - a 
hotărât trecerea în rândul sfinţilor a cuvioşilor Părinţi Sila, Paisie şi Natan, care s- 
au nevoit la Sihăstria Putnei în veacul al XVIII-lea, având zi de prăznuire pe 16 
mal. 


Aşadar, de-a lungul timpului, mănăstirile noastre au făcut ca fiinţa noastră naţio- 
nală să se păstreze în integritatea şi identitatea ei, în ciuda deselor năvăliri migra- 
toare sau ale încercărilor care s-au abătut peste această vatră străbună. Totodată ele 
sunt mărturii nepieritoare pentru generaţiile ce vor veni despre virtuțile de care au 
dat dovadă vieţuitorii acestor mănăstiri în istoria acestui neam; împlinindu-se - şi 
prin aceasta - cuvântul psalmistului, care zice: „Se va vesti Domnului neamul ce va 
să vină. Şi vor vesti dreptatea Lui poporului ce se va naşte şi ce a făcut Domnul” 
(Psalmul 21, 36). 


kkkhkkhkhkkrhkhkhkhkhkhhkkhkikikrhkikikik 


e Xe e e Xe De Xe e e Xe e e e De De e e e e e e De e e e e e e e e e XX 


kkkkhkkkhkhkhhkikhkkhrhkhkhhkikrhihkikihik 


XP Xp e Xe Xe De Xe e e Xe e e Xe e De e e e e e e De e E e e E e e Xe Xe e XX 


ÎPS Calinic, arhiepiscopul Sucevei şi Rădăuţilor - Sfinţii cuvioşi putneni 





Schitul Sihăstria Putnei este tot atât de vechi ca şi Mănăstirea Putna. Cel dintâi 
vieţuitor al schitului a fost monahul Atanasie, un tătar încreştinat, care a primit 
schima mică la Mănăstirea Putna. 


După 1470, când Daniil Sihastrul a plecat în părţile Voroneţului, ucenicii săi - cei 
care nu l-au urmat - s-au retras la Schitul Sihăstria Putnei unde, pentru a nu mai 
cobor? pentru slujbele zilnice la Mănăstirea Putna, şi-au construit o bisericuţă din 
lemn. 


Nu avem informaţii legate de prima aşezare monahală de la Sihăstria Putnei până 
spre sfârşitul secolului al XVII-lea, când armatele dezlănţuite ale regelui polon Jan 
Sobieski (1674-1696) aveau să tulbure liniştea călugărilor. Obştea risipită prin 
munţi se va întoarce în schit după Pacea de la Karlowitz (1699). 


Monahul Lazăr, ucenic al mitropolitului Dosoftei (1671-1686), este considerat 
primul egumen al schitului; se crede că el a fost cel care, cu sprijinul marelui vis- 
tiernic domnesc Ilie Cantacuzino, a ridicat o nouă bisericuţă de lemn, în care abia 
încăpeau patru-cinci călugări. 


Monahului Lazăr i-au urmat monahii Teodosie (ţ1715) şi Dosoftei (1753). Nu 
avem informaţii legate de intervenţiile lor în viaţa acelei sihăstrii. Abia în a doua 
jumătate a secolului al XVIII-lea, în timpul egumenului Sila (1753-1781), originar 
din ţinuturile Botoşanilor, care s-a mutat între anii 1710-1715 la Schitul Sihăstria 

Putnei de la Schitul Orăşeni din judeţul Botoşani, se poate vorbi despre o înnoire a 
acestui loc. 


În timpul egumeniei sale, începând cu anul 1753, cu binecuvântarea mitropolitului 
Antonie al Moldovei, - mai întâi ca ajutor al bătrânului stareţ Dosoftei, iar după 
moartea acestuia, cu atribuţii depline - s-au construit o nouă biserică, din piatră, 
sfințită în 1758 de episcopul Dosoftei Herescu de Rădăuţi, un corp de chilii şi ane- 
xe. De asemenea, s-a sporit viaţa duhovnicească a monahilor. În paralel cu lucrarea 
de la Sihăstria Putnei, cuviosul Sila a susţinut şi lucrarea de la Mănăstirea Putna, 
fiind socotit între ctitorii acesteia din veacul al XVIII-lea. 


Cuviosul Sila s-a strămutat la cele veşnice în 1783, în vârstă de 80 ani, după ce - în 
prealabil, în anul 1781 - predase egumenia ieroschimonahului Natan, originar din 
ținutul Paşcani, cu metania în Mănăstirea Putna, fost eclesiarh al mănăstirii. Din 
călugărie se numea Natanail; a fost duhovnicul mitropolitului Iacob Putneanul. În 
Bucovina, ca duhovnic, a fost cu adevărat de notorietate. Obştea mănăstirii îl 
cinstea pentru rigoarea tipiconală a slujbelor. A condus schitul în timpul stăpânirii 
Imperiului austro-ungar (1775), când starea materială a așezământului monahal s-a 
înrăutățit, - după cum reiese din însemnările din Cartea de milostenie din 1783 - iar 
obştea ajunsese la limita supravieţuirii. 


Granița dintre Moldova şi Bucovina a devenit un obstacol în plus în ceea ce pri- 
veşte aprovizionarea cu cele necesare traiului. În acest sens, cuviosul Natan a tri- 
mis un an întreg, 1782-1783, nenumărate scrisori - Dumnezeu îl înzestrase şi cu 
darul scrisului/caligrafierii - pentru a cere sprijin material; dar totul a fost în zadar. 


S-a mutat la cele veşnice la 26 decembrie 1784, fiind considerat ultimul stareţ ofi- 
cial al Schitului Sihăstria Putnei. 


Egumenia schitului a fost preluată - până la desfiinţarea acestuia (26 august 1786), 
din porunca stăpânirii străine - de ieroschimonahul Paisie, vieţuitorii fiind tran- 
sferați la Mănăstirea Putna, împreună cu obiectele de cult; multe dintre ele se pă- 
strează fie în depozitul mănăstirii, fie în muzeul acesteia. 


Dintr-o mărturie a sa din 30 mai 1765, pe când era deja vieţuitor la Schitul Sihă- 
stria Putnei, aflăm că el, în vremea domniei lui Constantin Cehan Racoviţă (1749- 
1753; 1756-1757), a fost egumen al Mănăstirii „Sfântul Ilie” din Suceava, de unde 
a fost mutat la Mănăstirea Râşca, iar de acolo la Sihăstria Putnei. Era considerat a 
fi un mare previzionar. A trecut la cele veşnice în jurul anului 1790. 

La 200 ani de la trecerea lor la cele veşnice, în 1990, cu ocazia începerii lucrărilor 
de amenajare a terenului în vederea reconstruirii bisericii, au fost descoperite 
pietrele de mormânt ale stareților Sila şi Paisie; din păcate, nu şi cea a starețului 
Natan. De asemenea, au fost identificate moaştele celor trei. 


Mai întâi a fost găsită piatra de mormânt a cuviosului Sila, în partea dreaptă a bise- 
ricii, la exterior, având inscripția: „Aici zac oasele ieroschimonahului Sila, care a 
răposat văleatul 1783, aprilie 23”. La o palmă adâncime în pământ se aflau relic- 
vele sale, galbene, frumoase şi plăcut mirositoare. 


Pe aceeaşi latură, lângă naos, a fost aflată piatra de mormânt a cuviosului Paisie, cu 
inscripţia: „Aici odihnesc oasele robului lui Dumnezeu Paisie ieroschimonahul; şi 
a răposat la văleatul 1790”. Sub acea lespede erau osemintele sale pământeşti, de 
culoarea spicului de grâu copt, emanând o putere harică deosebită. 


In interiorul bisericii schitului s-au descoperit relicvele cuviosului Natan. 


Lucrările de refacere a bisericii au durat şase ani (1990-1996). Lăcaşul a păstrat 
planul inițial din secolul al XVIII-lea, cu clopotniţa anexată bisericii pe latura de 
nord, adăugându-i-se doar pridvorul. 


Pisania amplasată deasupra uşii care face trecerea din pridvor în pronaos glă- 
suieşte: „Cu voia Tatălui, cu ajutorul Fiului şi cu săvârşirea Sfântului Duh s-a rezi- 
dit Schitul Sihăstria Putnei, cu hramul Bunei Vestiri, veche ctitorie voievodală şi 
loc de nevoinţă monahală, sub păstorirea arhiepiscopului Pimen al Sucevei şi Ră- 
dăuţilor, stareţ al Mănăstirii Putna fiind arhimandritul Melchisedec, egumen al 
schitului fiind monahul Sebastian Şcheul, pictor fiind Liviu Dumbravă din Gura 
Humorului. Slujba târnosirii s-a săvârşit la data de 29 septembrie 1996.” 


Din pisanie - pisania fiind o istorie în sinteză a acelui edificiu - lipsesc monahul 
Natanael muceniţa, care a aprins scânteia reconstruirii schitului, arhimandritul 
Iachint Unciuleac, stareţul de la acea vreme a Mănăstirii Putna, în timpul căruia s-a 
sfințit locul şi s-au început lucrările de reconstruire, credincioşii şi credincioasele 
din localităţile Vicov (Laura) şi Straja, care au adunat de pe apa Bodârlăului toată 
piatra necesară reconstruirii bisericii şi clopotniţei, precum şi numele ierarhilor 
care au sfinţit biserica. Scăpări neintenţionate! 


Sfântul Sinod al Bisericii Ortodoxe Române, în şedinţa de lucru din 6-7 iunie 2016, 
a hotărât trecerea cuvioşilor Sila, Paisie şi Natan, care s-au nevoit la Schitul Sihă- 
stria Putnei în veacul al XVIII-lea, în rândul sfinţilor, cu zi de prăznuire 16 mai. 

Preasfinţitul Damaschin Dorneanul, episcop vicar al Arhiepiscopiei Sucevei şi 
Rădăuţilor: Sihăstria Putnei: o poiană şi o cărare. Leri şi azi 





Mănăstirea Sihăstria Putnei. Imagine de ansamblu a incintei 


La început a fost o cărare şerpuind pe lângă un pârâu, care, lăsând în urmă pădurea 
deasă, se deschidea într-o poiană largă și luminoasă. Aici şi-a durat chilie primul 
monah al Sihăstriei. Urmându-i pilda, şi alți părinți iubitori de rugăciune, tăcere și 
mai multă liniște, au ales a trăi în acest loc. În poiana care de atunci și până astăzi a 
rămas cu acelaşi nume: Poiana Sihăstriei. 


Astăzi, cărarea nu mai este. În locul ei, un drum proaspăt betonat face cale de acces 
autovehicolelor de mai aproape sau mai de departe. În Poiana Sihăstriei te 
întâmpină nu câteva chilii mici şi o bisericuţă, ci un adevărat sătuc: o biserică mare 
şi altele mai mici, chilii şi case de primire a pelerinilor, cămin de bătrâni, glasul 
turmelor de oi, monahi şi creştini rugându-se şi bucurându-se împreună. Totul 
pulsează aici a viaţă... 

Sfinţii Sila, Paisie şi Natan. Frescă şi racla cu sfi PETE moaşte (pridvorul bisericii 
Buna Vestire) 

O istorie veche 


Deşi ochiul vede acum clădiri noi şi şantiere în lucru, privirea în cronici ne duce 
departe. Putna, cu pădurile ei, a fost unul din locurile iubite de sihaștri. Pe unul îl 
ştim bine: chilia lui săpată în piatră a fost chiar şi în vremurile nu prea frumoase 
din secolul trecut obiectiv de vizitat. Cuviosul Daniil, numit chiar așa, Sihastrul 
(adică cel ce vieţuieşte în „liniştire”), sfetnic de taină al voievodului Ştefan cel 
mare al Moldovei, a stat aici o bună bucată de vreme, înainte de a-şi petrece ultimii 
ani ai vieţii la Voroneţ. Au mai fost şi alții, necunoscuţi cu numele. 


Primul din Poiana Sihăstriei despre care avem câteva crâmpeie biografice se 
numea Atanasie, un fost tătar, încreștinat, apoi călugărit la Mănăstirea Putna, şi 
retras aici pe la mijlocul veacului al XV-lea. Îi mai știm apoi, din pomelnice, sau 
din alte vechi hrisoave, pe un Lazăr, Teodosie, Dosoftei, părinţi care au strâns în 
jurul lor pe cei ce doreau puţin mai multă isihie decât în obştile monahale mai 
mari, încercate şi de sarcina deloc uşoară a primirii vizitatorilor, unii dintre ei 
boieri ai vremii, şi, de multe ori, voievodul însuşi cu familia sa. 

Sihaștrii au avut la început o biserică mică, din ce altceva decât din lemn, cu atât 
mai familiară cu cât se asemăna chiliilor simple care o înconjurau. Aceasta era casa 
lor, locul de taină al întâlnirii cu Cel de sus, la miez de noapte şi în zori de zi, 
numărând ceasurile cu bobul de metanie şi în fărâmă de prescură. Pentru ei și 
pentru lumea întreagă. 


Cum făclia aprinsă nu trebuie ascunsă, ci se cere a fi pusă în sfeşnic, după cuvântul 
Domnului, nici părinţii din Poiana Sihăstriei n-au putut sta multă vreme ascunși, 
devenind tot mai căutați pentru sfat şi pentru rugăciune. Neavând mai nimic din 
cele pentru trup, erau ajutaţi, drept mulțumire, de boieri, de domn, de credincioşi. 
Mai ales în veacul al XVIII-lea, Sihăstria de la Putna era cunoscută datorită 
bătrânilor de aici, printre care Sila, egumenul, Paisie, duhovnicul şi Natan, 
ieroschimonahul. În timpul lor, s-a zidit o biserică din piatră de râu, cu hramul 
Buna Vestire, înfrumuseţată cu podoabe aduse inclusiv din Rusia pravoslavnică, s- 
au ridicat chilii noi, cişmea de apă, ziduri de împrejmuire. 


Dar dacă ar fi fost doar atât, ar fi fost prea puţin. Zidirile din afară se fac mult mai 
uşor decât cele dinlăuntru. Bătrânii sihaştri au continuat să-și ducă aceeaşi viață în 
smerenie şi rugăciune, departe de grijile lumii, pe care nu o dispreţuiau, ci-i 
dădeau, compensatoriu, ceea ce îi lipsea: un reper şi un traiect pe verticală, atunci 
când prea multa lipire de cele ale pământului ne lipsește de perspectiva cerului. 


Aici au tradus şi multiplicat cărți, le-au împodobit cu alese ornamente, meşteşugite 
cu răbdare, astăzi uşor de împlinit cu ştanţe ori programe de prelucrare pe calcu- 
lator, dar pe atunci bucuroasă îndeltnicire a mâinii înzestrate şi a minţii limpezite 
cu rugăciune şi răbdare. Şi dacă astăzi ne folosim de un simplu click pentru o 
căutare de informaţii, pe atunci condeiul unui Natan în pomelnicele întocmite 
pentru Putna, Sihăstria, Bisericani ori Mitropolia de la Iaşi, însemna date despre 
domni, boieri, episcopi şi monahi, în dreptul numelor lor. Și uite aşa, în mănăstiri, 
începea, într-un fel, wikipedia... 


Natan era iubit şi prețuit pentru acest dar al său. Eclesiarh mai întâi la mănăstirea 
Putna (unde se numea Natanael), s-a retras apoi la Sihăstria Putnei pentru a lua 
schima cea mare, cu rigorile ei de mai multă tăcere, însingurare, rugăciune. Pe el și 
l-a ales vrednicul şi Sfântul mitropolit lacov putneanul ca duhovnic, şi din mâna 
lui, şi aici, la Sihăstria, a primit lacov, la sfârşitul vieţii, tunderea în schima mare. 


ȘI un alt vrednic episcop, Dositei (Dosoftei) Herescu de Rădăuţi, tot la Sihăstria a 
fost făcut monah. Ingemănate, viața duhovnicească şi activitatea cărturărească 

păreau să sporească din ce în ce mai mult. Dar nu a fost să fie pentru multă 
vreme... 


O istorie tristă 


Pe cărarea spre Poiana Sihăstriei a ajuns un zvon întunecat: străini de neam și de 
credinţă au luat în stăpânire partea aceasta de ţară. Dintr-o tradiție păstrată din 
bătrâni, se ştie că Natan a fost în acele timpuri un apărător al limbii române, 
contestând obligativitatea predării limbii germane în şcolile primare din Bucovina 
ocupată de austrieci, stăpânit fiind deopotrivă de dragostea faţă de Dumnezeu, faţă 
de poporul român şi faţă de limba în care acesta şi-a mărturisit durerile şi bucuriile. 
Sub Imperiul Austro-Ungar, Sihăstria Putnei a avut mult de suferit: vechile 
înlesniri şi danii şi-au pierdut puterea, iar ajutoarele bunilor credincioşi, rămași în 
Tara Moldovei, ajungeau cu greu. Mai mult, doar 3 din cele peste 20 de mănăstiri 
au mai rămas deschise: Putna, Suceviţa şi Dragomirna, dar şi acestora li s-a pus 
interdicția de a nu depăşi numărul de 25 de vieţuitori. Celelalte fie au fost 
desfiinţate, fie au fost transformate în biserici de mir. Credinţa îi ţinea pe români 
laolaltă, aşa că ocupantul străin voia să o zdruncine. 


Biserica Sihăstriei de la Putna se deteriorase, la fel şi chiliile; singuri și lipsiţi, 
bătrânii sihaştri nu aveau nici prescuri pentru Liturghie, așa că au încercat să 
trimită cereri de milostenie și la noua stăpânire, dar fără folos. În aceste vremi 
tulburi, trec la Domnul, cu tristeţe în suflet, și părinții Sila, Paisie şi Natan. 
Mormintele lor au fost săpate lângă biserica Buna Vestire, dar vor fi repede lăsate 
pustii, ca şi întreg schitul: porunca a fost să se închidă biserica, părinții rămaşi să 
fie aduşi la Putna, chiliile să se risipească. De la sfârșitul lui decembrie 1785, 
tăcerea s-a reaşternut în Poiana Sihăstriei. 


O istorie nouă 


După două veacuri de pustiire şi uitare, pe aceeaşi cărare a răzbit glas din Poiana 
Sihăstriei: venise vremea ca tăcerea să înceteze. În acel frumos aprilie al anilor '90, 
cu binecuvântarea bătrânului stareț lachint al Putnei, părintele Sebastian începea, 
cu hotărârea-i cunoscută, refacerea Sihăstriei. Printre pietre și ierburi, s-au găsit 
vechile pietre de mormânt, şi, sub ele, osemintele frumos mirositoare ale cuvioşilor 
părinţi de odinioară: Sila, Paisie şi Natan. Așezate în raclă frumos sculptată ele vor 
întări, dând puteri şi încredere, pe cei care vor osteni la zidirile cele noi. 

In 1996 biserica era deja pictată și sfințită, noi vieţuitori se aşezaseră în chiliile de 
lemn, și la miezul nopții din nou se zărea la ferestrele bisericii lumina pâlpâindă a 
candelei: pe temelia atât de veche, viaţa de rugăciune se reînnodase. 


E drept, au fost şi greutăți. Într-o iarnă geroasă, întreg corpul de chilii a ars până ce 
s-a făcut scrum. Fără a se clinti, părintele Sebastian a ales să doarmă în acea iarnă 
într-o rulotă, numai pentru a nu fi părăsită, iarăși, Sihăstria. Au primit apoi 
ascultarea de a cârmui locaşul cel nou şi monahi mai în putere: părintele Gherasim, 
egumen timp de mai bine de un an, şi apoi părintele Nectarie, stareţ la Sihăstria, 
iată, de peste 15 ani. Odată cu ei, și frați noi, şi credincioși mai mulți. Pentru ei, 
pentru credincioşi, biserica veche era neîndestulătoare, mai ales în duminici şi 
marile sărbători. 


S-a înălţat, aşadar o nouă biserică, mult mai încăpătoare, acum în întregime pictată 
pe interior, pusă şi ea sub ocrotirea Maicii Domnului: hramul ei este Izvorul 
Tămăduirii (vineri, în săptămâna luminată), alături de cel al cuviosului Serafim din 
Sarov (pe care-l cinstim pe 2 ianuarie şi pe 19 iulie). 


In bună tradiție monahală, la îndemnul Părintelui arhiepiscop Pimen s-a rânduit 
apoi şi o casă de îngrijire a bătrânilor, plănuindu-se astăzi și un aşezământ mai 
mare pentru îngrijirea celor singuri și în neputinţă. 


Părinții şi fraţii noi veniţi au adus, fiecare, darurile lor în slujba Domnului: unii 
pictează icoane, alții cântă sau stau înaintea oamenilor, ascultându-le durerile, unii 
țin cu vrednicie dalta pentru a lucra lemnul catapetesmei ori al strănilor din 
biserici, alții înfrumuseţează biserica ori îi primesc la masă pe pelerini. Sunt şi cei 
mai puţin văzuţi, care se ostenesc la câmp ori în gospodărie, sau alții care sunt 
nevoiţi să iasă des din mănăstire, pentru cele cerute de legile omeneşti ale admi- 
nistraţiei. Tineri majoritatea dintre noi, poate nu ştim totdeauna să punem stavile 
cuminţi entuziasmului; am vrea să facem şi asta şi aceea, să putem ţine şi rânduiala 
străveche a slujbelor şi să terminăm în grabă zidirile; să fie prezentă mănăstirea pe 
rețeaua de internet şi să nu uităm de conectarea deasă cu Domnul; să păstrăm 
sobrietatea în întâlnirile cu semenii şi să ne deschidem bucuroşi celor mai puţini 
familiari cu ale credinţei. 


Dincolo de toate, suntem pe deplin conştienţi că oamenii ajung la Sihăstria Putnei 
pentru ceva mult mai adânc. Puterea, îmbărbătarea şi liniştea pe care o simt vin 
dincolo de ceea ce facem noi; duhul părinților sihaștri s-a imprimat în piatra şi în 
văzduhul acestui loc ocrotit de Maica Domnului. De aceea, de fiecare dată când 
vin, oamenii nu uită să urce la biserica de sus, biserica-mamă, pentru a se închina 

icoanei Maicii Domnului făcătoare de minuni şi a cinsti după cuviință moaștele 
Sfinților cuvioşi Sila, Paisie şi Natan. 














Icoana făcătoare de minuni a Maicii Domnului de la Mănăstirea Sihăstria 
Putnei 

ȘI mulți doresc să exprime într-un mod cât mai concret recunoştinţa lor; căci dacă 
Poiana Sihăstriei pulsează astăzi de viaţă, aceasta s-a realizat împreună gândind și 
împreună lucrând părinți şi oameni de bine. 


O cărare bătătorită 


Dacă fiecare este unic în ochii Domnului, cu aspiraţiile lui, cu chemările lui, cu 
împlinirile lui, apoi există tot atâtea cărări câte persoane sunt pe pământ. Dar oare 
nu de atâtea ori simțim că există şi o cărare spre care converg toate celelalte şi că 
aceasta se îndreaptă în sus? Această cărare a fost bătătorită, cu răbdare, de cei care 
i-au plăcut Domnului prin viaţa lor şi l-au odihnit inima, împlinindu voia Lui cea 
bună. Cuvioşii Părinți Sila, Paisie şi Natan din Sihăstria Putnei au luat-o înaintea 
noastră pe această cărare şi ne cheamă, de la capătul ei, să nu şovăim. În așteptarea 
scrierii lor în calendarul credinţei şi al evlaviei creştine, după urmarea câtorva pași 
statorniciți de rânduiala Bisericii, ei ni se înfățișează în chipul lor luminat și 
cuminte de părinți pururi iubitori de fii. 


Da, cărarea spre Sus face mai întâi un ocoliș prin cele dinlăuntru! Nu e chiar lesne 
să ajungi acolo; sau dacă ajungi, e posibil să nu găsești ceva uşor de primit. Şi 
atunci simţi nevoia unui toiag de sprijin în această călătorie, pe care toiag poți să-l 
găseşti într-un om, într-un loc, într-o rânduială... 


Poiana Sihăstriei este un luminiş larg şi luminos. Așa cum ne străduim să ne fie şi 
inimile pentru cei ce ne calcă pragul. 


(Foto) Mănăstirea Sihăstria Putnei: 
https://doxologia.ro/locuri-sfinte/manastirea-sihastria-putnei-galerie-foto 

Balada Sfântului Sila, ocrotitorul Schitului Orăşeni 





Dulcea noastr-Ortodoxie 


Azi e zi de bucurie 

Pentru un sătuc cuminte 

Şi cu inimă fierbinte, 
Pentru un prea vrednic sat 
De cer binecuvântat 

Cu un Sfânt, un cuvios, 

Un casnic de-al lui Hristos ! 


- Bucuraţi-vă, săteni, 

Voi, din Schitul Orăşeni! 
De-azi v-a dat Domnul în dar 
S-aveţi rude-n calendar ! 
De-azi biserica din sat 

Are un fiu onorat 

Ca să fie rugător 

În mijlocul sfinţilor, 
Rugător neostenit 
Pentru-acest pământ sfințit, 
Pentru-acest meleag din care 
Odrăslit-a sfântă floare 

Cu parfum duhovnicesc 

Şi cu dar dumnezeiesc ! 


Pentru preot şi mireni 
Toţi din Schitul Orăşeni 
Sfântul Sila , cel plecat, 
Astăzi s-a înapoiat 

Din marginea sihăstriei 
În Țara Copilăriei, 

Din viaţa monahicească 
A plecat tăcut, stingher, 
Acum se-ntoarce din cer ! 


Din cer vine un pic acasă 
Să stea şi cu noi la masă, 
Să ne spună greu cuvânt: 
- "Nu-i uşor să devii Sfânt ! 


Dar, iubiţi surori şi fraţi, 
La asta suntem chemaţi: 
Să semănăm la sfârşit 
Cu Cel ce ne-a zămislit! 
Viaţa-ntreagă s-o sfințim 
Să ne îndumnezeim!” 


- Bucură-te, dulce sat, 

Că din tine a plecat 

De pe-acest tainic pământ 
Îndemnat de Duhul Sfânt 
Un copil, bătrân la minte, 
Care şi-a dorit fierbinte 
S-aibă casă - sihăstria, 

Să guste - călugăria, 
S-aibă hrană-rugăciunea, 

Obicei-închinăciunea. 
Avere - doar sărăcia, 
Comoară - chiar fecioria 
Și mai sus de orice cuvinte 
Împlinirea celor sfinte! 


Sfântul Sila fu de mic 

La un monah ucenic, 
Ghedeon, stareţul său, 

L-a pornit spre Dumnezeu! 


Dar tot Domnul l-a luat 
Pe stareţ şi l-a lăsat 

Pe tânăr fără povaţă 
Chiar la început de viaţă! 


Deşi crud şi tinerel 
Duhul Sfânt ardea în el 
Îndrumându-l cu iubire 
Pe drumul spre mântuire! 


Avea 13-14 ani 

Când pleca din Botoşani, 
Din Orăşeni Schit natal 
Peste vale, peste deal, 

Să caute, să-şi găsească 
Mănăstire pustnicească 
Sufletul să-şi odihnească 
Viaţă sfântă să trăiască ! 


Maica Domnului lisus 
L-a călăuzit de sus! 
Paşii lui i-a numărat 

Și uşor l-a îndreptat 
S-ajungă să poposească 
La o obşte sihăstrească - 
Sihăstria Putnei-i spune 


(Peste ani...loc cu renume !) 


Cuitorită pe pământ 
De Ştefan cel mare şi sfânt! 

Sihăstria Putnei schit 
L-a primit, l-a odihnit, 
Şi deşi cam tinerel 

Au văzut aur în el! 


Nevârstnic la acea dată 
L-au călugărit pe dată 

Și mai marele din schit 
Grabnic l-a hirotonit 
Diacon şi mai pe urmă 
Preot şi păstor de turmă, 
Vrednicii ce le-a primit 

Cu nădejde şi smerit 
Gândind doar la Dumnezeu 
Că nu-l va lăsa la greu! 


Schitul nu era bogat 
Dar Domnul le-a ajutat 
Şi i-a binecuvântat: 
Puţinul a înmulţit 

Şi aşa 1-a tot hrănit 

ŞI de grijă le-a purtat 
Pentru traiul lor curat! 


Econom Sfântul a fost 
Şi-a făcut treaba cu rost: 
Chibzuia cu scumpătate, 
Rânduia cu bunătate, 
Împărţea pâinea frăţeşte 
ŞI sporeau duhovniceşte! 


Peste tot, pe-unde mergea, 
Pentru schit şi fraţi cerea, 
Milostenii aduna, 
Biserica-mpodobea, 

Cu veşminte, clopot, vase, 
Toate bune şi frumoase! 


Toate pentru Dumnezeu 
Pentru-a-l dă slavă mereu ! 

Până şi biserica 

A pus de-a o strămuta 
C-ajunsese veche tare 
Şi cam neîncăpătoare. 


Au tras-o cu boi, de jos, 
La loc înalt şi frumos, 
Într-o livadă cu meri 

Şi păzită doar de îngeri 
Peste veacuri - loc sfințit 
Unde Hristos S-a jertfit! 


Dar stareţul Sila , al nostru, 
Nu îşi încheiase rostul - 

Și porneşte şi sileşte 

Din piatră de râu zideşte 

O biserică mai frumoasă, 
Domnului Sfântă Mireasă, 

ŞI pune-acestei zidiri 

Chiar hramul "Bunei Vestiri.” 


Mai face chilii, porţi şi cişmea, 
Pivniţe şi tot aşa 

Tot ce de folos era 

Pentru obştea ce creştea! 


Sfântul Sila mergea-n lume 
Milostenii să adune 

De la boierii miloşi 

De la oameni credincioşi, 
Fiecare cât a vrut 

Cum a vrut şi a putut! 


După puteri şi-ndurare 
A dăruit fiecare - 
Cuviosul, drept răsplată, 
I-a pomenit viaţa toată 
Şi-a lăsat cu jurământ 
Ca pomelnicul cel sfânt 
Al miluitorilor, 

Binefăcătorilor 

Să fie spre pomenire 

La ceas de liturghisire 
La Jertfelnicul cel Sfânt 
Cât or trăi pe pământ. 
Urmaşi în călugărie 

În a Putnei Sihăstrie, 

Că Domnul,când o veni, 
Să le poată răsplăti 
Dragostea cu care-au dat 
Şi l-au înfrumusețat 
Casa Lui, pridvor ceresc 
ŞI spital duhovnicesc! 


Sfântul Sila s-a-ngrijit 
Nu doar ziduri de zidit - 
Viaţa cea duhovnicească 
Era grija lui cerească, 
Grijă ca să se sfinţească 
Obştea cea călugărească! 


Şi-n răgaz de rugăciuni, 
Printre sfinte-nchinăciuni, 
Copiau cărți de folos 

Le împodobeau frumos, 
Cărţi de suflet ziditoare 
Traduceau cu grijă mare, 
Cărţi şi scrieri tălmăceau 
Chiar şi caligrafiau - 

De Duhul Sfânt învăţaţi - 
Cărturari adevăraţi! 


Vremurile însă, iată, 
S-au mai tulburat o dată 
ŞI politică, o fiară, 


A muşcat din nou din ţară! 


Bucovina ne-au răpit 
Și au năvălit în schit 
In schitul Sfântului Sila 

Nemţi ce nu ştiau ce-i mila, 
Puşi pe jaf , necruţători, 
Răi şi batjocoritori ! 


„„„Schitul se părăduieşte, 
Sihăstria - sărăceşte! 

În zadar Sfântul îi scrie 

Lui Iosif, la-mpărăţie - 
Străinul e tot străin 

Nu le-a păsat de-al lor chin! 


Pe călugării din schit 
Nemţii mult i-au sărăcit, 
Fiind fără Dumnezeu 

I-au năpăstuit la greu: 

Au jefuit cât au vrut 

Cât au vrut şi au putut 

I-au răpit, 1-au strâmtorat, 
Săraci lhpiţi i-au lăsat, 
Săraci chiar atât de tare 

Că n-aveau nici de mâncare, 
De-au ajuns ca să cerşească 
Tot la mila creştinească! 


Însuşi Sfântul Sila cere 

Cui poate, dup-a sa vrere, 
Să dea bani, să dea bucate 
Fiecare cât ce poate 

Să poată să prelungească 
Viaţa-n Putna Sihăstrească ! 


Bătrânii nevoitori 

Jefuiţi de-asupritori 
Neajutoraţi, lipsiţi, 

Vai şi-amar, cu greu hrăniţi 
Văd venind de peste zare 
Pustiire şi surpare, 

Zile negre şi uitare... 


Smeritul Stareţ al nostru 

Încheindu-şi cumva rostul 
(27 de-ani - egumenie, 

70 - de sihăstrie) 
Simţindu-şi venind sfârşitul 
Lăsă pe alte mâini schitul, 
Lăsă stareţ iscusit 
Cuviosul Natan, cel smerit, 
S-aibă el grijă frățească 

De obştea călugărească, 
De cuvioşii fraţi din schit 
Cu care a vieţuit... 


„..ŞI uite-aşa Sfântu-a plecat, 
De la noi, de-aici,din sat. 

Şi s-a dus şi s-a tot dus 

Pân” la Ierusalimul de sus! 


Pe pământ a poposit 
Cât colibă şi-a zidit 
Dincolo de nori şi zare 
În veşnica neuitare! 


A plecat de pe pământ 
Ca să se zidească Sfânt ! 


Însă nu i-a fost uşor 
Prin focul ispitelor 

ŞI al nevoinţelor! 

Cu post trupul şi-a topit, 
Cu-nfrânarea s-a strunit, 
În tăcere s-a-mbrăcat 

Şi în lacrimi s-a scăldat! 


Rugăciune, priveghere. 
Lacrimi, post, sfântă tăcere, 
Răstignire zi de zi 

Până a prins a rodi 

ŞI jertfirea lui cu dor 

Chiar de minuni făcător 
L-a făcut, ca să îşi pască 

Turma cea duhovnicească 
Pân la staulul ceresc 
Unde astăzi veşnicesc / 

- Sfinte Sila cuvios 
Ți-aducem şi noi prinos, 
Noi, din Schitul Orăşeni, 
Ca tine, botoşăneni, 
Ți-am făcut căsuţă sfântă 
Unde îngerii cuvântă 

Și te-aşteaptă să slujeşti 
Cu ei să slavosloveşti ! 


- Ți-am nălţat un paraclis 
Aşa precum tu i-ai zis 
Părintelui nostru cu har 
Pe când el slujea-n altar! 


I-ai spus de taină cuvânt 
Să-ţi zidească locaş sfânt 
Unde-ai fost om pe pământ! 


Unde ai copilărit cândva 
Şi îți cântă inima! 

- Vino,vino şi-l sfinţeşte. 
La ceas tainic ne cădeşte, 
Risipeşte duhul rău 

ŞI-L roagă pe Dumnezeu: 
Satul să ţi-l ocrotească, 
Pe noi să ne miluiască, 
Să ne dea puteri şi minte 
Ca să vieţuim cu minte (!) 
Ortodocşi cât om trăi, 
Ortodocşi pân”om muri! 


- Sfinte cuvioase Sila , 
Mijloceşte tu la mila 
Domnului şi-a Maicii Sale 
Să ne-ajute-aici, pe vale, 
Pe a plângerii cărare 

Că e mare tulburare! 

Te-am luat de rugător 

La Domnul mijlocitor, 

Să ceri tu, care eşti Sfânt, 
Pace pentru-al tău pământ! 


- Roagă-te tu, Sfinte Sila, 
Să-ŞI trimită Domnul mila 
Să se potoleasc-odată 
Marea vieţii tulburată, 
S-avem dragoste de dat 
Întru Adevăr curat, 

Fraţi să fim în bucurie 
Fără de făţărnicie, 

Să nu grăbim tocmai noi 
Judecata de Apoi 

Şi venirea celui rău - 

Aşa să ne ajute Dumnezeu! 


Sursa: 
http://ortodoxinfo.ro/2017/05/15/balada-sfantului-sila-ocrotitorul-schitului-oraseni-prof- 





paraschiva-radoi-14-mai-2017/ 

Prof. Paraschiva Rădoi (14 mai 2017) 

Prima carte din colecția „Vieţile sfinților povestite copiilor” este dedicată Sfinţilor 
putneni lacob putneanul, mitropolitul Moldovei, şi cuvioșii Sila, Paisie şi Natan. 
Ilustraţiile au fost lucrate de Astrid Mihaela Mușat, iar așezarea în pagină a fost 
făcută de Bogdan Dragomir. 

VEȚILE = SANȚIIER 








LUT 74 
| 13 


Sfinții putneni 


15-16 mai 

şi erau doritori de mai multă linişte, pen- 
tru a se putea ruga cât mal mult în inima 
lor cu rugăciunea lui lisus: „Doamne, 
lisuse Hristoase, Fiul lui Dumnezeu, mi- 
luieşte-mă pe mine, păcătosul”, Văzând 
Inălțimea vieţii sihaștrilor, au inceput să 
vină aici și călugări din alte mănăstiri, 
La Sihăstria Putnei biserica avea hramul 
Buna Vestire, iar la Sihăstria Ursoaia hra- 
mul era Sfântul Antonie cel Mare. 

Din evlavie pentru viaţa de sihăs- 
tric, unii părinţi al mânăstirii alegeau 
ca slujba lor de câlugărie să se facă la 
Sihăstria Putnel. 


„Mânăstirea veche” era așezământul 
din jurul bisericii de lemn a mânăstirii, 
aflată la şoo de metri de biserica de zid, 
Această biserică de lemn fusese constru- 
ită de Dragoș vodă, primul voievod al 
Moldovei, la Volovăţ, iar Sfântul Ştefan 
cel Mare o adusese aici. 

În afară de monahii care viețuiau la 
mânăstire şi în aceste trei așezăminte, 
mai erau alții care trăiau ca pustnici, câte 
unul singur, în chilii aflate în pădurile 
din jurul mănăstirii, 

Între toți călugării din acea vreme, im- 
podobiţi cu virtuți preafrumoase, strălucea 





Al doilea ctitor 
al Mănăstirii Putna 


« fântul lacob a fast toa- 
tă viaţa sa recunoscător 
Mânăstirii Putna pentru că 
s-a format aici, 
EI a numit Putna „mai 
ca” lui, adică cea care l-a 
născut duhovniceşte. 

De aceea, când a ajuns părinte duhov 
nicesc și ierarh, el s-a ingrijit de mânăstire 
ca un fiu de mama lui. A purtat de grijă 
de cele materiale și a innoit mânăstirea, 
Incât este al doilea mare ctitor al Putnei, 
după întâiul ctitor, Sfântul Voievod 
Ştefan cel Mare. De asemenea, tot ce era 
important la mânăstire se făcea cu sfatul 
şi binecuvântarea sa, 


Pe lângă aceasta, Sfântul lacob a po- 
văţuit duhovnicește cu multă pricepere 
pe călugării din acea vreme. El a avut 
de la Dumnezeu darul să rânduiască 
fiecărui călugăr ascultarea potrivită, să 
1 pună pe fiecare acolo unde era vola 
lui Dumnezeu, Sub indrumarea lui, că 
lugării putneni de atunci au dus o viață 
plină de sfințenie, iar trei dintre ci sunt 
trecuţi in calendarul Bisericii noastre: 
sfinţii Sila, Paisie și Natan. 

Pe când era mitropolit la lași, Sfântul 
lacob a inceput lucrările de innoire a 
Mânăstirii Putna, Era mare nevoie de o 
refacere, Mânăstirea suferise mult din ca- 
uza războaielor care se duceau intre turci, 


un părinte pe nume Antonie, Acesta era 
din Cernăuţi, vieţuise la Putna și apol, ca 
sihastru, la Sihăstria Horecea de lângă 
Cemnăuţi. A fost ales episcop la Rădăuţi şi 
apoi Mitropolit al Moldovei (1730-1740), 
Mitropolitul Antonie avea mulți fii duhov- 
niceşti. El a fost părintele duhovnicesc al 
Sfântului lacob şi el l-a tuns în viața mo- 
nahală la vârsta de 14 ani, Slujba s-a făcut 
in bisericuța Sihăstriei Putnei. 

Mitropolitul Antonie a fost ucenicul 
unui părinte de la Putna numit Calistru, 
care a fost și el episcop la Rădăuţi. Părintele 
Calistru, la rândul lui, fusese ucenicul unui 
alt mare părinte de la Putna, Mitropolitul 
Sava al Moldovei. 

Așadar, Sfântul lacob Putneanul a avut 
părinte duhovnicesc pe Mitropolitul 
Antonie, bunic duhovnicesc pe 
Episcopul Calistru, iar străbunic du- 
hownicesc pe Mitropolitul Sava. 

Sfântul lacob a iubit de mic 
smerenia, Acasă a fost foar- 
te ascultător de părinți, iar 
la mânăstire a fost ascultă- 
tor de Mitropolitul Antonie 
şi de călugării de acolo. Prin 
smerenie și ascultare, a cres- 
cut în cele duhovnicești și Î 
toţi se bucurau de viaţa lui 
aleasă. Aşa că, la numai 17 
ani, Mitropolitul 
Antonie l-a hi- 
rotonit preot. 





tătari, polonezi, ruși, austrieci pe terito- 
riul Moldovei. În plus, turla bisericii se 
dirâmase la un cutremur din anul 1739. 

In 1754, Vartolomei Mazereanu era ple- 
cat de la Putna în Rusia, la Mitropolitul 
Antonie, Sfântul Iacob | a chemat inapoi 
În ţară pentru a traduce cărți din slavonă 
în română și pentru a-i fi sprijin la In- 
noirca Putnei. În 15 august 1755, Sfântul 
Iacob l-a ridicat pe părintele Vartolomei 
la rangul de arhimandrit și | a numit sta- 
reţ la Mânăstirea Putna. 

Arhimandritul Vartolomei a scris isto- 
ria mânăstirii și, mal ales, a refacerii ei. EI 
arăta că, din cauza războaielor și a altor 
întâmplări, „toate câte sunt În mănăstire 


După ce a primit darul preoţiei, Sfântul 
lacob a continuat nevoințele duhovni- 
cești cu mai multă râvnă. EI s-a adâncit 
în smerita cugetare, in cunoaşterea de 
sine și în cunoașterea lui Dumnezeu, 
A citit multe dintre scrierile Sfinţilor 
Părinţi, care se aflau în biblioteca mă- 
năstirii. Cărţile sfinților erau o hrană 
sfântă pentru sufletul său insetat de harul 

dumnezeiesc. Voia să meargă 

şi el pe calea grea, dar 

minunată, pe care au 

mers oamenii care 

L-au slujit pe 
Dumnezeu. 




















erau stricate, incât era un 
lucru de jale a și vedea ci- 
neva la câtă stare rămăsese 
această sfântă mânăstire” 
Mai întăi, în 1755, Sfântul 
lacob a cerut cu smerenie 
acordul obștii pentru a în- 
cepe lucrările ca „al doilea 
ctitor mare al mânăstirii și innoitor” al ci, 
Sfântul lacob a primit sprijin atât din 
Moldova, cât și din Ţara Românească, 
Asttel, el a trimis pe Sfântul Sila la 
Constantin Racoviţă, care atunci era 
domn în Țara Românească, și la boie- 
rii munteni, care au dăruit bani pentru 
lucrări. Mai apoi, Constantin Racoviţă 

În anul 1765, Sfântul Iacob a făcut 
un policandru foarte frumos pentru 
biserică, lar În 1773, a făcut o catapeteas- 
mă nouă, poleită cu aur. Policandrul şi 
iconostasul, ca și ferecătura de la icoa- 
na Maicii Domnului, se păstrează până 
astăzi la Putna, 

Sfântul lacob nu a fost singur în toa- 
te aceste lucrări, l-au fost alături obștea 
mănăstirii şi credincioşii care au devenit 
şi ei ctitori noi ai Putnei. 
Dar el a fost cel care a în. 
mulţit in sufletele tuturor 
râvna pentru refacerea 
mânăstirii și a condus cu 
pricepere lucrările, 

Innoirea pe care el a 
adus-o mânăstirii a fost 
o lucrare dumnezeiască, 
deoarece, după câţiva 
ani, Imperiul Austriac a 
ocupat nordul Moldovei, 
Bucovina, și aproape toa- 
te mănăstirile și schiturile au fost inchise. 
Doar trei mânăstiri au rămas deschise: 
Putna, Suceviţa și Dragomirna. Putna a 
rămas deschisă pentru că aici era mor- 
mântul Sfântului Ştefan şi pentru că 
fusese innoiță de către vrednicul ierarh. 


Sfântul Iacob a vegheat și la bunul mers 
şi la dezvoltarea schiturilor, Evlavia lui 
din copilărie pentru viața pustnicească 





Astfel, în 1753, Sfântul Iacob l-a rân- 
duit pe Sfântul Sila să poarte de grijă 
sihaștrilor de la Sihăstria Putnei, Acesta 
s-a gândit să facă aici o biserică de platră. 
Peste ani, Sfântul Sila a povestit cum a 
mers la Sfântul lacob şi acesta l-a sfătuit 
cum să procedeze: 

„Descoperind şi arătând eu acest 
gând al meu Preasfinţiei Sale Mitropo- 
litului Iacob, Preasfinţia Sa m-a sfătuit 
şi m-a foarte indemnat 
să mă apuc de biserică, 
ŞI aşa, după indemnul 
Preasfinţiei Sale, m-am 
apucat şi biserica cea 
mică de lemn, care este 
făcută de răposatul Ilie 
Cantacuzino, așa Întrea- 
gă cum era am tras-o 
cu boi din acest loc şi 
am mutat-o în livada cu 
meri, la loc inalt şi foarte 
frumos, Am rânduit ca 
imprejurul ei să se ingroape trupurile ră- 
posaţilor părinţi, lar intru acel loc unde 
a fost biserica, cu darul și cu ajutorul lui 
Dumnezeu şi cu milosteniile creştinilor, 
am făcut biserică de piatră și am impodo- 
bit-o cu catapeteasmă şi icoane frumoase 
şi cu toate podoabele şi trebuințele care 
i se cuvin casei lui Dumnezeu” 


În schituri, monahii s-au indeletnicit 


l-a făcut să se aplece cu multă dragoste foarte mult cu rugăciunea şi cu traduce: 
asupra tuturor sibaştrilor mânăstirii, rea şi scrierea de cărţi. 
1. 
Miluitor 
al săracilor 

"2 n vremea în care a trăit Sfântul din Imperiul Otoman pentru a fi numiţi 

Iacob, Moldova și Țara Românească domni. Apoi, după ce veneau în țările ro- 

se allau în perioada grea a dom-  mâne,ei cereau impozite impovărătoare, 


 niilor fanariote. Domnitorii erau 


numiţi de către sultan din rândul a 
patru familii de greci din cartierul 
Fanar al Istanbulului. Candidaţii trebu- 
iau să dea mari sume de bani sultanului, 
marelui vizir și altor persoane importante 





pentru a strânge banii cheltuiţi cu do- 
bândirea domniei. Impozitele se numeau 
„dajdii”. Pentru că turcii puteau numi alt 
domnitor în locul lor după doar câteva 





Sfinții Sila, Paisie și Natan 


a] n rod frumos al Sfântului 
lacob sunt ucenicii săi. Ei 
au întărit Ortodoxia şi au 
ajutat la păstrarea neamu- 
lui românesc in Bucovina, 
mai ales după ocuparea ei 

de Imperiul Austriac În 1774-1775, Dintre 
ucenici, trei au fost canonizaţi impreună 
cu el: Sfinţii Sila, Paisie şi Natan. 


Sfântul Sila s-a născut în anul 1697 și 
a intrat din copilărie în viața monahală 
la Schitul Orăşeni din Botoşani. După 
ce a trecut la cele veşnice părintele du- 
hovnicesc al acestui schit, auzind de 
viețuirea aleasă de la Sihăstria Putnei, a 
venit şi a rămas aici intreaga sa viață, Cu 
binecuvântarea Sfântului lacob, el a făcut 
biserica de zid de la Sihăstria Putnei, 





luni de domnie, ei luau repede impozite 
mari de la oameni, ca să fie siguri că adu- 
nă banii cheltuiţi şi ceva în plus, 

Una dintre cele mai mari binefaceri 
pe care Sfântul lacob a făcut-o popo- 
rului a fost că a determinat pe domnii 
țării să elimine trei impozite. 

Impozitul numit „pogonări!” a fost eli- 
minat în 1755, lar cel numit „vădrărit”, în 
1756. Lupta cea mai grea a dus-o pentru 
eliminarea impozitului numit „văcărit”, 
care era cel mal asupritor, 

La inceput, văcăritul se cerea de la oa- 
menii care aveau vaci. Din cauză că nu 
aveau bani să plătească, oamenii vindeau 
vacile. Dar apoi s-a schimbat legea și tre- 
butau să plătească chiar dacă le vânduseră 


sau nu aveau, Toate acestea duceau la o 
sărăcte cumplită a oamenilor, mai ales 
pentru cei simpli, care nu mai aveau ce 
să dea de mâncare copiilor, 

În mai multe rânduri, episcopii țării 
au pus blestem asupra văcăritului şi i-au 
convins pe domnitori să interzică această 
dajdie. Dar domnii țării se schimbau des 
şi, până la urmă, un domn impunea ca 
blestemul să fie dezlegat şi el lua din nou 
impozitul de la oameni, 

Străbunicul duhovnicesc al Sfântului 
lacob, Mitropolitul Sava, a reușit pentru 
prima dată să oprească impozitul, pu- 
nând blestem asupra lui, în 1698. Dar 
abia Sfântul lacob a reușit să desființeze 
pentru totdeauna văcăritul. 

Jertfa pentru popor 


ult bine a făcut Sfântul 
Iacob copiilor, bolnavi- 
FE lor. săracilor, călugărilor 
şi tuturor creştinilor. 
7 D Uritoruldebineal nea- 
mului omenesc, care se 
luptă mai ales impotriva celor mai dabi, 
a copiilor, nu putea să rabde că din ce 
în ce mai mulţi prunci veneau pe lume, 
primeau Taina Botezului, iar părinții lor 
liudau pe Dumnezeu pentru aceasta. Nu 
putea să rabde nici inflorirea mânăstiri- 
lor și a bisericilor, nici pacea 
pe care Sfântul Iacob 
o aducea în țară. De 
aceea, diavolul că- 
uta să îl facă pe 
Sfântul lacob să se 
abată de la voia 
lui Dumnezeu. 


În martie 1757, turcii l-au mazilit pe 
domnitorul Constantin Racoviţă şi în locul 
lui au pus domnitor pe Scarlat Ghica. Noul 
domn a incercat să îl determine pe Sfântul 
lacob să dezlege blestemul pe văcărit. 

Văzând că nu (] poate convinge, Scarlat 
Ghica a apelat la sultan şi a primit voie să 
reintroducă văcăritul, chiar dacă arhiereii 
nu dezlcagă blestemul. Dar, spune cro- 
nicarul, „s-a cunoscut că nu a fost voia 
lui Dumnezeu să treacă ruga şi lacrimile 
lui lacob Mitropolitul și ale altor arhierei; 





că atunci când gătise toată rânduiala 
slujbei să pornească văcăritul, i-a sosit 
mazilirea și s-a dus în Ţara Muntenească”. 

Când turcii l-au numit domn pe loan 
“Teodor Callimachi, acesta a insistat foarte 
mult ca Sfântul lacob să dezlege bleste- 
mul. În cele din urmă, după doi ani, în 
1760, pentru a nu apărea o dezbinare mare 
in țară, Sfântul lacob a părăsit scaunul 
de mitropolit, 


EI a spus atunci; „lată că m-am 


lepădat şi de Mitropolie și de 3 


cinste şi de toate ale acestei lumi, 


numa! focul jurământului să nu-mi iau 
in cap și in suflet, Socotiţi că sunteţi toți 
musafiri al acestei lumi şi în cealaltă 
lume avem a trăi şi a răspunde la faptele 
noastre și fiți sănătoși” Cu toţii, și boieri, 
şi oameni simpli, au plâns amarnic, căci 
un păstor sfânt pleca de la ei. 
Dar jertfa lui nu a fost în zadar. 
Prin ca s-a eliminat definitiv văcări- 
tul în Moldova, Spre deosebire de 
Moldova, in Țara Românească 
2 văcăritul a mai fost cerut de la 
oameni încă 4o de ani. 








pentru a avea grijă de sufletele oameni- 
lor siliți să trăiască în țară străină. S-au 
plecat cu smerenie şi pocăință în faţa lui 
Dumnezeu, Care a ingăduit ca zona cu 
cele mai multe mânăstiri ale Moldovei, cu 
mormintele Sfântului Ştefan și ale altor 
voievozi să ajungă intr-o țară ncortodoxă. 
Ei au ajutat cu fapta și cu rugăciunea pe 
oamenii a căror viață s-a schimbat fără 
vota lor și l-au incurajat să nu își piar 
dă nădejdea în Dumnezeu, ci să se țină 
strâns de Biserică, pentru că Împărăţia 
lui Dumnezeu nu este din lumea aceas- 
ta, iar toţi cei ce suferă pe nedrept vor fi 
răsplătiți de Hristos Domnul, 

Cu smerenie, lertând pe toţi și cerând 
iertare de la toţi, Sfântul Iacob s-a pregă- 
țit pentru întâlnirea cu Hristos Domnul, 


În 1776, a scris In testamentul său: 
„Aşijderea și altor frați și creştini tuturor 
cu lacrimi mă rog, de toate cele ce voi 
fi greşit, să mă ierte. Şi cu dragoste pe 
toţi îi chem să mă sărute cu sărutarea cea 
mai de pe urmă, cum și cu cu duhul pe 
toţi îi sărut. ŞI tuturor, pentru toate las 
iertăciune și blagoslovenie” 

Cu cinci zile inainte de a trece la cele 
veşnice, şi-a implinit darul de pustnicie 
pe care l-a purtat toată viața în suflet. 
A mers la Sihăstria Putnei și a fost tuns 
în schima mare de către Sfântul Natan, 
primind numele Eftimie, după Sfântul 
Fftimie cel Mare, în a cărui zi de prăz- 
nuire se născuse, 

În 25 mai 1778, sufletul bunului păs- 
tor s-a Inălțat la cer, plin de iubire și 


smerenie. Hristos, Cel pe care L-a pur- 
tat în inimă întreaga viață, Cel care a 
fost, în toate, bucuria lui, l-a primit în 
Împărăţia Sa. 

Sfântul său trup a fost așezat în mor- 
mântul pregătit în pridvorul mănăstirii, 
in veșminte de schimnic, cu o cruce sim- 
plă, de lemn imbrăcat in argint, la piept. 

După câțiva ani, îl vor urma la loca- 
şurile de veci și ucenicii sfinţi. 

Sfântul Sila va trece la cele veșnice în 
23 aprile 1783. Sfântul Paisie în 16 de- 
cembrie 1784, iar Sfântul Natan în 26 
decembrie 1784. 

În 1755, Imperiul Austriac va inchide 
aproape toate mănăstirile din Bucovina. 
Doar trei, Putna, Suceviţa şi Dragomirna, 
au rămas deschise, având vole să albă 


maxim 25 de călugări fiecare, Astfel, 
faţă de mai mult de Boo de călugări și 
călugărițe care vicţuiau in mânăstirile şi 
schiturile Bucovinei, după ocupaţie erau 
mai puţin de 8o, 

Dar rugăciunile sfinţilor In cer și 
moaştele lor pe pământ au vegheat asu- 
pra credincioșilor. 

În 918, prin Marea Unire, românii din 
Bucovina s-au unit din nou cu fraţii lor. 
Însă după 1945, a venit prigoana comu- 
nismului ateu. 

Abia după 1939, când a căzut comu- 
nismul, mânăstirea și-a putut deschide 
porțile pentru a-i primi pe cei care do- 
reau să Îi slujească lui Hristos. Atunci a 
fost refăcut și schitul Sihăstria Putnei. 

Canonizarea Sfinților putneni 


vlavia pentru sfinţii put- 
neni lacob, Sila, Paisie și 
44. Natan a crescut din ce în 
» ce mai mule, 

Luând aminte la vieţile 
lor sfinte și la puterea du- 
hovnicească pe care Dumnezeu o revarsă 
prin ei în lume, Sfântul Sinod al Bisericii 
Ortodoxe Române a hotărât, în şedinţa 
din 6-7 iunie 2016, canonizarea Sfântului 
Iacob, cu zi de prăznuire 15 mai, şi a uce- 
nicilor săi, Sfinţii Sila, Paisie şi Natan, in 

ziua următoare, 16 mal, 

După hotărârea de cano- 
nizare, în 15 lunie 2016, în 
prezenţa Înaltpreasfinţitului 
Arhiepiscop Pimen al 
Sucevei și Rădăuţilor, pă- 
rinții Mănăstirii Putna 
au desfăcut cripta în 
care a fost înmormântat 
Sfântul Iacob. 

Starețul mânăsti- 
rii, Arhimandritul 
Melchisedec Velnic, a 
spus despre felul cum 
au fost aflate moaş- 
tele Sfântului lacob: 
„L-am găsit ca pe o păi 
ne coaptă și rumenă 
- culoarea sfințeniei 
şi a desăvărșirii întru 
Domnul, L-am găsit 
smerit inveșmântat, 


https://www.putna.ro/Viata-Sfintilor- 


Am simţit că atunci când a spus «mă las 
şi de mitropolie», cu adevărat s-a şi le- 
pădat de toate cele ale lumii” 

Punerea În raclă a sfintelor sale moaș- 
țe a avut loc în 25 septembrie 2016, ca 
parte a sărbătoririi a sso de ani de la 
punerea pietrei de temelie a Mănăstirii 
Putna de către Sfântul Voievod Ştefan 
cel Mare. Racla pentru sfintele moaşte a 
fost sfinţită de către Preafericitul Părinte 
loan al X-lea, Patriarhul Antiohiei şi al 
Intregului Orient. 

Duminică, 14 mai 2015, la Mănăstirea și a ucenicilor săi, Sfinţii Sila, Paisie și 
Putna a avut loc proclamarea solemnă Natan, de către Preafericitul Părinte 
a canonizării Sfântului lacob Putneanul Daniel, Patriarhul României. 

Sfintii Cuviosi 


Sita, Paiie ni Natan 


(e la Sihăstria Putnei 


lb mal 


acatist video 

Troparul Sfinților Cuvioşi Sila, Paisie 
şi Natan de la Sihăstria Putnei 


16 Mai - Glasul 1 


Mărturisitori a dreptei 
credinţe şi apărători ai 
neamului românesc v-aţi 
arătat, Sfinților Cuvioşi 
Sila, Paisie şi Natan. Cu 
postul, cu privegherea şi 
cu rugăciunea 
ostenindu-vă, cereştile 
daruri ați luat. Rugaţi-vă 
lui Hristos Dumnezeu să 
se mântuiască sufletele 
noastre. 

Bucuraţi-vă, rugători pentru neamul românesc! 





ărinţi! 


A 


Paisie şi Natan, treime de cuvioşi p 


Bucuraţi-vă, Sfinţilor cuvioşi Sila, 


